
LATVIEŠU TAUTAS VADOŅA 60 GADI 


Laimīgā tauta 


Lai tā būtu atsevišķa cilvēka vai ģimenes dzīve, 
vai arī visas tautas attīstības gājiens — arvienu to 
pavada neatvairāma dziņa pēc laimes. Var gari rak- 
stīt par to, kas ir laime, pēc kuras dzenas ļaužu mil- 
joni, neizskaidrots paliks šis īsais vārds. Un tomēr 
arī bez gariem paskaidrojumiem mēs viņu saprotam. 
Gan laimes jēdziens katram atsevišķam cilvēkam ir 
savs, taču atradīsim arī visiem kapējas alkas un vē- 
lēšanās, kas cilvēkus dara laimīgus. Galvenās no tām 
ir prasības pēc miera, labklājības un darba atzīša- 
nas, un savas, ģimenes un pēcnācēju dzīves nodroši- 
nāšanas. Mūsu zeme un valsts visas tautas vēlēšanās 
pabalsta un piepilda, mūsu tauta patiesi ir laimīga 
tauta. 

Mūsu zemē valda miers, kārtība un drošība, mū- 
su tiesības un taisnību sargā likumi. Nevienam nav 
atļauts nodarīt pāri, nevienam nedrīkst atraut to, kas 
viņam pienākas. Mūsu zeme ir arī pietiekoši auglī- 
ga, lai, ar čaklām rokām to kopdami, saņemtu visu, 
kas mūsu dienišķai maizei un iztikai vajadzīgs. Bez 
tam viņa dod arī atlikumu, kuru varam izlietot savu 
garīgo centienu apmierināšanai. Laimīgi atrisinātās 
tiesību un dzīves iztikas prasības atļauj tautai dzīvot 
savstarpējā uzticībā un draudzībā un vienotiem spē- 
kiem celt un veidot savu nākamību pēc pašas vēlē- 
šanās. 

Taču mēs zinām arī, ka nav visai sens tas laiks, 
kad vēl visa kā trūka. Nebija latviešiem ne tiesību, 
ne taisnības, ne brīvības, nebija visai biezs tad arī 
dienišķās iztikas rieciens, bet garīgie centieni bija 
svešs un nepazīstams vārds. "Tad mūsos mostās ļoti 
liela alka uzzināt, kas tas bija par laikmetu, kas tie 
bija par ļaudīm un kādā veidā viņi mūsu zemei at- 
sauca to labklājības laikmetu, kurā mēs tagad dzī- 
vojam. 

Daudzi, ļoti daudzi piedalījušies šā laikmeta sa- 
gatavošanā un izveidošanā, varbūt desmit, varbūt arī 
vēl vairākās paaudzēs. Viņu paveiktais bija celmlau- 
Žu darbs līdumā. Taču te jāpiezīmē, ka šis darbs bi- 
ja bieži vien katrā pusē darīts uz savu roku, bez 
saimnieka visu vienojošā skata un saskaņojošās rī- 
cības. Nebija vēl nācis līdumā pats saimnieks ar 
arklu rokās un novilcis tās lielās robežas, kurās jā- 
noris visam turpmākam darbam, lai tas sekmētos pa- 
nākumiem. Un tikai tad, kad pēdīgi šis saimnieks 
atnāca un apdzina lielam laukam un mežam vagu 
un teica — šeit būs mūsu mājas vieta, celsim namu 
— tikai tad sākās daudzo līdumnieku saskanīga rīcī- 
ba un viņu darbs acīm redzot auga augumā un pla- 
šumā. Bet saimnieks bez darba deva vēl arī citu, 
kas agrāk bija trūcis — deva tiem kārtību, taisnīgu 
atmaksu ikvienam pēc viņa darba, stiprināja noguru- 
šos un iepriecināja noskumušos. Viņš mācīja arī re- 
dzēt pāri meža svītrai pie apvāršņa un saredzēt aiz 
debesīm ziluma paslēptos mūžības vārtus. Viņa dru- 
vā agrāk savrupu bijušie svešie ļaudis iepazinās cits 
ar citu un kļuva draudzīga saime. 


Viņa darba laikā viņa tauta vareni uzzēla, un 
uzkopa savu mājas vietu, ko par Latviju sauc, pie- 
ņemdamās gan mantiskā, gan garīgā turībā, līdz no 
nevienam nepazīstamas zemnieku kārtas kļuva par 
slavenu arāju tautu, kuras vārdu visā pasaulē go- 
dam piemin ikreizi, kad runā par pēdējo gadu des- 
mitu izciliem notikumiem un sasniegumiem. Tikai 
pateicoties šā saimnieka izcilām spējām mūsu valsts 
ir apkopta un gaiša, ka aicināt aicina katru piestāt 
un paraudzīties tanī, ko dara šīs mājas saime, kā vi- 
ņa jūtas, un, beidzot, kāds ir pats šās mājas saim- 
nieks, kam viss tik labi padodas. Šīs laimīgās zemes 
un tautas saimnieka darbīgā mūža gadu un panāku- 
mu aplūkošanai īsumā būs arī veltītas tālākās lap- 
puses. 


Bērnība 

Ikvienam, kas pazīst Zemgali, lai viņš ar to 
iepazinies tanī dzīvodams, ceļodams pa to vai arī 
pēc Virzas Zemgales mājas apraksta, saprotams, kā- 
lab mūsu pirmais valsts saimnieks nācis tieši no tu- 
rienes. Zemgales un Kurzemes saimnieki nekad nav 
tikuši tā apspiesti kā Vidzemes vai Latgales zem- 
nieki. Bez tam zemgalieši jau Kurzemes hercogistes 
laikos, it sevišķi pēdējo hercogu Bironu valdīšanas 
gados, kas paši cīnījās ar muižniecību, pieraduši do- 
māt un spriest nevien par savām, bet arī par valsts 
lietām un darīšanām. Visbeidzot, pēc pievienošanās 
varmācīgajai un tumšajai krievu caristei, Zemgalei 
palika itkā daļa autonomijas, un viņas samērā libe- 
rālā muižniecība tā neapspieda savus zemniekus, kā 
Vidzemē. Drīzi pēc Zemgales neatkarības zaudēša- 
nas, tai atspīdēja arī pirmie kaut iedomātie brīvības 
stari. Uz Zemgales un Kurzemes labākajiem dzīves 
apstākļiem norāda arī miers šajos novados tajā laikā, 
kad Vidzemē ik pāris gadus notika kārtējās sacelša- 
nās, un kas izskaidrojams vienīgi ar viena Daugavas 
krasta samērā ciešamiem un otra pilnīgi neiztura- 
miem dzīves apstākļiem. Visbeidzot, vecie zemgaļu 
tēvi un mātes vēl varēja jaunatnei stāstīt par biju- 
šiem brīvības laikiem, kad krievi nebija zemes kun- 
gi, un tā iedvest lielāku ticību un pārliecību saviem 
spēkiem. Lielāku redzam arī zemgaļu turību, ko vai- 
roja viņu visumā plašākās kā vidzemniekiem mājas 
un labākā zemes auglība, un zemgaļu lepnumu, kas 
auga turības un reālākas dzīves aizvēnī. Tāpat Zem- 
gales saimniekiem bija lielākas saimes un tās rīkojot 
viņi iemanījās labāki valdīt pār cilvēkiem, kā citu 
novadu ļaudis, kas visu padarīja paši savām un savu 
ģimenes locekļu rokām. Sengadiem pārdodot savas 
mājas ražojumus, viņi iemācījās apsvērt visus ap- 
stākļus, lai ražošana iznāktu lietderīgāka un taupī- 
gāka. Īsi sakot, Zemgales saimniekos bija visas tās 
īpašības iedzimušas un ieaugušas, kādas nepiecieša- 
mas nevien savas mājas, bet arī visas valsts saimnie- 
cības un kultūras dzīves vadīšanai. 


Zemgales līdzenuma ziemeļvakaru malā, uz rie- 
tumiem no Lielupes, kur druvu plašo un vienmērīgo 
kā ūdeni viļņošanu sāk pārtraukt pirmie Dobeles 
pusē esošie pakalni, atrodas Bērzmuižas pagasts. Gan 
te vēl visgapām lido Zemgales lauku un pļavu elpa, 
bet zeme te vairs nav viscauri vienādi auglīga, un 
dažā labā vietā blakus reti auglīgiem māla laukiem, 
atrodami arī smilšaini tīrumi, kādi vairumā sasto- 
pami Kurzemes pussalā un otrpus Daugavas zieme- 
ļos. Pagastam cauri tek Lielupes skaistā pieteka 
Bērze, kas savus ūdeņus uz leju veļ daudz straujākā 
plūdumā, kā pati Lielupe. Skatoties uz dienvidvaka- 
riem un vakariem, saskatāms gleznaini kāpjošais 
Sīpeles paaugstinājums un Džūkstes novads, uz zie- 
meļiem velkas Lieiupes lejtekas purvainais zemums, 
tikai uz rītiem paliek Zemgales līdzenums visā savā 
plašumā un krāšņumā. Un tad vēl redzams, ka Bēr- 
ze ir robeža starp pagasta labo un vieglo zemi — ka- 
mēr viņas kreisā krastā bijušās muižas pusē ir aug- 
līgs māls, labajā krastā ir dažādas zemes un tur 
blakus auglīgiem māla tīrumiem atrodami arī pavi- 
sam neauglīgas un cauras smilts gabali. Šeit Bērz- 
muižas draudzē, agrākā Udzes pagasta robežās, kas 
tagad jau pirms 50 gadiem pievienots Bērzmuižas 
pagastam, atrodas Ulmaņu mājas Pikšas. Te viņu 
dzimta dzīvojusi vairākas paaudzes, cik vien ilgi to 
atceras vecu ļaužu nostāsti, un no viņām nācis ari 
mūsu pirmais ministru, tagadējais valsts un ministru 
prezidents Dr. Kārlis Ulmanis, pirmais īstais savas 
tautas saimnieks. 


Prezidenta tēva tēvu visvecākie pagasta vīri at- 
ceras kā rāmu, klusu, neliela auguma vīru, kas vis- 
labprātāk piemitis mājā un uzraudzījis savu saimnie- 
cību. Arī Prezidenta tēvs Indriķis, kas dzimis 1836. 
gadā, augumā nav bijis visai garš, bet padrukns. 
Viņš apprecējis Dzeņu saimnieka Līnberģa meitu 
Lizeti, kas bijusi nevien skaista, ļoti čakla un 
labsirdīga saimniece, bet blakus tam arī liela dziedā- 
tāja. Pikšu mājas platība ir tikai 110 pūrvietu ne- 
visai auglīgas zemes, kuru Indriķis Ulmanis iepircis 
par dzimtu, tālab, lai ātrāki samaksātu izpirkšanas 
maksu, tas nodarbojies arī ar tirdzniecību. Visi ļau- 
dis viņu pazinuši kā goda vīru, ar kuru tirgojoties 
nekādas zīmes vai liecinieki nav bijuši vajadzīgi, tā- 
lab veduši savu pārdodamo uz Pikšām, zinādami, ka 
tur arvien saņems taisnīgāko maksu. 


Bet par to laiku, kamēr saimnieks pats bieži at- 
radies tirgoņa gaitās, visas saimniecības uzraudzība 
piekritusi Prezidenta mātei, kas pārzinājusi māju, 
ļaudis un darbus, visur iedama pirmā un pēdējā. Pa- 
teicoties abu čaklumam, Pikšu saimnieki arī savā 
vājā zemē tikuši pie pārticības, viņu mājā trūkumu 
neviens nav redzējis un Pikšas visai apkārtnei biju- 
šas par priekšzīmi. 

Šajā mājā, kad Pikšu saimniekam un saim- 
niecei jau bija divi dēli — Jānis un Indriķis, 1877. 
gadā 23. augustā, pēc jaunā stila 4. septembrī, pie- 
dzimis trešais dēls, kuru mācītājs Boks nokristījis 
par Kārli-Augustu. Vēl šobrīd uzglabājusies vecā 
Fikšu koka dzīvojamā ēka ar maz izņēmumiem tādā 
pat veidā, kāda tā bijusi Prezidenta tēva un tēva 
tēva laikā, iekštelpas tanī pārveidotas mazliet citādi 
un ap viņu augošie koki pieņēmušies augstumā un 
kuplumā. Te pagājušas Kārļa Ulmaņa jaunības die- 
nas gan rotaļās, gan arī piegriežoties gadiem piemē. 

rotam darbam, no kura šajā mājā neviens nav vairī- 
jies. "Tā kā tēvs darīšanās dzīvojis pa lauku, bērnu 
audzināšana piekritusi mātei, kura tos, bet it sevišķi 
jaunāko, Kārli, ļoti mīlējusi. Turpretim tēva gait2s 
arī dēliem atļauj redzēt pasauli, jo viņš tos savos 
braucienos ņem līdz un iemāca iet bezbailīgi cauri 
dzīvei. 

Kā tas šajā ģimenē iedzimts, visi Indriķa Ulma- 
ņa dēli ir acīgi zēni, veikli un solī attapīgi. Bet ātri 
paiet bezrūpīgie bērnības gadi, kuros māte iemācī- 
jusi lasīt un rakstīt, un 10 gadus vecu Kārli nodod 
Bērzmuižas skolā, kur, nonakot plašākā sabiedrībā, 
sākās viņa iepazīšanās ar citiem zēniem, noteiktā 
rakstura izveidošanās un to zināšanu krāšana, par 
kurām visa tauta viņam arvien paliks pateicību pa- 
rādā. 


Bērzmuižas skolā 


No visām ietekmēm visplašākās tomēr tās, ko 
uzņemam agrā bērnībā savā mājā un skolā. Sajā 
laikā, kad sāk veidoties cilvēka raksturs, ārkārtīgi 
nepieciešama uzmanīga vadība, lai augošā jaunieša 
ceļu nospraustu noteiktā virzienā, no kura tālākā 
dzīvē to nekas vairs nevar novērst. 

Kārlis Ulmanis sāk iet Bērzmuižas skolā, kuru 
Bērzmuižā 1860. gadā cēluši apkārtējie Bērzmuižas, 
Šķibes, Sīpeles, Udzes, Sprigauļu, Lustes un Meži- 
nieku pagasti. Pēdējie četri pagasti jau sen kā pie- 
vienoti iepriekšējiem lielākajiem pagastiem. Tanī 
laikā skolas pārzinis bijis Kristaps Cīrulis, bet viņa 
palīgs Štolcers. Abi vecie skolotāji vēl dzīvi un at- 
cepas savu priekšzīmīgo skolnieku. 

Saņēmis mājā labu audzināšanu, Kārlis skolā 
nonāk līdzīgos dzīves apstākļos, jo skolotājs Cīrulis 
ir pazīstams kā labs audzinātājs nevien ar savu 
stingrību, bet arī ar savu mīlestību pret audzēkņiem 
un zinībām. Skolotājs pats ar savu izturēšanos un 
dzīvi ir skolēniem paraugs, iedams klasē rūpīgi uz- 
posies un sagatavojies. 

Skolnieku skolā ir ļoti daudz, katrā klasē, kuru 
ir divas, mācās divas nodaļas, un skolnieki tajās sēž 
garos solos, desmitiem paredzētās vietās pa četr- 
padsmit. 

Kārļa Ulmaņa brāļa Indriķa sieva Vilhelmine, 
kas skolā gājusi dažus gadus agrāk par Kārli, Cīruli 
raksturo šādiem vārdiem: «Mēs visi jutām lielu cie- 
nību pret šo skolotāju, lai gan viņš nekad netika uz 
mums dusmās uzbļāvis, vai arī kādu bargi nosodījis. 
Viņa vārdi nekad nebija skarbi, bet pamācoši, glās- 
toši. Domāju, ka skolotājs Kristaps Cīrulis ir stipri 
ietekmējis Kārļa Ulmaņa raksturu un devis pirmo 
pamudinājumu uz zinībām. Pretstats viņam bija pa- 
līgskolotājs Štolcers, nervozs un dusmīgs. Bet viņu 
bērni nekad neklausījās un nemaz nebijās.» Cīrulis 
pārsniedzis 90 gadus, vēl dzīvs un dzīvo Rīgā pie sa- 
viem bērniem, bet Štolcers, kuram 75 gadi, Bērzmui- 
žas Lielstrazdos. Klausoties arī citu Kārļa Ulmaņa 
skolas biedru nostāstos, liekas, ka neiecietība pret 
Štolceri cēlusies viņam skolniekus lauzījot par obli- 
gātorisko 1887. g. ievestā krievu valodā, kuru pat 
Cīrulis tad vēl nav lāgā zinājis. 

Šajā laikā skolā latviski runāt skolniekiem pil- 
nīgi noliegts, un kas pieķerts aizlieguma pārkāpumā, 


tam par sodu bijis jāiemācās garš krievu vai vāci 
dzejolis. Skolnieki, svešās valodas neieredzēdami, 
skolotājiem klātesot izlīdzējušies ar mēmo valodu, 
rādīdamies pirkstiem. 


Štolceram Kārlis Ulmanis palicis atmiņā nevien 
tālab, ka tas bijis ļoti apdāvināts un dikti dzīvs pui- 
ka ar arvien pastāvošu savādu smaidu uz vaiga, bet 
arī kā dikti labs rēķinātājs galvā. «Visu laiku nekad 
neredzēju, ka Pikšu zēns būtu neuzmanīgs vai mie- 
gains.» Nebijis arī mīksts un nekad nav gājis skolo- 
tājiem sūdzēties par saviem klases biedriem. "Tā kā 
Kārlis skolā nav pastāvīgi uzturējies, bet Pikšas at- 
radušās no skolas patālu, viņš dzīvojis pie tēva brā- 
lēna Udzes muižā un uz skolu gājis no šejienes, ga- 
rām Lielstrazdiem, kur jau toreiz mitis skolotājs 
Štolcers. 


Skolas mācībās galveno vietu ieņēmusi ticības 
mācība, aritmētika un krievu valoda, lai gan mācī- 
tas arī citas zinības. Brīvlaikos skolnieki mīlējuši 
stāstīt dēku un spoku stāstus, līdz kamēr pašiem 
kļuvis baisi, kā arī spēlēt dažādas zēnu speles ar 
spalvām, oliņām vai žuburiem, bet vakaros un rītos 
klasē klusi sēdējuši mācāmās stundās un sagatavo- 
juši uzdevumus. 


Cik augstu Kārlis Ulmanis vērtē savu pirmo sko- 
lu, apliecina interese, kuru viņš tai izrādījis jau kā 
tautas Vadonis, ziedodams gan grāmatas, gan mācī- 
bas līdzekļus, gan citus nepieciešamus priekšmetus, 
un vēlēdams it visiem piedalīties šajā draudzīgajā 
aicinājumā un, atceroties savas skolas, lai nebūtu ne- 
vienas, kas būtu palikusi neizdaiļota, neapgādāta un 
bez labām grāmatām. 


Tā kā Kārlis Ulmanis gājis skolā kā ziemu, tā 
vasaru, tad arī ātri pabeidzis Bērzmuižas skolas mā- 
cības. Pēc tam tēvs Kārli atved Jelgavā un nodod 
toreiz pazīstamajā Jelgavas Aleksandra pilsētas sko- 
lā. Tai bija diezgan plašs kurss, bet tanī laikā tanī 
jau nesaudzīgi sāka iespiesties pārkrievotāju gars, 
kāds tad tika izplatīts it sevišķi valsts un pilsētu 
skolās. 


Te sākas jauns Kārļa Ulmaņa mūža posms, kas 
vairs nenorit mierīgajos lauku dzīves apstākļos 
dzimtā pagastā, bet svešā pilsētā, kas bez tam arvie- 
nu bijusi garīgas rosības un jaunu domu izplatītāja 
latviešu tautā, un kas briedināja Kārļa Ulmaņa gara 
dzīvē jau aizmetušos rakstura graudus izturībā un 
spodrumā par zeltam līdzvērtīgiem. 


Jelgavas skolās 


Netikai ar mācībām krievu valodā, bet arī ci- 
tādi trokšņainā pilsētas skola ļoti atšķīrās no klusās 
Bērzmuižas skolas. Bija jāiedzīvojas jaunajā ap- 
kārtnē, jāpierod krieviskām mācībām, jāsamierinās 
ār krieviskajiem skolotājiem, kas visur gribēja ievest 
krievu kultūru un noniecināja pārējās tautības. Vis- 
cītīgākais skolas rusifikātors bijis tās inspektors 
Radčenko. Aleksandra skolā Kārlis Ulmanis pret 
biedriem bijis laipns un izpalīdzīgs, kāds viņš palicis 
visu mūžu, taču reizē arī atturīgs un noslēgts, bez 
tuvākiem draugiem. Jelgava jau pirms tam bijusi 
daudzu atmodas darbinieku šūpulis. Tur dzīvojis un 


rakstījis savus dedzīgos vārdus Māteru Juris, tālab 
arī skolnieki tik viegli nepakļaujas pārkrievotāju ga- 
ram, kā inspektors to vēlas. Tie salasās vai nu vieni 
paši, vai dažreiz arī ar reālskolas skolniekiem un tad 
iet ārpus Jelgavas pastaigāties, kur runā par sava 
laika sabiedriskiem virzieniem, īpaši jaunstrāvnieku 
kustību, un to, kā panākt latviešu dzīves apstākļu 
uzlabošanu. Kaut Kārlis Ulmanis ir nemierā ar pār- 
krievotājiem, kas ar vācu palīdzību apspiež kultūrālo 
latviešu tautu, taču viņš nevar piekrist arī jaun- 
strāvniekiem, kas atsevišķu izcilu cilvēku un darbi- 
nieku vietā cenšas nostādīt pūli bez Tēvzemes un 
tautības, tā nostājoties pret latviešu tautas centie- 
niem, līdzīgi viņu apspiedējiem krieviem un vācie- 
šiem. Tālab viņš arī pats sev nevienu nepieskaita 
par sevišķi tuvu draugu un biedru, atzīdams, ka ar- 
vienu starp viņiem jāpaliek tādam pat attālumam, 
kāds pastāv starp viņa un pārējo uzskatiem. 

Ulmanis dzīvoja pansijā pie skolotāja Bohonko, 
un mācījies sekmīgi, galveno vērību piegriezdams 
grāmatām, kurās atklājās daudz plašāka pasaule un 
reizē arī skats uz paša tautu. Visvairāk viņu sajūs- 
mina Māteru Juya raksti, par kura vētraino dzīvi 
vēl uzglabājušies daži nostāsti mājnieku mutēs, kas 
arī pašu Māteru Juri parāda lepnuma un lielmanības 
vaiņagā. Kā Māteru Jura dzīve, tā viņa darbs ir ne- 
pārtraukta cīņa ar topošās latviešu izglītotās sabied- 
rības ienaidniekiem sveštautiešiem, kā arī cīņa par 
savas tautas labklājību un tiesībām. 

Kad Kārlis Ulmanis nobeidz pilsētas Aleksandra 
skolu, viņš iestājas Jelgavas reālskolas 6. klasē. Ta- 
gad viņa dzīves uzskats par darbu savā tautā ir jau 
nobriedis un viņš mācās tā, lai pēc skolas beigšanas 
varētu studēt agronomiju, zinātni, kas visvieglāki 
pielietojama praktiskā darbā, un pēc kuras mācībām 
latvieši sajuta vislielāko vajadzību. Jau šeit redzam 
vadīšanos ne tikai no personīgas patikas vai nepati- 
kas, bet dziļu pārdomāšanu par to, vai izvēlētais ceļš 
būs īstais un vai pa viņu ejot tautai varēs sniegt to, 
kas tai visnepieciešamākais, un ka šis nepieciešamā- 
kais vispirms ir tautas saimnieciskā neatkarība, kas 
dod iespēju uzkrāt spēkus arī cīņai par sabiedrisku, 
polītisku un garīgu brīvību. Jo dziļi atmiņā ierak- 
stīti vēl palikuši viņa pirmā skolotāja vārdi par sa- 
biedrības labumu, kas arvien un visur nostādāms 
pirmā vietā pāri paša tieksmēm un nodomiem un, 
kura piepildīšanā atrodams īstais dzīves mērķis un 
attaisnojums. 

Ar tādām domām 1896. gadā, reizē ar vairākiem 
citiem latviešiem, Kārlis Ulmanis beidz Jelgavas 
reālskolu un dodas dzīvē, domādams, kā īsteni piepil- 
dīt to, ko bija sasapņojis garos ziemas vakaros, vēr- 
damies zvaigznēs augstajās Zemgales debesīs. 


Pirmais darbs 


Kārļa Ulmaņa mērķis, reālskolu beidzot, studēt 
lauksaimniecību, bet ne tūdaļ iespējams piepildīt 
visus nodomus. Studijas, "kas ārzemēs maksā lielu 
naudu, jāatliek, jo Krievijas ūniversitātes viņu ne- 
valdzina. Vasaru nostrādājis tēva mājās, iedams pie 
visiem lauku darbiem, 1896. gada rudenī viņš dodas 
uz Rītprūsiju papildināties lauksaimnieciskās, īpaši 

piensaimnieka zināšanās, kurās nu jau paguvis sa- 
skatīt ievērojamu, pagaidām vēl novārtā atstātu, lat- 
viešu turības avotu. Pēc gada, beidzis kursus, viņš 
atgriežas dzimtenē un strādā brāļa Indriķa uz viņa 
ierosinājumu Rīgā, Krāsotāju ielā ierīkotā pienotavā 
kā vadītājs. Praktiskais darbs dod daudz vērojumu 
un piedzīvojumu, un Ulmanis nepārtraukti papildi- 
nās un speciālizējas kā piensaimniecības, tā lopkopi- 
bas jautājumos. Pēc tam viņš pārceļas uz lielāko 
Liepājas piensaimniecības uzņēmumu, kur darbojas 
par šā uzņēmuma atbildīgu vadītāju, iegūdams ar 
savu darbu tādu pazīšanu un atzinību, ka to 1899. 
gadā aicina Rīgā, piedalīties par referentu vispārējā 
lauksaimnieku kongresā. 

Ar 1899. gadu arī skaitāms Kārļa Ulmaņa sabied- 
riskās darbības sākums. Šā gada jūnijā Rīgā notika 
Baltijas lauksaimniecības centrālizstāde un viņas 
laikā Rīgas latviešu biedrība gribēja sarīkot plašākā 
mērogā lauksaimnieku kongresu, kurā par ievēroja- 
mākām jaunākām atziņām lauksaimniecībā runātu 
izcilākie savu nozaru speciālisti. Bet cariskās Krie- 
vijas birokratiskās iestādes novilcināja atļauju iz- 
sniegšanu, tā kā kongresu pēdīgi izdevās sasaukt 
tikai 1899. gada 17. un 18. decembrī. Kongresa sa- 
saukšanai Rīgas latviešu biedrība iecēla rīcības ko- 
miteju, kurā iegāja Baltijas Vēstneša redaktors Juris 
Kalniņš - Prātkopis, Balss redaktors Aleksandrs Vē- 
bers un Zemkopja redaktors agr. Jānis Bisenieks. 

Šī rīcības komiteja pieaicināja kongresā organi- 
zēšanās sēdēs līdzdarboties arī Kārli Ulmani, reizē 
uzdodot viņam sanāksīnē referēt par piensaimniecī- 
bu. Tik plašs lauksaimnieku kongress Rīgā sanāca 
pirmo reizi un viņā piedalījās 753 Vidzemes, 331 Kur- 
zemes un Zemgales, 3 Latgales (Vitebskas gub.), 2 
Lietuvas (Kauņas gub.) un 10 Iekškrievijas latviešu 
koloniju pārstāvji. Kongresā ieradās tā laika ievēro- 
jamākie latviešu lauksaimnieciskie un kultūras dar- 
binieki, bez jau rīcības komitejas minētiem redakto- 
riem agr. J. Mazvērsītis, Brazda, Svillis, Šērs, Zē- 
melis, mācītāji Dr. K. Kundziņš no Smiltenes, kas 
pats bija ievērojams lauksaimnieku biedrību dibinā- 
tājs Ziemeļvidzemē, K. Avots no Ļaudonas, advokāts 
Stērstu Andrejs, ārsti Dzintars, Frišmanis un vēl 
daudzi citi sabiedriski darbinieki. Sanāksmē galvenā 
tomēr bija plašā praktisko lauksaimnieku saime, kas 
zināmā mērā sastādīja latviešu saimnieciskās cīņas 
izkarotāju priekšpulku. Šiem, pāri par tūkstoš cil- 
vēku, daudzajiem klausītājiem bija veltīts Kārļa 
Ulmaņa priekšlasījums Piena ražojumi un viņu iz- 


lietošana. Pats temats mūsu dienās, kad mums tik 
plaši attīstīts koppienotavu tīkls un puse mūsu 
lauksaimniecības balstās uz piensaimniecību, izlie- 


kas pārlieku neinteresants, bet savā laikā tas sacēlis 
nevien dzīvu piekrišanu kongresā, bet pēc tam jo 
gari atstāstīts latviešu un pat sveštautiešu avīzēs. 
Priekšlasījumā Ulmanis noraida vecos piena mājas 
pārstrādāšanas paņēmienus un aicina lauksaimniekus 
apvienoties kopdarbībā, koppienotavu dibināšanai un 
„ganāmpulku pārraudzības izveidošanai, lai piensaim- 
niecību nostādītu tiešām lietderīgi un tā sniegtu 
vajadzīgo atmaksu zemniekam par viņa grūtām pū- 
lēm. Ulmanis arī paredz, ka drīzumā zemē nevarēs 
patērēt visu ražoto sviestu, tālab nokārtojama piena 
ražojumu izvešana uz ārzemēm, kas atkal iespējama 
tikai kopdarbības ceļā. Un tā kā šīs viņa rūpes pa- 

vadījušas visā tālākā saimnieciskā darbā, līdz tagad 
gandrīz bez izņēmuma pārvērstas tiešamībā, tad pa- 
mācoši dzirdēt vārdus, kas uzskatāmi par rnūsu lauk- 
saimniecības ražojumu eksporta un viņa tagadējās 
kārtības pamatakmeni: «Bet ko mēs darīsim tad, kad 
mūsu vietējie tirgi nespēs vairs patērēt no mum8 
ražoto sviesta daudzumu? Nu, atbilde vienkārša: 
sūtīsim uz ārzemēm, kā to jau dara daudzas moder- 
niecības. Bet taisni tāpēc, ka mums, lauksaimnie- 
kiem, nav moderniecību, lieta nebūt nav tik vien- 
kārša, jo viens saimnieks sūtīt sviestu nekādā ziņā 
nevar, tad viņam sviests būtu ilgāku laiku jākrāj 
vai jāuzpērk no citiem, bet tad iznāktu nevienāda 
prece, kura nekādā ziņā neapmierinātu ārzemnieku 
prasījumus. Ka tas patiesi tā, to pierāda daži neiz- 
devušies mēģinājumi. Tāpēc mums pie laika jāsāk 
domāt par moderniecību dibināšanu, bet vienam to 
izdarīt būtu pārāk grūti, jo lielais kavēklis, lūk, ceļā, 
mūsu nepietiekošie satiksmes līdzekļi. Tomēr, kas 
nav iespējams vienam, tas iespējams vairākiem kopā, 
tādēļ sāksim domāt par kopmoderniecībām, kādas 
jau sen pastāv Vācijā un citur.» 


Šajos vārdos paslēpta kā mūsu lauksaimniecības 
ražojumu iegūšanas, tā arī viņu izvērtēšanas pamat- 
mācība. 


Lai nebūtu tā, ka pienotavas gan būtu iekārto- 
tas, bet tām pietrūktu darba, Ulmanis ierosina pa- 
nākt ganāmpulku uzlabošanu, izlasot ražīgākās, iz- 
veidot vietējo lopu sugu, jo ārzemju sugas govis 
neizturības dēļ daudz biežāk ciešot no dažādām kai- 
tēm. Cik augstus sasniegumus devis šis ierosinā- 
jums, zināms katram zemkopim un par to velti vairāk 
rakstīt. Šo domu pamatā latviešu zemniecības spē- 
cināšana, lai tā varētu stāties muižniecībai pretī kā 
pietiekoši spēcīgs pretinieks. Pie uzskatiem, ka lat- 
viešiem jāiegūst vispirms saimnieciskais spēks, 
stiprums un vara, lai pēc tam varētu uzsākt cīņu arī 
pēc kultūrālās neatkarības, Kārlis Ulmanis, pazīdams 
savas tautas raksturu, pieturējies vienmēr. Tā kā 
pirms uzstāšanās zemnieku sanāksmē viņš šo lietu 
bija jau kādu laiku labi pārdomājis, tad varam droši 
teikt, ka mūsu pašu izkārtotā lauksaimnieciskā ražo- 
šana vismaz piensaimniecības nozarē ir kopš tās 
iecerēšanas tikai 40 gadus veca, bet pateicoties, kā 
ierosinātājam un rosīgajiem darbiniekiem, tā pašu 
lauksaimnieku raženajam darbam, jau sen sasnie- 
gusi ļoti augstu stāvokli un ir tuvu pilnībai. Ikreiz, 
par to runājot, der atcerēties šo pirmo plašāko lauk- 
saimnieku sanāksmi 1899. gada decembrī. Ka jau 
toreiz viņas jaunākajam runātājam paredzēta panā- 
kumiem bagāta nākotne, apliecina Baltijas Vēstneša 
redaktora Jura Kalniņa vārdi: «Tas ir jauns daudz- 
sološs spēks latviešu tautai.» Juris Kalniņš, kas mira 
1919. gada 14. jūnijā, vēl redzēja savus vārdus pie- 
pildāmies daudz plašākā nozīmē. 

Pēc šā panākumiem bagātā saimnieciskā darba 
iesākšanas, Kārlis Ulmanis vairs to nepārtrauca arī 
uz priekšu. Strādādams pienotavā par vadītāju, viņš 
neaizmirsa pētīt savas nodarbības nozares ražīguma 
pacelšanu un savus novērojumus uzrakstīja mēneš- 
rakstam Zemkopis. Pirmais raksts parādījās 1900. 
gadā 2. burtnīcā Piena govju ienesīguma izmēģināju- 
ma panākumi no K. U. Tam 5. burtnīcā seko sa- 
nāksmes priekšlasījums Piena ražojumi un viņu iz- 


lietošana, kas parakstīts ar autora pilnu vārdu. Tā- 
lākos rakstos viņš noskaidro, ka arī bez pienotavām 
iespējams, seno paņēmienu vietā lietojot centrifugas 
un paceļot govju ražīgumu, pavairot ienākumus pien- 
saimniecībā. 

1901. gadā Kārlis Ulmanis ieiet ar daudziem jau- 
niem nodomiem, Kamēr citi latviešu sabiedriskie 
darbinieki šajā laikā nododas jau toreiz neauglīga- 
jiem polītiskajiem strīdiem, viņš, sekodams tūdaļ pēc 
sanāksmes Baltijas Vēstneša 1899. gada 290. numurā 
ievietotai Jura Kalniņa atzinībai par viņa priekšlasī- 
jumu, kurā teikts «Par piensaimniecību un viņas ra- 
žojumu izlietošanu dzirdējām no krietna lietpratēja 
ļoti lietderīgus un izbaudītus aizrādījumus. Visādas 
labākas mašīnas atmaksājoties gan, ja ar viņām pa- 
reizi prot rīkoties. Tāpēc liekas būt ļoti derīgi, ja 
vietvietām uz laukiem sarīko piensaimniecības kur- 
sus, kuros pamatīgāk iepazīstas ar šā aroda uzdevu- 
miem, — praktiski iemāca ar pienācīgām mašīnām 
rīkoties un saņem aizrādījumus uz kļūdām un uz ne- 
pareizībām, no kurām jāizsargās,» sāk gatavoties 
šādu lietderīgu kursu sarīkošanai, bet reizē arī mā- 
cīties, lai pie pirmās izdevības varētu piepildīt skolu 
beidzot iecerēto vēlēšanos studēt lauksaimniecību, 
kādām studijām praktiskā darbā nu jau bija sakrā- 
jies bagātīgs novērojumu un piedzīvojumu pūrs. 


Kursi arī notika pirms aizbraukšanas, 1902. gada 
22. jūnijā Bērzmuižā, kur atradās Zemkopja redak- 
tora agronoma, vēlākā Latvijas ūniversitātes profe- 
sora Jāņa Berga vadītā paraugsaimniecība. "Tos pēc 
Ulmaņa un Berga ierosinājuma, rīkoja Bērzmuižas 
1892. gadā dibinātā lauksaimniecības biedrība Druva 
un tie bijuši pirmie sava veida kursi Latvijā. Šie 
kursi ievērojami ne tikai ar to, ka te mācīja, kā ap- 
ieties ar mašīnām un kā pacelt darba ražīgumu savā 
mājā, bet blakus tam runāja arī par kopdarbību 
daudz plašākā nozīmē, kas «noderētu lielā mērā 
kopības gara stiprināšanai, par kura trūkumu žēlojas 
pie mums pa malu malām». Un tālāk, brīdinājis 
nepārsteigties un neķerties pie darba bez apdoma, 
Kārlis Ulmanis sacījis vārdus, kurpi zelta svarā vēl 
šodien, un kurus piepildāmies sākam redzēt tikai 
nesen, proti: «Pirmā lieta, kas priekš šī mērķa sa- 
sniegšanas vajadzīga, ir vienprātība, Bez vien- 
prātības nekad nekas labs nebūs sa- 
sniedzams!» Ār šiem vārdiem, priekš 35 gadiem, 
toreiz 25 gadus vecais Kārlis Ulmanis jau nobeidz 
savus priekšlasījumus par lopkopības izveidošanu, 
kas nav nekas cits, kā pirmā svarīgā posma iesā- 
kums latviešu tautsaimniecības plānveidīgā un mērķ- 
tiecīgā izkārtošanā. Šā priekšlasījuma, kas iezīmēts 
Zemkopī 1902. gadā no 36.—41. numuram, spēcīgie 
noslēguma vārdi jo gaiši liecina, ka doma par vie- 
nību nebija domāta tikai piensaimniecību dibināša- 
nai vien. To apliecina ieraksts arī kādas šos kursus 
klausījušās mācītāja kundzes dienas grāmatā, kas jau 
tad, varbūt, kā pirmā domājusi, ka no šā vīra dienās 
iznākšot savas tautas vadonis. 


Tā savā pirmā saimnieciskā un sabiedriskā dar- 
binieka posmā no 1896.—1902. gadam Kārlis Ulmanis 
ir jau nospraudis savu ceļu, no kura viņš nekad vairs 
nav atkāpies uz priekšu ejot un šo ceļu arvienu iz- 
cērtot platumā, līdz atklājušies tie plašie apvāršņi, 
kuros mēs raugāmies šodien. 


Studiju gadi 

Jaunais darbinieks ir iemantojis zemkopju pie- 
krišanu, viņa rakstus labprāt gaida Zemkopja un ci- 
tas redakcijas, jo interese par lauksaimniecības pa- 
celšanu visā tautā pamodusies un ir visai liela, bet 
viņš pats vēl nejūtas pietiekoši bruņojies, lai varētu 
tai dot vislabāko no labākā. Tālab tagad, kad dzīves 
apstākļi iekārtojušies labvēlīgi, viņš domā par studi- 
jām, kurām jādod vēl trūkstošās zināšanas. 1896. g. 
tēvs vecākajam dēlam Jānim ir iepircis Šķibes Ezer- 
kleišu mājas, vēlāk Indriķim nodevis Līvbērzes 
Brašķu mājas, kuras tas pats apsaimnieko, reizē 
rūpēdamies par Rīgas pienotavu. Arī Kārlis var dro- 
šāki raudzīties nākamībā, jo strādādams tas iekrājis 
zināšanas un ceļa naudu. Viss krieviskais tam jau 
no skolas gadiem pretīgs viņa uzmācīguma un kārtī- 
bas trūkuma dēļ, tālab viņš dodas studēt uz Cīrichi, 
kur iestājas politechniskās augstskolas lauksaimnie- 
cības fakultātē. Bet svešā zemē aizbraucis, viņš ar 
dzimteni nesarauj savas saites, jo pēc aizbraukšanas 
Zemkopja 1902. gada 45. burtnīcā parādās šāds slu- 
dinājums : 

«Bezmaksas padomi piensaimniecības un lopko- 
pības jautājumos (kopmoderniecību ierīkošanā). K. 
Ulmanis, lauk- un piensaimniecības students. Adrese: 
Zūrich, Būrglichstrasse 25, Schweiz.» 


Šveicē Ulmanis iepazīstas nevien ar lauksaim- 
niecību, bet arī ar viņas brīvības centieniem un vis- 
pārējo augsto kultūras stāvokli, un še rodas ierosinā- 
jumi piegriezties citām sabiedrīskās dzīves nozarēm. 
Te viņš iepazīstas ar humānitāro zinātņu studentu 
Miķeli Valteru, Liepājas strādnieka dēlu, kura aici- 
nāts saraksta apcerējumu, Piezīmes par Baltijas lauk- 
strādnieku jautājumu, Cīrichē iznākošam latviešu 
žurnālam Proletāriets. Raksts iespiests 1903. gada 
9. burtnīcā un apliecina, ka izjuzdams strādnieku un 
laukstrādnieku dzīves vajadzības, pats nebūdams 
nevienas partijas biedrs, Kārlis Ulmanis jau tad ir 
bijis visas tautas tiesību un labklājības cīnītājs, kāds 
viņš palicis līdz mūsu dienām, kad radusies iespēja 
sākt piepildīt kā vispirmajā zemē pasaulē vismaz 
daļu no iecerētā, apgādājot strādniekus ar ģimenes 
mājiņām, ģimenes piemaksām un rūpējoties, lai gā- 
dība ilgtu par ikvienu darba cilvēku arī tad, kad 
viņa darba spējas izsmeltas, līdz pašam mūža vaka- 
ram. Rakstā arī aprādīts, cik nepareizs to zemkopju 
ieskats, kas strādnieku stāvokli visiem spēkiem cen- 
šas padarīt smagāku. Tāpat pēc daudziem gadiem 
viņam nācās aprādīt vieglas dzīves dzīvotājiem pil- 
sētniekiem, ka arī zemnieki paši nav padodami to 
izmantošanai, kas priekš tā atraduši izdevīgus ap- 
stākļus. 

Bet raksta iespiedējs, žurnāla redaktors M. Val- 
ters par Kārli Ulmani saka šādus vārdus, kas Ulmaņa 
nozīmi labi raksturos mūsu dienu vidējai un jaunā- 
kai paaudzei, kas pati nav līdzi pārdzīvojusi laik- 
metu pirms 1905. gada: «Apcerējums mums piesūtīts 
no kāda lauksaimnieka, kas latviešu lauksaimnieku 
kustībā ieņem vienu no vadošām vietām.» Šī Kārļa 
Ulmaņa sabiedrisko uzskatu izveidošanās ir svarī- 
gākā un nozīmīgākā viņa studiju daļa, kas vislabāk 
bija iespējama kultūrālajā Šveicē. Lauksaimniecības 
fakultātes zinību lielā daļa jau izrādās no grāmatām 
un piedzīvojumiem zināma, jaunums ir tikai pati 

Vakareiropas lauksaimniecības iekārta un tās darba 
metodes. Pēc lekciju beigšanās, 1903. g. pavasarī 
viņš atgriežas mājās "un vēl jo rosīgāki turpina ie- 
priekšējā gadā uzsākto darbu. Kārļa Ulmaņa vārds 
visiem jau kļuvis pazīstams, visi, kas lasījuši viņa 
rakstus, vēlas dzirdēt viņu runājam. Rīgas latviešu 
biedrība nodibina lauksaimniecības nodaļu, kurā 
Ulmanim ļoti daudz darba, apkalpojot ar priekšlasī- 
jumiem tagad jaunam darbam ierosinātās lauksaim- 
niecības biedrības. Visraženākā no tām izrādās Her- 
maņa Endzeliņa vadītā Kauguru, vēlāk Baltijas lauk- 
saimniecības biedrība, pie kuras 1903. g. Valmierā 
notiek pirmie Vidzemes piensaimniecības kursi, bet 
pēc tam tie atkārtojas Allažos (un citās vietās). Ar 
Ulmaņa līdzdalību biedrība nodibina žurnālu Val- 
mieras Lauksaimnieks, ko rediģē Endzeliņš un kurš 
ar Latvijas Lauksaimnieka vārdu pastāv vēl šo baltu 
dienu. Kā arvienu, lauksaimniecības students Kārlis 
Ulmanis ir arī rosīgs rakstītājs, un cits pēc cita žur- 
nālā parādās viņa raksti par speciāliem jautājumiem. 
Ar tiem viņš it sevišķi sekmējis daudzu jaunu lauk- 
saimniecības un pirmo lopkopības pārraudzības 
biedrību dibināšanu un izveidošanos, kurām mūsu 
saimniecības attīstības vēsturē piekrīt sava liela un 
nenoliedzama loma. Bet tā kā blakus domām un 
spriedumiem par tīri saimnieciskām lietām, visiem 
Ulmaņa rakstiem spīd cauri nolūks — savas tautas 
vēl izkaisīto un nevarīgo spēku vienošana, tad pat uz 
lauksaimniecības biedrībām kā vācu muižnieki, tā 
krievu administrācija sāk lūkoties ļoti nelabvēlīgi un 
kā vieni, tā otri sāk noģist savu tuvo galu. 

1903. g. rudenī Kārlis Ulmanis dodas turpināt 
mācīties, bet šoreiz uz kultūras pilsētu Leipcigu, un 
iestājas tās lauksaimniecības institūtā. Arī šo stu- 
diju laikā viņš nepārtrauc sakarus ar dzimteni, jo 
tikko aizbraucis un iekārtojies, Ulmanis neaizmirst 
visiem saviem draugiem paziņot jauno adresi, kas 
ievietota Valmieras Lauksaimniekā. Šinī pat žur- 
nālā arī cits pēc cita parādās tālākie raksti par lauk- 
saimniecību, bet 1904. gada februārī viņš pārbrauc 
uz mēnesi Valmierā nodibināt pirmās pārraudzības 
biedrības. "Tāpat arī Vācijā viņš nolasa vairākus 
priekšlasījumus un raksta vācu speciālajos lauksaim- 
niecības izdevumos par izdarītiem patstāvīgajiem 
pētījumiem piensaimniecības jautājumos. Bet šī kop- 
darbība nenozīmē neko citu, kā gribu parādīt, ka 
latvietis var pārspēt nevien savus tuvākos kaimiņus, 
bet arī par nepārspējamiem izdaudzinātos vāciešus, 
ja tikai ir laba griba un apņemšanās. Studiju nolū- 
kos šajā laikā viņš apceļo arī Holandi, Dāniju, Austri- 
ju un Ungāriju, lai vērotu turienes zemnieku dzīvi. 

Leipcigas lauksaimniecības institūtu Kārlis Ul- 
manis pabeidz 1905. gada pavasarī, un atgriežas Lat- 
vijā kā agronomijas zinātņu kandidāts, bet patiesī- 
bā daudz plašākām zināšanām bruņojies, lai kā pie- 
dzīvojumos rūdījies vīrs stātos pie tās kustības iz- 
veidošanas, kurai tuvākā nākotnē jau vismaz saim- 
nieciski bija jāizcīna uzvara, lai tad uz tās pama- 
tiem varētu domāt par tālākiem uzbrukumiem sve- 
šo pārvaldītiem cietokšņiem. Bet šos savus tālos 
mērķus paturēdams sev, kā dara ikviens uzmanīgs 
kaa vadonis, viņš domāja pakāpeniski iekarot pre- 
tinieka aizsardzības līniju pēc līnijas, kas jau viņa 
neilgajā darbības laikā bija paguvusi ieplaisāt, un 
vairs nevajadzēja daudz, ka tā sāktu arī šķobīties. 

Pārtrauktais darbs 


Ar lielām cerībām un vislabākiem nodomiem 
strādāt savā tautā, pēc studiju beigšanas Kārlis 
Ulmanis atgriezās savā dzimtā zemē. Tūdaļ pēc at- 
griešanās, 1905. gada vasarā viņu Kauguru lauk- 
saimniecības biedrībā pieņēma par savu agronomu, 
viņam bija jādarojas kā biedrības pastāvīgam pien- 
saimniecības inspektoram. Blakus šiem pienāku- 
miem Kārlim Ulmanim bija jāuzņemas arī Lauk- 
saimnieka redaktora amats. Visi līdzekļi nu bija 
rokā, lai vadītu latviešu dzīvi pretim uzplaukumam, 
jo nu viņš varēja strādāt tajā darba laukā, kurā 
darboties viņš agrāk bija visvairāk kārojis. 

Bet visā Krievzemē pa to laiku, kamēr Kārlis 
Ulmanis studēja Vācijā, bija notikušas lielas pār- 
maiņas, kas jo dzīvi sāka atbalsoties arī Rīgas jūras 
līča piekrastē — iegūstot še klāt vēl savu nokrāsu. 
Krievija bija ielaidusies kapā ar Japānu, kuru tā 
savas lielmanības un nemākulīgo ģenerāļu dēļ sma- 
gi zaudēja, bet zaudētais kapš savukārt bija paasi- 
nājis gan rūpniecības, gan agrāro krizi, kas iestājās 
daudzās pilsētās un nesaimnieciski apstrādātos zem- 
kopības apgabalos. Blakus saimnieciskiem, draudo- 
šu lomu ieguva sabiedriskie motīvi, jo pati krievu 
intelliģence un muižniecība sevišķi skaļi sāka pra- 
sīt pēc tik ilgi liegtās līdzdalības valsts lietu kārto- 
šanā. Krievija ar savu despotiju bija palikusi Ei- 
ropā par anachronismu un kā tādai tai reizi bija 
jāiet bojā. Bet valsts visās malās, kuras apdzīvoja 
mazākuma tautības, jau nedroši ieskanējās balsis, 
kas prasīja viņām nacionālas pašlemšanās tiesību 
piešķiršanu, vismaz federātīvas autonomijas veidā. 

Baltijā šiem diviem revolūcionārās kustības uz- 
kūrējiem iemesliem pievienojās vēl trešais: latviešu 
zemnieku, lauksaimnieku un laukstrādnieku prasī- 
bas pēc viņiem nolaupītās zemes atgūšanas, Sāku- 
mā šī balss skanēja slepeni un visai nedroši, bet pa- 
mazām auga augumā, no pilsētām, kur tās izcēlās, 
pārnesdamās laukos, kur, kā to apliecina statistika, 
meklējami gandrīz 70% revolūcijas līdzdalībnieku. 
Tas arī liecina, ka šeit kustība izvērtās agrākā re- 
volūcijā un viņā piedalījās ļoti liels iedzīvotāju 
skaits, cerot tādējādi labot vēstures nodarīto pāres- 
tību. Sākumā kustība ieturas stipri mierīgi, neiz- 
saucot pēc 1905. g. janvārī notikušām asinainām de- 
monstrācijām Rīgā un citās pilsētās jaunus asumus, 
toties visu vasaru nepārtrauki notiek slepenas sa- 
pulces, uzsaukumu kaisīšana un citāda ļaužu saga- 
tavošana un uzmudināšana nākamajai cīņai. To 
sevišķi veicināja nevien jau pamodusies nacionālā 
apziņa, bet arī iegūtā izglītība un saimnieciskie pa- 
nākumi, kas mudināja latviešus atgūt visu latviešu 
zemi. Arī Kārlis Ulmanis, kaut gan viņš sajūt, ka šī 
revolūcija vēl nebūs uzvarētāja, jo tā ir tikai pūļa 
dvēselē izjusta, bet ne vīru ar apdomīgām galvām 
sagatavota, nevar palikt malā par vienaldzīgu vēro- 
tāju. Savā darbā, tikdamies ar ļaudīm gan viņu 
mājās, gan arī sanāksmēs, blakus tiešām valodām 
par piensaimniecības jautājumiem, arvienu runā 
arī par polītiskiem notikumiem un Kārlis Ulmanis 
dedzīgi prasa pēc latviešu tiesībām un asi uzbrūk 
Baltijas muižniecībai. "Tikpat dedzīgi ir arī paša 
redaktora raksti TLauksaimniekā. Par to vācu 
muižniecība, kurai spiegi bija visās malās, viņā sa- 


skatīja ļoti bīstamu pretinieku un panāca Kārļa 
Ulmaņa apcietināšanu, jau 1905. gada septembrī, 
par Lauksaimniekā 1905. gadā iespiestiem rakstiem. 
Pēc aresta Ulmani ievietoja Pleskavas cietumā, kas 
jau bija bāztin piebāzts ar latviešu nemierniekiem, 
kuri še mita sevišķi laimīgos apstākļos, jo režīms 
te nav tik bīstams, kā pašā Latvijā, kur ar apcieti- 
nātiem daudz nerēķinājās un tiem, bez liekas mek- 
lēšanas pa likumu pantiem, piesprieda visbargākos 
sodus. 

Kārļa Ulmaņa arests septembrī viņu paglāba 
viņa tautai svarīgākām dienām un lielākiem notiku- 
miem. Bez mazākās šaubīšanās mēs šobrīd varam 
apgalvot, ka 1905. gada revolūcija tās vājās organi- 
zēšanas, apgādāšanas, disciplīnas un sakaru dēļ bija 
nosodīta ar neizdošanos. Palikdams vēl ilgāk sva- 
badībā, kamēr melnajās rudens naktīs sāka liesmot 
Vidzemes piļu jumti, kaut arī ar dedzināšanu un po- 
stīšanu viņš nekad nebūtu draudzējies, Kārlis Ulma- 
nis būtu vēl vairāk nogrēkojies patvaldības acīs un, 
soda ekspedīcijām ierodoties, viņu būtu sagaidījis 
zināmais soda mērs. "Tagad, turpretim, samērā mē- 
renie Pleskavas tiesas izmeklētāji nespēja savākt 
pietiekošus pierādījumus, kālab Kārli Ulmani 1906. 
gada pavasarī atbrīvoja no apcietinājuma, un kaut 
arī Pleskavas cietumā ieslodzītie, ar kuriem Ulma- 
nis sastapies, viņu atceras kā patīkamu kameras 
biedru, jāsaka, ka cietums nav īstā vieta, kas saistītu 
brīva un darbīga vīra domas un garu. Ārī apcieti- 
nājumā esot, viņš nerimst domāt par savu iesākto 
darbu un tā turpināšanu. Kad 1906. g. pavasarī vi- 
ņu atbrīvo no apcietinājuma, Ulmanis dodas pie 
brāļa uz Šķibes Ezerkleišiem, lai tur lauku darbā 
un dzīves apstākļos atgūtu cietumā pavārgušos spē- 
kus, kā arī noskaidrotu, kas tālāk iesākams un pa- 
veicams. Kauguru lauksaimniecības biedrības priekš- 
niekam, savam draugam un darba veicinātājam šinī 
laikā viņš raksta: «Es tagad dzīvoju pie sava brāļa 
kā īsts praktikants. Strādāju viscauri līdz. Lai me- 
tas rokās tulznas, gan vēlāk labi noderēs ievazīša- 
nās ar praksi. Mans brālis ir prātīgs saimnieks un 
es domāju še šo to mācīties.» Taču garā vinš dzīvo 
līdzi savas biedrības darbībai, kuru revolūcijas no- 
tikumi arī jūtami traucējuši, un domā, cik iespē- 
jams ātri atjaunot Lauksaimnieku, kursus un visu 
pārējo darbu, kas palicis tikai aizsākts. "Taču vēlē- 
šanās ir pāragra, un vīram, kas neko nav mīlējis at- 
stāt pusdarītu, taisni tad, kad cerības atjaunot darbu 
liekas vistuvākās, nākas pamest arī brāla sētu un, 
tuvinieku pierunātam, doties pāri robežām. Izrādī- 
jās, ka viņa pretinieki visu laiku tikai meklējuši 
pierādījumus un jau visu sagatavojuši otrreizēiam 
arestam, no kura glābusi tikai Enzeliņa uzmanība 
un laikā nosūtītais brīdinājums. 

Ār grūtu sirdi Kārlim Ulmanim nācās šķirties 
nevien no savējiem, bet arī dzimtenes un viņas mo- 
dināšanas darba, kad vilciens viņu ar dažiem des- 
mitiem rubļu kabatā aizrāva projām, garām Valmie- 
rai, Pēterburgai uz Helsinkiem, kur somiem bija, 
lai cik liela, taču kaut cik ciešamāka svabadība. No 
viņu ostām slepeni uz ārzemēm varēja izbraukt tie, 
kuriem policija jau dzinās pa pēdām. Kā jūtas tāds, 
kuram jāatstāj nevien ierastais darbs un jāpamet 
jaunības nodomi, bet arī jāzaudē dzimtā zeme, to iz- 
teic daudzās emigrantu dziesmas. 


Tā pārtrūka darbs, kuram Kārlis Ulmanis bija 
veltījis tik daudz uzņēmības, laika un cerību. Nu 
pretim atvērās tumša neziņa par to, kas sagaidīs 
rīt. 


Emigrants 


No Helsingforsas cauri Stokholmai ved latviešu 
piektā gada emigrantu ceļš un šo pašu ceļu nākas 
mērot arī Kārlim Ulmanim. Viņš dodas uz Vāciju, 
lai, paliekot dzimtenes tuvumā, novērotu, kas turp- 
māk darāms. Viņš nevēlas doties plašajā Krievijā, 
lai kā vajājams noziedznieks klaiņātu no vienas ma- 
las uz otru, jo dzimis un uzaudzis mājā, kur vienmēr 
viss bijis vietā un laikā, arī pats nevar atrauties no 
šās ieaudzinātās kārtības. Vācijā viņam sākumā 
klājas ļoti grūti, kā redzams no turienes Enzeli- 
ņam uz Valmieru rakstītā vēstulē. «Vācijā es no- 
nācu tikpat kā bez kapeikas. Labi, ka es varēju ap- 
mesties pie pazīstamiem, citādi man būtu bijis jā- 
paliek uz ielas. "Tāda emigrantu būšana nav laba. 

Un tad ceļa galā lielais jautājums — ko nu 
iesākt? Frobergā es diezin cik ilgi nevarēšu palikt. 
Jārauga kāds darbs dabūt. Bet vai še gan cilvēku 
trūkst? Izredze nav nekāda priecīgā. Bet ko tad 
es tik daudzi gaužos? Vai tad Jums iet priecīgāki? 
Drīzāk vēl sliktāki. Es domāju, tagad, kur tie laiki 
tik nedroši — instruktoriem nav īstais darba lauks. 
Pāries vētras — gan tad varēs atkal strādāt. Varbūt 
tad varēšu iet uz mīļo Latviju. Jā! Mana dvēsele 
ir tā pati vecā!» 

Grūti dzīvot svešumā nevien tāpēc, ka te no 
katra soļa uzglūn trūkums un posts. bet vēl vairāk 
tālab, ka te nav savas tautas, iemīlētā darba lauka, 
ka te nav tā vieta, kurai viņš sajūtas aicināts dzīvot. 

Tomēr Kārlim Ulmanim sekmējas vismaz tanī 
zinā, ka vēlāk, ziemas sākumā, izdodas dabūt skolo- 
tāja vietu kādā vācu lauksaimniecības ziemas skolā. 
Darbs vismaz uz brīdi novērš domas par postu, kas 
plosa dzimteni un dod arī iespēju dzīvot. Kad Ul- 
manis ierāvies darbā, tad vinš no tā vairs netiek 
valā — blakus kārtējiem darbiem skolā, svētdienās 
viņš lasa priekšlasījumus un bez tam vēl līdzdarbo- 
jas arī skolas direktora izdotajā lauksaimniecības 
Žurnālā, protams, neaizmirsdams arī pats iepazīties 
ar jaunākām atziņām. Taču, kur cits būtu svešos 
apstākļos iedzīvojies itin labi, jo darbam šķēršļus 
te neviens neliek, Ulmanis ar šādu dzīvi nevar ap- 
mierināties un raksta uz Latviju: «Man trūkst pa- 
mata zem kājām. Es neredzu savam darbam nekā- 
du mērki un tas mani nespēj apmierināt». Pēc sko- 
las mācības gada beigšanās viņš, neraugoties uz se- 
kām, kādas viņam, kā bijušam nemieru cēlējam va- 
rētu draudēt, atgriežas atpakal dzimtenē, lai rastu 
nevien darbu, bet arī dzīves prieku un mērķi, ko Vā- 
cijas svešajos apstākļos veltīgi meklēt. 

1907. g. vasarā, atgriezies dzimtenē, viņš ar En- 
zeliņa starpniecību mēģina atkal klūt Valmierā 
par agronomu, bet krievu administrācija tam sīvi 
pretojas. "Tuvojoties rudenim Kārlis Ulmanis sa- 
ņem no draugiem vēstis, ka viņa brīvība un varbūt 
pat dzīvība no jauna apdraudēta, jo krievi turpina 
uzmeklēt visus tos, kas varētu kaitēt viņu valdīša- 
nai un viņus nesaudzīgi iznīcina. Paklausīdams ta- 
gad radu padomam, ko tas agrāk nebija darījis, ai- 

cināts atteikties no polītiskās darbības, lai velti ne- 
zaudētu brīvību, nolemj braukt uz Ameriku un tur 
nevien sagaidīt darba turpināšanai labvēlīgus ap- 
stākļus, bet šajā progresa zemē papildināties arī zi- 
nāšanās, lai atgriezies dzimtenē būtu vēl vispusīgā- 
ki sagatavots darbam. Atstādams dzimtenē atmi- 
ņai grāmatu Ienesīga piensaimniecība, ko apgādāt 
apņemas Kauguru lauksaimniecības biedrība, atkal 
caur Somiju viņš dodas uz Ameriku, kur sākumā 
domā apmesties Kanādā. Šinī laikā, kad viņš jau 
paguvis padarīt un piedzīvot tik daudz, Kārlis Ul- 
manis ir tikai 30 gadu vecs. 

Ja uz Vāciju Ulmanis devās tikai uz īsu laiku, 
novērot apstākļu izveidošanos, tad ceļā uz Ameriku 
viņš nezina, kad varēs atkal atgriezties. Tā arī nav 
tik tuvu, lai no viņas varētu izbraukt_pēc patikas, 
ceļš ir tāļš un arī dārgs, bet ceļa nauda braucienam 
atpakaļ jānopelna šajā svešajā zemē. 

Izkāpis Amerikas krastā, viņš caur Ņujorku un 
Čikagu nonāk Nebraskas valstī, kas ievērojama kā 
izcils zemkopības apgabals, šeit cerēdams vislabāki 
iekārtoties gan darba ziņā, gan piemācīties vēl ko 
labu un jaunu klāt. Jo Nebraskas galvas pilsētā 
Linkolnā ir slavena lauksaimniecības augstskola un 
tās tuvumā var gūt derīgus ierosinājumus un norā- 
dījumus tam laikam, kad atkal varēs strādāt savas 
tautas vidū. 


Še nobraukušam, Kārlim Ulmanim vispirms jā- 
meklē darbs un arī jāpapildinās angļu valodas zinā- 
šanās. Vispirms viņš strādā kādā fermā, pēc tam 
pienotavā par vienkāršu strādnieku, līdz tādu pat 
darbu dabū Omahas pilsētā. "Tādas atbildes ienāk 
viņa laikrakstā ievietotam sludinājumam, ka Eiro- 
pā augstskolu beidzis agronoms "meklē nodarboša- 
nos. [Ilgi nepārdomādams, Ulmanis pieņem arī šādu 
darbu, jo tas nodrošina vispirmās dzīves vajadzības. 
Amerikā nestrādā tik, cik var, bet cik vajag, kālab 
darbs ir necilvēciski smags, un viņš nu izbauda 
līdz galam visus fiziskā darba strādnieka dzīves grū- 
tumus. Kādreiz Omahas pienotavā strādājot, mucas 
ceļot pārpūlējies, viņš sasirgst un trīs nedēļas sve- 
šumā, nevienam nezināmā vietā slimnīcā saguļ uz 
gultas. "Tikai izveseļojies, viņš, rakstot uz dzimteni 
Enzeliņam vēstuli, saka «Ak, man ir gājis dažādi, 
kā jau Amerikā, bet aizvien galvu augšā! Es vēl 
tagad patiesi nezinu, ko liktenis man piešķirs. Es 
ceru nākošo gadu pietiekoši mācēt angliski, gan tad 
varēšu labāki grozīties. Katrā ziņā šeit ir labāki 
dzīvot, kā Vācijā, plašāka, lielāka, brīvāka pasaule». 
Lūk, nekādas sūdzēšanās. Pat smagu darbu strādā- 
jot viņš jūtas Amerikā apmierinātāks, nekā Vācijā, 
kuras apstākļi dažā ziņā nebija labāki par Krievijas. 

Slimnīcā kāds ārsts viņu iepazīstina ar Linkol- 
nas ūniversitātes profesoriem un pēc tās lauksaim- 
niecības institūta direktora ierosinājuma, iegūt arī 
amerikāņu diplomu, kas atvieglošot piemērota darba 
atrašanu, Kārlis Ulmanis 1908. gadā iestājas Nebras- 
kas valsts ūniversitātes Linkolnas lauksaimniecības 
institūtā. "Tā kā Ulmanis bija ar ļoti ievērojamām 
priekšzināšanām, bet arvien darbību paplašinošā 
ūniversitātē spējīgu darbinieku trūkums, tad viņu 
drīz ieskaita par instruktoru laborātorijās. Tur Ul- 
manī kollēgas atraduši ne tikai patīkamu un milzī- 
gām darba spējām apveltītu darba biedru, bet arī 
jaunu darba paņēmienu izmēģinātāju un darba rīku 


10 


izgudrotāju viņam tik labi pazīstamajā piena pār- 
strādāšanas nozarē. Šajā laikā viņš atkal sāk inte- 
resēties par notikumiem Latvijā un sarakstās ar 
Kauguru lauksaimniecības biedrības priekšnieku 
Enzeliņu gan par sabiedriskiem, gan arī par speci- 
āliem jautājumiem. Kad Baltijas lauksaimniecības 
biedrības darbībai paplašinoties, kā tagad pārdēvē- 
jusies Kauguru pazīstamā lauksaimniecības biedrī- 
ba, Valmierā grib izdot jaunu žurnālu, tad Ulmanis 
tūdaļ apsolās kļūt tā līdzstrādnieks, un kā lai būtu 
citādi, kad jaunā zemē radušies tik daudzi jauni no-' 
vērojumi, kas ļoti daudz pamācoša dod visiem lat- 
viešu zemniekiem. 


Ik rudeņus Čikagā notiekošās lauksaimniecības 
izstādēs paredzētas arī dažādas sacensības lauksaim- 
niecības augstskolu studentiem. Arī Linkolna 1909. 
gada rudenī uz šīm sacensībām sūtīja trīs savus la- 
bākos studentus — Kārli Ulmani, M. Kulveru un 
G. Gramlichu. Sacensībā lopkopības nozarē viņi 
savai ūniversitātei ieguva otro vietu, kas lielajā kon- 
kurencē uzskatāms par izcilus sasniegumu. Torei- 
zējais Linkolnas students Gramlichs tagad ir šīs pat 
ūniversitātes profesors, bet Ulmanis kļuvis visas sa- 
vas tautas un valsts dzīves vadītājs un saimnieks. 
1909. gadā Ulmanis beidza Linkolnas ūniversitāti 
un turpināja tajā strādāt kā lektors. Šajā pat laikā 
viņš piedalījās Nebraskas lielajā zemnieku sanāk- 
smē ar runām par lauksaimniecības organizēšanu un 
citiem priekšlasījumiem, gūstot lielu piekrišanu. 
Taču te negaidīti radās darba sarežgījumi, kad Ne- 
braskas valsts dome neapstiprināja jauno amatu, 
un viņam bija jālūkojas atkal pēc citas darba vie- 
tas. Kādu laiku viņš nodarbojās tikai ar rakstīša- 
nu, pārlabojot savu pirmo grāmatu otram izdevu- 
mam un sarakstot otru — Ienesīga cūkkopība, kurai, 
līdzīgi pirmajai, tāpat jāvairo savas tautas turība. 
Bet apnicis gaidīt uz apstiprināšanu amatā pie ūni- 
versitātes, viņš iestājas darbā lielajā Linkolnas Ro- 
bertsa piensaimniecības sabiedrībā, kurā drīzi kļu- 
va par vicedirektoru. "Taču arī tas viņu neapmieri- 
nāja, jo ne jau tādēļ viņš dzīvoja Amerikā, lai tur 
pavadītu laiku, pelnīdams dolārus naudīgiem ame- 
rikāņiem. Viņam pašam radās vēlēšanās iepirkt 
savu pienotavu Teksas valstī, kad tur tāda bija pār- 
dodama, lai ar tās palīdzību iegūtu līdzekļus latvie- 
šu lauksaimniecības tautas augstskolas nodibināša- 
nai. 

Jau pie Robertsa strādājot, atjaunojās Kārļa 
Ulmaņa rakstu plūdums uz Latvijas lauksaimniecī- 
bas mēnešrakstiem, kur tie parādījās Zemkopī, Bal- 
tijas lauksaimniekā, kas stājies apturētā Lauksaim- 
nieka vietā, bet it sevišķi Valmierā izdotajā Zemē. 
Tie vispirms bija pārskati par jaunākiem sasniegu- 
miem lauksaimniecības darba nozarē, bet blakus 
tiem nu jau ļoti ievērojamu vietu un nozīmi ieguva 
raksti par sabiedriskiem jautājumiem, pie tam to 
īpašā plāksnē. Lasīdams no dzimtenes saņemtās 
grāmatas un Žurnālus, viņš uzskatīja, ka dziļāka un 
dziļāka kļūst plaisa starp veco un jauno saimnieku 
paaudzi, ka zemnieku dēli vairs nepaliek mājās, 
turpināt tēvu darbus, bet vieglas dzīves kārodami 
aizplūst pilsētās vai plašā Krievijā, kur atlūzt savai 
apdraudēja latviešu zemniecības pastāvēšanu. Nove- 
cojusies bija tā kārtība, pēc kuras bērniem, kamēr 


vien tie dzīvo vecāku mājās, jāstrādā bez atalgoju- 
ma. Vienīgi vecākais dēls varēja cerēt mantot mā- 
jas, bet jaunākie tā dzīvoja gaidot, kamēr ceļš pa- 
šķirsies vienādi vai otrādi un tie kaut ko drošāku 
ārpus mājas atradīs. Šos jautājumus Kārlis Ulma- 
nis neaizmirst arī turpmāk, un līdz pēdējam laikam 
rūpējas par šā zemniecībai bīstamā jautājuma atri- 
sināšanu. Minētos rakstos uzsvērts, ka saimnieku 
dēliem jāsaņem pienācīga audzināšana, cieņa un arī 
atlīdzība par viņu darbu, lai tie pieaugtu zemei, sa- 
justu savu māju kā drošāko patvērumu pret visām 
dzīves likstām un spētu to padarīt par piemīlīgāko 
vietu pasaulē. "Tā rakstīts Zemkopī 1910. g. iespies- 
tā rakstā Saimnieku dēli, tā runā arī 1912. g. Zemē 
iespiestais raksts Grūtie laiki. Šis raksts jau zinā- 
mā mērā ir programmas raksts lauksaimniecības 
vispārējo apstākļu uzlabošanas lietā, jo blakus prak- 
tiskiem norādījumiem satur arī prasības pēc zem- 
nieku tiesiskā stāvokļa nostiprināšanās, piem. kā 
pirmo, «Mūsu skaitam un spēkam un vajadzībām 
piemērota līdzdalība vietējā pašvaldībā», tālāk iz- 
glītības veicināšanu, kopdarbības nostiprināšanu, 
lauku darba spēka jautājumu nokārtošanu, plašu 
mašīnu piegādāšanu un pielietošanu, ienesīgāko lauk- 
saimniecības nozaru īpašu izkopšanu un vispāri ap- 
zinīgu saimniekošanu, atmetot paradumus un saim- 
niekojot laikam piemēroti. «Nevis gaidīt uz labāku 
laiku nākšanu, bet ķerties pie darba un pārvērst 
sliktos laikus labajos — tas ir mūsu cienīgs uzde- 
vums». Raksts nobeidzas ar kvēlu mudinājumu ne- 
grozāmiem un nelokāmiem strādāt ar apziņu «Mums 
pieder nākamajie labie laiki». 

Laiks aiziet, dzimtenē nākuši jauni darbinieki, 
kas mēģina celt to, ko pirms desmit gadiem bija aiz- 
sācis Kārlis Ulmanis, bet viņš dzīvo un cīnās Tek- 
sas valstī, lai latviešiem būtu iespējams ierīkot sa- 
vu lauksaimniecības augstskolu. Šim nolūkam viņš 
grib ziedot savu iegūto peļņu, sūdzēdamies par lat- 
viešu pilsoņiem, kas pretēji Amerikas parašām, kur 
bagātnieki bieži vien ziedo mācības iestādēm milzu 
summas, tāpat kā bagātākās naudas iestādes Rīgā 
lauksaimniecības skolai nenovēl ne sarkana graša, 
kaut arī pašas dzīvo no tās turības, kuru sakrāt pa- 
līdzējuši zemnieki. Sakrāt naudu lauksaimniecības 
skolas dibināšanai gan neizdodas, jo Teksas valstī 
ir pavisam citādi saimniekošanas apstākļi, nekā Ne- 
braskā un uzņēmums strādā ar grūtībām, kamēr ro- 
das jaunajos apstākļos vajadzīgie piedzīvojumi. Au- 
gu dienu strādājot un pētot stāvokļa uzlabošanai 
nepieciešamos paņēmienus, paiet viņa laiks, jo ir jā- 
dzīvo un jāstrādā, lai reizi kaut kas izdodas liels un 
varens, kad pēkšņi no centrālbiedrības draugiem 
pienāk vēsts, ka Krievija pasludinājusi, sakarā ar 
Romanovu 300 gadu valdīšanu, amnestiju 1905. gada 
revolūcionāriem, un ka šī amnestija attiecas arī uz 
viņu. "Tagad tūdaļ Kārlim Ulmanim ir vairs tikai 
viena doma — atgriezties Tēvijā, kur gan atkal, ce- 
rams, būs darbs ar laikrakstiem, kursiem un visu to 
dzīvi, kuru pirms septiņiem gadiem bija nācies pa- 
mest. Viņš iespējami ātrā laikā, neraugoties uz jau- 
no Amerikas paziņu aizrunām, pārdod savu uzņē- 
mumu, nokārto darīšanas un dodas uz Latviju, un 
ja viņš ar ko ir nemierā, tad pats ar sevi, ka nav pa- 
spējis iekrāt pietiekoši naudas iecerētās lauksaim- 
niecības augstskolas nodibināšanai. Bet šinī brīdī 


"kus minētai, lielu vietu šā laikmeta rakstos 


viņš pirmo reizi alojās, jo neparedzēja, ka jau pēc 
gadiem pieciem latviešu tautai viņš dos ne tikai kā 
lauksaimniecības augstskolu, bet brīvu valsti ar 
visām tām mācības un citām iestādēm, kas ļaudīm 
palīdz nevien veikt darbus un labi un daiļi iekārtot 
dzīvi, bet arī piedod augstāko jēgu un nozīmību vi- 
sai viņu latviešu mūža dzīvošanai. No tā vairs šķīra 
tikai nedaudzi cīņu, vēl nebijuši, neparedzēti sīvu 
cīņu gadi. 


Vētrainais laiks 


Tā ar milzumu Amerikā gūtiem jauniem piedzī- 
vojumiem, kas ar daudz plašāku skatu atļauj vērot 
dzīves dažādās nianses, 1913. g. rudens pusē Kārlis 
Ulmanis atgriezās dzimtenē. Pirmais ceļš viņu ved 
uz Zemgali pie tuviniekiem, bet pēc īsas saredzēša- 
nās ar tiem, jādodas uz Valmieru, kur Baltijas lauk- 
saimniecības biedrība viņam palikusi atmiņā kā ot- 
ras mājas. Tās apkārtnē dzīvo rosīgi ļaudis, kuru 
dziņa pēc jaunām mācībām ir apbrīnojama, kas kat- 
ru lietderīgu padomu nevien uzklausa, bet arī izpil- 
da dzīvē. Te viņu jau sagaida biedrības priekšnieks 
ar aicinājumu, atkal turpmāk piedalīties biedrības 
mērķu sekmēšanā un piedāvā tam rajona agronoma 
vietu, ko Ulmanis nevilcinādamies pieņem, jo to jau 
Amerikā bija kārojis atgūt. Sākumā Enzeliņam 
lielus iebildumus pret Kārļa Ulmaņa pieņemšanu 
darbā, pat piedraudot ar visas biedrības slēgšanu, iz- 
saka gubernātors Svegincevs, kurš pārbraukušajā 
emigrantā saskata savai varai un kārtībai bīstamu 
pretinieku. Taču Enzeliņam beidzot izdodas gu- 
bernātoru pārliecināt, ka Kārļa Ulmaņa darbība ir 
nepieciešama. Kaut gan pa pagājušiem septiņiem 
gadiem, kurus Ulmanim nācies pavadīt svešumā, 
dzīve visnotāļ strauji attīstījusies, taču ne viss jau 
paveikts, ko toreiz viņš bija sācis mācīt, darba vēl 
bija atlicis ļoti daudz. "Tūdaļ atjaunojās kursi, zem- 
nieku sanāksmes, priekšlasījumi, radās jauni raksti 
par lauksaimniecību, jo viņam jāuzņemas arī žurnā- 
la Zeme redaktora pienākumi. Darbs bija tieši tāds, 
kādu Ulmanis bija iedomājies svešumā. Bija no jau- 
na radusies iespēja runāt ar latviešu zemniekiem, 
pie kam varēja runāt ne tikai uz viņu prātu, bet arī 
sirdīm, lai tajās iededzinātu ugunis, kuras prāts vēl 
neuzņēmās saprast. Blakus lietišķam zemkopja pa- 
domu devējam, viņā bija radies sengaidītais lauk- 
saimniecības milzīgās nozīmības apliecinātājs un slu- 
dinātājs, lauksaimniecības kā cilvēces kultūras cēlē- 
jas apliecinātājs. (Gadu maiņā, no 1913. gada uz 
1914. gadu, dažos mēnešos viņš ar priekšlasījumiem 
apbraukāja daudzus pagastus un runāja vairākās 
desmitās vietās, iepazīdamies ar izcilākiem visas 
Ziemeļlatvijas zemniekiem, kas tam noderēja vēlāk, 
kad bija noskanējis lielās dienas zvans. Darbs tur- 
pinājās visu pavasari, pie kam netika aizmirsta arī 
Zeme, kuras katrā burtnīcā atrodams kāds Kārļa 
Ulmaņa raksts. 'Te nu tika tālāk iztirzāta un no- 
skaidrota tēvu un dēlu problēma, pie kam šie raksti 
nav vis vienkārši mudināšanas vai pamācības raksti, 
bet izmeklētās literārās formās rakstīti sacerējumi, 
kas apliecina ne ar apgalvojumiem, bet jau ar lasī- 
tāju priekšā nostādītiem notikumu aprakstiem. Bla- 
ieņem 

darba problēmas risināšana, jo Ulmanis darbā sa- 
skata ne tik kā piespiedu līdzekli dzīves vajadzību 
apmainīšanai, bet cilvēka dzīvošanas augstākā uzde- 
vuma piepildījumu. Bet tad nāca traģiskie 28. jū- 
nija Sarājevas notikumi tālā Austrijas nomalē, kur 
kroātu tautas sazvērnieki, protestēdami pret viņu 
brīvības apspiešanu, nošāva Austrijas troņmantinie- 
ku. Šajā lietā aizturēja kādu serbu studentu, bet 
lielvalstīm iejaucoties jautājuma noskaidrošanā, ne- 
ilgā laikā no šīs lietas izcēlās vispārējais Eiropas 
karš, kurā austrumos Krievijai nācās cīnīties pret 
Vāciju un Austriju. Dziedādami un cerēdami uz di- 
žām uzvarām, Krievijas pulki devās uz vācu robe- 
žām, bet pēc pirmajām uzvarām no turienes sāka 
nākt arvien ļaunākas un bēdīgākas ziņas. Ulmanis 
vēl turpināja darboties Baltijas lauksaimniecības 
biedrībā, jo kara apstākļos nedrīkst sagraut lauk- 
saimniecības nozares, lai pašai tautai nebūtu jāiz- 
mirst badā. Bet drīzi pievienojās daudz lielākas rū- 
pes — vācu iebrukums Krievijā guva sekmes, krievu 
pulki atkāpās, un vācieši, ātri izgājuši cauri Lietu- 
vai, 1915. gada pavasarī ieņēma Jelgavu. Gan īsu 
brīdi divām latviešu Daugavgrīvas darba rotām lai- 
mējās vāciešus atsist, bet tad tie nāca ar jauniem 
spēkiem uzbrukumā, tā kā krievi tik tikko paguva 
aizķerties pie Daugavas un starp Rīgu un Jelgavu, 
plašajos Olaines un Smārdes tīreļos. Daļa patrio- 
tiski noskaņotu latviešu darbinieku sāka organizēt 
latviešu strēlnieku bataljonus, kas cerēja vāciešus 
izdzīt vismaz no Zemgales un Kurzemes, ar dažiem 
pulkiem veikt to neiedomājamo darbu, ko nespēja 
korpusiem lielās krievu armijas. Vāciešu ienākša- 
nai Kurzemē, bez zemes zaudēšanas, bija cita, vēl 
draudošāka nelaime — gan krievu karaspēki padzīti, 
gan arī naida un gaidāmā vācu jūga izbēgt gribēda- 
mi, Kurzemi un Zemgali atstāja tās iemītnieki, do- 
damies audekliem pārklātās kulbās bēgļu gaitās. Ne- 
laime bija jo lielāka tālab, ka šī bija bagātākā Lat- 
vijas zeme, kas nu slīga dziļākā postā. To visu it la- 
bi redzēja un zināja Kārlis Ulmanis, kas pats bija 
kādreiz devies bēgļu gaitās projām no dzimtenes. 
Viņš bija aizbraucis viens, te nu devās ceļā trešā da- 
ļa tautas. Jā, par to, vai latviešiem pamest zemi, vai 
palikt uz vietas, jau valdīja nesaprašanās Rīgas dar- 
binieku un laikrakstu starpā, no kuriem vieni aici- 
nāja atstāt mājas, bet citi ieteica palikt. Pirmās do- 
mas paudēji vēl cerēja uz drīzām krievu uzvarām, 
pēc kurām bēgļi varētu atgriezties atpakaļ, otrie, 
paredzēdami, ka okupācija ieilgs, lai bezsaimnieku 
zemi nepiesavinātos iekarotāji, un svešumā izklīdu- 
šie tautas locekļi neietu bojā, sīvi apkaroja šos ie- 
skatus. Bet valodas bija liekas tad, kad bēgļu vil- 
nis jau bija pārvēlies Vidzemei un grasījās doties 
pāri tās robežām plašajā Krievzemē. Agronomiskais 
darbs Vidzemē pārtrūka, jo bija radušās kārtojamas 
daudz svarīgākas lietas. Kārlis Ulmanis atstāja vie- 
tu Baltijas lauksaimniecības biedrībā, Zemes rediģē- 
šanu un devās tajā darbā, kur visvairāk varēja pa- 
līdzēt izpostīto novadu iedzīvotājiem. 

Pirmā bēgļu plūduma laikā Ulmanis bija valdī- 
bas ierēdnis evakuācijas komisijā, kurai jāatpērk 
bēgļu lopi un jāgādā par pašu bēgļu novietošanu. 
Tie, atnākuši pāri Daugavai, apmetās aiz Rīgas, Sun- 
tažu apkaimē, par kurieni tiem bija teikts, ka val- 
dība tur atpirks viņu lopus, lai pēc tam paši varētu 

doties pretim nezināmam liktenim. Te, kā rekvizī- 
cijas komisijas priekšnieks strādādams, Kārlis Ul- 
manis redzēja, cik liels ir tautas posts un cik dziļas 
bēdas no tā draud izaugt, jo izbēgušie gatavojās 
braukt projām uz tālo Krieviju, kur tiem draud no- 
slīkšana milzīgajā pilsētu, tīrumu un mežu plašumā, 
lielajā slavu jūrā. Kādā sapulcē Priekuļos, kur 
spriests par bēgļu likteņiem, Ulmanis dedzīgi runā- 
ja par bēgļu plūdu apturēšanu Vidzemē. Šo pašu 
domu viņš pauda laikrakstos un tāpat runāja arī vē- 
lāk, tā kā dažs labs, klausīdams viņa padomam, pa- 
lika Vidzemē, līdz ar to arī tuvāk savai tēvu tēvu sē- 
tai. Šī doma pēdīgi uzvarēja, un nu vēl svabadajā 
latviešu zemē vajadzēja nometināt, apgādāt un uz- 
turēt modrībai vairākus simtus tūkstošus bēgļu. 
Bēgļu apgādāšanas darbā Valmierā Kārlis Ulmanis 
bija ļoti aktīvs. Valmiera un Valka kļuva jaunie 
centri, kuros pulcējās latviešu saimnieciskās un sa- 
biedriskās dzīves darbinieki, kas nepadevās kara 
psīchozei, un kas aizmugurē veica visu neapgādāto 
glābšanas darbus, gādādami par tiem, kas neietilpa 
kara pulkos, bēgļiem, sievietēm, bērniem un vecuma 
nespējīgiem. Darbi te bija tik daudzveidīgi, ka vi- 
su to, kas šajā laikā, sevišķi darbinieku trūkuma 
dēļ, jādara Kārlim Ulmanim, aprakstīt nemaz nav 
iespējams. Bet ne no viena viņš nebaidās un dara 
visu. tai atvieglotu to cilvēku likteni, kuru dzīvi bi- 
ja sagrāvis raženā darba laikā pēkšņi uzbrukušais 
kara viesulis. Bēgļu apgādāšanas komiteja palīdzē- 
ie sazināties izšķirtiem ģimenes locekļiem. trūcīgos 
dziedināja, ēdināja un ģērba, sūtīja skolās bēgļu bēr- 
nus, bet galvenais, centās uzturēt mošu viņu gara- 
stāvokli. Valmierā tāpēc arī sarīkoja bēgļu ģimeņu 
vakarus, kuros Ulmanis bieži runāja, tēlodams dzim- 
teni zaudējušiem cilvēkiem spožās krāsās laimīgu 
Latvijas nākotni. Un ja daudzi tajās dienās viņam 
neticēja, tad tie lai tagad atceras, ka runātājs visus 
tos, kas izturējuši, nav pievīlis. Tāpat komitejai bi- 
ja jārūpējas par ziedojumu vākšanu, jo krievu val- 
dības, kas gan bija rūpējusies par šo cilvēku padzīša- 
nu no viņu mājām, pabalstiem atvēlētie līdzekļi bi- 
ja trūcīgi. Šajā pat laikā Kārlis Ulmanis devās tālā 
ceļā uz Austrumsibiriju, iepirkt bēgļu vajadzībām 
labību, bet uzdevumu spēja veikt tikai pa daļai. 
Krievijā jau bija iesācies sabrukums, kas kavēja pa- 
nākt visu vajadzīgo. Bieži darbs tā nesekmējās, kā 
to varēja vēlēties, vairāko bēgļu apgādes organizā- 
ciju dēļ, kurām trūka kopējas vadības, par ko Ulma- 
nis rakstīja Līdumā, piebilzdams: «Vislabākais uz- 
ņēmums, kādu pasaule tikai pazīst, ar vienu vienīgu 
vīru priekšgalā, kuram ir visas pilnvaras, bet kurš 
arī ir īsts vīrs savā vietā.» 

Šajā laikā Ulmanis pāriet dzīvot Valkā, kas ir 
visas latviešu kustības centrs, un kur jau sāka ru- 
nāt brīvu valodu par latviešu tiesībām un vajadzī- 
bām, paužot noteiktas patriotiskas domas, kas atklā- 
tākā vai slēgtākā veidā, raugoties pēc tā, kur viņas 
izsacīja, latviešiem prasīja pēc latviešu valsts. Jau- 
najā kustībā ļoti dedzīgi piedalās arī Kārlis Ulmanis, 
par kura darbu šajā laikā Ed. Virza savā grāmatā 
raksta sekošas rindas: 

«Viņam ir notikumu paredzēšana. Kad apkār- 
tējās mājās uz Lugažu laukuma naktī visi logi palie- 
kas tumši, viens ir gaišs pāri pusnaktij. Tur Kārlis 
Ulmanis, noliecies pār galdu, sastāda projektus un 


aprēķinus. Viņam nav vaļas nodoties sapņiem. 
Viņš grib rītdienu un parītdienu satvert stiprām ro- 
kām. Viņš to jau tura savā varā. Ik katrā pagastā 
strādā viņa agronomi un instruktori. "Tiem jāsniedz 
ļaudīm agronomiskā palīdzība, bet patiesībā viņi da- 
ra kaut ko pavisam citu. Runādami tūkstošām bal- 
sīm, viņi ļaudīm stāsta par nākamo Latviju, par ze- 
mes pārvaldes saņemšanu latviešu rokās, par zem- 
nieku lielo lomu nākamos laikos. Ap viņiem pulcē- 
jas vissparīgākie saimnieki, un kad viņi vakaros sa- 
nāk pie kāda un sēž lampas gaišumā, Ulmanis nere- 
dzams ir viņu vidū. Ulmaņa gars ir iesācis savu 
staigāšanu pa latviešu mājām.» 

Tā Ziemeļlatvijas labākos ļaudis, ar kuriem Ul- 
manis bija iepazinies savā agronoma darba laikā, šie 
instruktori un avīžu raksti sagatavoja jaunam uzde- 
vumam un pasākumam, kura nākšana bija paredza- 
ma, jo apsolītā diena tuvojās acīmredzot. Šis bija 
vētrains laiks, un te bija jātur acis vaļā, lai pasā- 
kumi, kurus Ulmanis vadīja, neuzskrietu apslēptām 
zemūdens klintīm. 


Brīvības priekšvakarā 


Kā daži tuvākie Kārļa Ulmaņa domu biedri stās- 
ta, tad 1916. gada rudenī, iebraukdams Rīgā un ap- 
mezdamies Centrālviesnīcā, Ulmanis ar viņiem pār- 
runājis par varbūtēja izdevīga stāvokļa radīšanu lat- 
viešu neatkarības iegūšanai. Taču šādas valodas lai- 
kā, kad vēl vismaz atklātībā visur jūsmoja līdzi 
Krievijas patriotismam, un latviešu strēlnieki vēl 
mira par «ticību, ķeizaru un tēviju», kur pat Tēvija 
nenozīmēja neko citu, kā visu plašo Krieviju, par šā- 
dām lietām bija jārunā visai uzmanīgi, lai jaunās do- 
mas domātājus pārāk ātri, nekā nepanākušus, neiz- 
rautu no cīnītāju ierindas. Bet Kārļa Ulmaņa no- 
jautas par pārmaiņas tuvošanos bija pareizas, jo 
kaut ārēji vēl apstākļi izlikās mierīgi, lielās Krievi- 
jas valsts aparāts jau izrādījās pilnīgi sabrucis. Kad 
1917. gada marta sākumā Krievijas valsts dome, ku- 
rai nebija nekādas varas, cēla visas nebūšanas gais- 
mā, cars 10. martā pasludināja tās atlaišanu. Pēter- 
pils garnizons un iedzīvotāji nostājās Valsts domes 
pusē un nodibināja Valsts izpildu komiteju, kas 15. 
marta vakarā caru Nikolaju II piespieda parakstīt 
atteikšanos no Krievijas troņa, savam brālim Mi- 
chailam par labu. Bet 16. martā atteicās arī tas, līdz 
Satversmes sapulce pati izlems jaunās Krievijas un 
tās tautību turpmākos likteņus. 

Tūdaļ visos apgabalos sasauca zemes sapulces, 
un Vidzemes latviešu daļā tāda sanāca Valmierā 25. 
un 26. martā. Šajā Vidzemes zemes sapulcē, starp 
440 dalībniekiem, Kārlis Ulmanis pieder rosīgaiiem 
darbiniekiem, jo puse Vidzemes viņam jau pazīsta- 
ma. Viņu pirmajos Vidzemes zemes padomes locek- 
ļos ievēlēja kā bezzemnieku pārstāvi, jo Ulmanim 
nekādu zemes īpašumu nav. Sākumā jaunās iekār- 
tas izveidošanas darbs veicas rosīgi, bet tad drīzi 
vien jau organizāciju starpā izceļas šķelšanās, un ar- 
vien biežāk, pāri saucieniem par Latviju un latviešu 
valsti, atskanēja prasības pēc proletāriāta un visas 
pasaules brālības. Redzēdams tikko iegūtai brīvībai 
draudam vislielāko postu, iekams kāds baudījis vi- 
ņas atnesto labklājību, Kārlis Ulmanis kooperātoru 


sanāksmē 1917. g. 4. aprīlī aicināja ievērot vissvarī- 
gāko, proti: «Katrs par sevi mēs nekas liels ne- 
esam, bet esam kaut kas tikai visi kopā: tikai vi- 
siem kā tautai mums ir nākotne.» Un tālāk: «Mums 
visdrīzākā laikā, blakus visam citam, būs jārada ko- 
pēja partiju padome, sauksim viņu par tautas vai 
nacionālpadomi. Šī tad būtu tā iestāde, kura vadīs 
visas tautas gaitu polītiskā ceļā.» Šāda padome vē- 
lāk arī nodibinājās, bet tad vācu neieņemta bija pa- 
likusi tikai Ziemeļvidzemes daļa. Līdz tam laikam 
bija notikušas daudzas citas ievērojamas lietas. Pēc 
marta revolūcijas, par Vidzemes apgabala pārvald- 
nieku bija iecelts A. Krastkalns, kurš, simpatizē- 
dams vāciešiem, sacēla pret sevi visu latviski noska- 
ņoto sabiedrību, kālab viņu strādnieku un zaldātu 
deputātu padomes 17. aprīlī arestēja un izsūtīja uz 
Pēterpili. "Tūdaļ pēc tam, 19. aprīlī, Vidzemes ze- 
mes padome, kopā ar Rīgas pilsētas domi, par gu- 
berņas pagaidkomisāru ievēlēja Dr. A. Priedkalnu, 
bet par viņa vietnieku Kārli Ulmani. Visā šajā 
jaunveidošanas darbā viņam nācās stāvēt blakus ļau- 
dīm ar tautas labākai daļai pilnīgi pretējiem uzska- 
tiem. Redzēja, cik nepieciešama latviešu zemniecī- 
bas, kas sevī visciešāk iemieso tautas latvisko garu, 
spēcīga idejiska organizācija, lai tā pārspētu svešos 
novirzienus, Kārlis Ulmanis apņēmās tādu radīt. Te 
nu noderēja viņa ar zemniekiem agrāk nodibinātie 
sakari, kurus izmantojot, jau 29. aprīlī varēja Valkā 
sasaukt Latviešu zemnieku savienības dibināšanas 
sapulci, kurā piedalījās no 17 vietām ap 200 dalīb- 
nieku, pārstāvēdami ap 1500 jaunās savienības bied- 
ru. Taču pēc šīs sanāksmes, braucot atpakaļ uz Rī- 
gu, kur viņam tagad jāpilda jaunais amats, kongre- 
sā pārpūlējies un saaukstējies, Kārlis Ulmanis ļoti 
grūti sasirgst, tā kā kādu brīdi jau viņa biedrus mā- 
ca šaubas, vai šoreiz nāve neatšķirs no tautas tās de- 
dzīgāko svabadības cīnītāju, līdz pēdīgi spēcīgais 
vīrs, kas bija paradis valdīt nevien par savu 
kā ziņo Līdums, viņš «varēja pāris stundas nosēdēt 
krēslā». Ļaunā slimība, vairāk kā divus mēnešus at- 
raujot Kārli Ulmani no viņa kārtojamā darba, it kā 
strādāja kopā ar Latvijas ienaidniekiem. Pa šo lai- 
ku, spējīgam pilsoņu vadītājam trūkstot, pār Vidze- 
mes zemes padomi noteikšanu ieguvušas Strādnieku, 
Strēlnieku un Bezzemnieku padomes, kurām bija 
nevien labāka un vecāka organizācija, bet arī ieroču 
vara. Šādos apstākļos darboties bija ļoti grūti. 
Kaut cik vēl darbojās administrācijas iestādes, bet 
par kopēju viedokli Latvijas turpmāko likteņu nosa- 
cīšanai sarunāties nebija iespējams. Pēdīgi gan, 
1917. g. 12. augustā Rīgas pilī sanāca lielāko latviešu 
sabiedrisko organizāciju un polītisko partiju konfe- 
rence, kas pieņēma un saskaņoja iepriekš atsevišķās 
iestādēs un organizācijās pārrunātos Latvijas auto- 
nomijas projektus, lai pēc tam gādātu par viņu iz- 
pildīšanu. Šajā kongresā piedalījās arī Kārlis Ul- 
manis. Kongress pieņēma šādas rezolūcijas: 

1) Latvijai, tāpat kā citām tautām, ir tiesība uz 
pilnīgu pašnolemšanos. 

2) Latvijai jābūt nedalītai, apvienojot Vidzemi, 
Kurzemi un Latgali. 

3) Latvijai jābūt patstāvīgai, autonomai vienī- 
bai Krievijas republikā, dibinātai uz dēmokratiskiem 
pamatiem, taču šiem lēmumiem vairs bija tikai vēs- 

turiska nozīme. Lielinieku aģitācijas samusinātie 
krievu pulki un pat latviešu strēlnieki «brāļojās» ar 
vāciešiem, uzturot it kā nerakstītu mieru, ko vācieši, 
lai lielākos spēkus varētu pulcināt rietumu frontē 
pret sabiedrotiem, labprāt atbalstīja. Bet tad pēkš- 
ņi, pēc tur gūtām uzvarām, vācieši 1. septembrī uz- 
sāka uzbrukumu Rīgai, pārrāva Ikšķilē, pāri leģen- 
dārai Nāves salai, Daugavas fronti un sāka Rīgu ap- 
iet. (Gan divi latviešu strēlnieku pulki še vēl mēģi- 
nāja saglābt strēlnieku slavu, bet viņu bija par 
maz — 3. septembrī, kad viņu karaspēks jau pie Ro- 
pažiem priekšā nogriezis atejošiem krievu pulkiem 
ceļu, vācieši ieņēma Rīgu. Atkāpdamies krievi at- 
kal gribēja latviešus padzīt no viņu mājām bēgļu 
gaitās, bet tie, gana vērojuši rūgtos kurzemnieku un 
zemgaliešu likteņus, palika savās sētās. Tāpat savā 
vietā Rīgā palika arī Kārlis Ulmanis, pārliecināties, 
vai šeit neradīsies jauna iespēja uzsākt latviešu 
valsts organizēšanas darbu, kad vācu rokās bija lat- 
viešu zemju lielākā daļa. "Te nācās sīvi cīnīties ar 
vietējo vāciešu un kārkluvāciešu pārstāvjiem, kas ar 
lielu sajūsmu apsveica okupantus, lai parādītu, ka 
ir arī nacionāli noskaņoti latvieši, kuru domas ne- 
saistās ar vāciešu nodomiem. Gan ar lieliem ierobe- 
žojumiem, tomēr Rīgā vēl darbojās dažas latviešu or- 
ganizācijas, kuras kopā sastādīja vispirms Latviešu 
palīdzības komiteju, it kā trūkumcietēju pabalstīša- 
nai, bet patiesībā tā bija vāciešu uzraudzības acīm 
maskēta organizācija, Latvijas neatkarības domas sē- 
šanai un piepildīšanai. Šim pašam nolūkam organi- 
Zāciju un partiju pārstāvji sastādīja tā saukto Rīgas 
dēmokratisko bloku, kurā iegāja arī Ulmanis. Bal- 
tijas, tāpat kā Polijas atbrīvošanos no Krievijas vi- 
sādi sekmēja paši vācieši, protams, domājot, ka šie 
apgabali pēc tam, kā federātīvas valstis, pievienosies 
Vācijai. Visos šos apgabalos radās vāciešiem pakal- 
pīgi ļaudis, kas nekautrējās nodot savu Tēvzemi. Tā- 
di ļaudis bija kā starp Latvijas vāciešiem, tā, diem- 
Žēl, pat starp latviešiem, un tie jau 1917. gada 21. 
septembrī Vācijas ķeizaram iesniedza Kurzemes «pa- 
došanās» rakstu, kurā «uzticības pilni savu likteni 
noliek Viņa Majestātes un viņa ieceltās vācu kara 
pārvaldes rokās». Rīgas dēmokratiskais bloks, kura 
aktīvs darbinieks bija Kārlis Ulmanis, lai līdzīgs «lū- 
gums» pēkšņi Vācijas ķeizaram neienāktu arī no ci- 
tiem latviešu apgabaliem, oktobra sākumā apsprieda 
Latvijas neatkarības jautājumu, un oktobra beigās 
galīgā veidā to izteica šādi: 

«Latvija ir neatkarīga dēmokratiska republika 
Tautu Savienībā. 

Latvijas valsts iekšējo iekārtu un viņas attiecī- 
bas uz ārieni noteiks viņas Satversmes Sapulce.» 

Savā tālākā darbā Kārlis Uimanis vispirms cen- 
tās lielo domu padarīt zināmu tautai, kas legāli ne- 
bija iespējams ne ar vienīgo Rīgas latviešu laik- 
rakstu, ne citu līdzekļu palīdzību. Tagad viņš atce- 
rējās, ka vēl pirms nedaudziem gadiem viņš bija bi- 
jis lopkopības pārraugs un inspektors, un zem lauk- 
saimniecisku priekšlasījumu segas sāka sēt dārgāko 
sēklu, un šoreiz pašas latviešu tautas sirdī. Un ka- 
mēr vēl brīvajā latviešu zemes daļā, Ziemeļvidzemē, 
kā arī visur citur, kur tagad sapulcējās latvieši, sav- 
starpējā neiecietība sasniedza kalngalus, šeit mierā 
un klusumā, neviena svešnieka neredzēta, zem oku- 
pācijas varas uzspiestās padošanās nāvējošā truluma 

attīstījās domas par latviešu vienības valsti un labā- 
kām tautas nākamām dienām. Dzejniece Anna Bri- 
gadere par to kādā atmiņu tēlojumā pastāsta: «Tur 
ir kāds, kas tic Latvijai un audzina viņai nākamos 
pilsoņus. — Aizgāju uz lekciju, kuru nelielā pilnā 
zālē lasīja Kārlis Ulmanis. Par kaut kādu lauksaim- 
niecības nozari, varbūt arī cūku kopšanu. Es to 
vairs neatminos, jo es klausījos pavisam kaut ko ci- 
tu. Es klausījos lekciju par polītisko domāšanu un 
jauno Latviju. Un iekams neienāca vācu spiegs, ku- 
ra ierašanos lektors, pēc zīmes no kaut kāda zāles 
kakta, ar tikko manāmu smīnu ņēma vērā un pārgā- 
ja uz programmātisko lekcijas daļu, es dzirdēju starp 
vārdiem: "Mums ir tiesība uz savu zemi, uz savu 
valsti. Gribēsim tikai to iegūt, un mēs to iegūsim, 
un neviens velns mums vairs nespēs to atņemt. Ar 
gribu un drosmi mēs to iegūsim, ar savu darbu to 
uzcelsim. Tas tika izteikts ar,tādu veiksmi, ne tieši, 
ne skaidros vārdos, bet ar tādu skaidrību, iedvesmes 
spēku un pārliecības siltumu, ka vajadzēja domāt, 
šim vīram, kas še lasīja lekciju par lauksaimniecību, 
ir zināmi noslēpumaini spēki, kas būs klāt vajadzīgā 
brīdī, kad tikai ar pirkstu pamās. Viņš pazina ceļu 
uz dziļiem nacionālā spēka avotiem, un prata arī ci- 
tiem iedvest savu pārliecību un ticību.» 

Blakus darbībai vāciešu okupētā Vidzemē, Kār- 
lis Ulmanis sazinājās arī ar vēl neieņemto Ziemeļ- 
latviju, kur Latvijai uzticīgie sabiedriskie darbinie- 
ki bija nodibinājuši Pagaidu nacionālo padomi, kas 
centās Latviju nevien atraisīt no Krievijas, bet po- 
pulārizēja to Vakareiropā pie Sabiedrotiem, kā arī 
neitrālajās Skandinavijas valstīs. Frotams, visi sa- 
kari notika ļoti slepeni, jo par katru sazināšanos ar 
nolūku traucēt vāciešiem lemt par iekarotās latvie- 
šu zemes likteņiem, kā par valsts nodevību, sods bi- 
ja tikai viens. 

Tā tad arī vissmagākā brīdī, kad zeme un tauta 
bija saplosīta gabalos, vēl bija, kas ticēja viņas at- 
veseļošanai, ne ar aklu ticību liktenim, bet ar paļā- 
vību pašu vienotai gribai un spēkam. Ar Kārļa Ul- 
maņa parakstu pirmā vietā, 1917. g. 18. decembrī Rī- 
gas dēmokratiskais bloks, vācu austrumu armijas 
virspavēlniekam, Bavārijas princim Leopoldam, kam 
te piederēja visa noteikšana, iesniedz lūgumu: 
«Latvju tauta, atrazdamās gadu simteņus ilgi zem 
vācu, ordeņa, poļu, zviedru un beidzot arī zem krie- 
vu valdības, ir pratusi uzturēt savu tautību un, ne- 
skatoties uz dažādām grūtībām, izveidot un attīstīt 
savu kultūru. Pēc tam, kad latvju tauta pasaules 
karā neizsakāmi daudz cietusi un nesusi smagus 
mantas un dzīvības upurus, viņa atrod, ka pienācis 
laiks likt pamatus savas valsts dzīves izbūvei. Lai 
apspriestu nākošās latvju zemes, sastāvošas no Kur- 
zemes, Vidzemes — Rīgas, Valmieras, Cēsu un Val- 
kas apriņķiem, un no Daugavpils, Rēzeknes un Lu- 
dzas apriņķiem Vitebskas guberņā, kultūrālo, saim- 
niecisko un polītisko iekārtu, reizē garantējot mazā- 
kuma tautību intereses, mēs lūdzam Jūsu Ķēnišķo 
Augstību atļaut okupēto Latvijas apgabalu iedzīvo- 
tāju sapulci un apakšā parakstījušamies uzticēt šīs sa- 
saucamās sapulces priekšdarbus.» Lūgumam atbildi 
saņem jau otrā dienā, sapulci noturēt tūlīt, 22. de- 
cembrī, pēc stingri noteiktas dienas kārtības. Tā kā 
tik īsā laikā, ar iepriekš pieteiktiem pārstāvjiem, sa- 
sauktai sapulcei varētu būt tikai fiktīva nozīme, un 


tā drīkstētu pieņemt tikai vācu varas priekšā rakstī- 
tos lēmumus, tad Ulmanis līdz ar citiem latviešu 
patriotiem atteicās no kongresa sasaukšanas. To to- 
mēr Rīgas latviešu biedrības telpās noturēja Tēvijas 
nodevēju partija, kas gandrīz visos punktos piekrita 
vāciešu priekšlikumiem. Okupanti ar to neapmieri- 
nājās, tālab «sabiedrības domu» veidoja tik ilgi, 
līdz Rīgas domes 27. decembra sēde deklarēja pilnī- 
gu padošanos Vācijai. Pēc oktobra revolūcijas, kad 
Krievijā varu sagrāba lielinieki, tie 1917. g. de- 
cembra beigās ar vāciešiem Brest - Ļitovskā sāka 
miera sarunas, kas noslēdzās 1918. g. 3. martā, kad 
visa Vidzeme un Latgale, pēc pēdējā vācu uzbruku- 
ma februāra beigās, kas nesastapa nekādu pretestī- 
bu, arī jau atradās okupantu rokās. Nu gan Valkā 
varēja atjaunoties jau pirms lielinieku revolūcijas 
Zaldātu, Strādnieku un Bezzemnieku padomju aptu- 
rētais Līdums, kurā tūdaļ, pēc avīzes iznākšanas, 9. 
aprīlī parādās Kārļa Ulmaņa, kā Latviešu palīdzības 
komitejas priekšnieka vietnieka, uzsaukums, gādāt 
par Rīgas jaunatni, lai tā pa vasaru lauku dzīvē un 
darbā uzglabātu veselību un atspirgtu. «Ar savu at- 
saucību pierādīsat, ka esat tie paši vecie. Agronoms 
K. Ulmanis.» Tā lielas sabiedrības darbinieks atkal, 
kā pirms dažiem gadiem, griezās pie Ziemeļlatvijas 
iedzīvotājiem ar savu uzsaukumu, bet cik īsā laikā 
viss bija pārvērties. Nu, kad tauta jau tik daudz bi- 
ja zaudējusi savu labāko asiņu, gādība bija jāuzne- 
mas par tās dzīvā spēka avota, jaunatnes pasargāša- 
nu no bojā ejas. Dienu vēlāk, 1918. g. 10. aprīlī vā- 
cieši sasauc jaunu Kurzemes zemes sapulci, kurā 
ietilpst arī vāciešiem uzticami 32 izmeklēti latviešu 
zemnieku pārstāvji, kas, vācu spiesti, pieņēma nola- 
sīto jau gatavo priekšlikumu par Baltijas monarķi- 
jas dibināšanu, kas ar Vāciju saistītos personālūnijā 
ar Vācijas ķeizaru, kam pēdējais jau iepriekš bija 
piekritis. 

Posts likās vislielākais, jo šī vara bija ļoti spēcī- 
ga; tās rokās bija administrācija, līdzekļi un ieroči, 
tā bija sagrāvusi lielo Krieviju un sīvi cīnījās dien- 
vidos un rietumos. Visu to redzēja Kārlis Ulmanis 
un centās darīt vēl pēdējo iespējamo, cīnīdamies ar 
pārdabiskiem spēkiem, jo kas gan var būt viens vai 
daži vīri pret lieliski organizētu miljonu valsti. Ti- 
kai slepenās dibinātas cerības arvienu vēl uzturēja 
mošu darba sparu — cerības, ka arī Vācijas pašas 
sabrukums vairs nav tālu, un ka Latvijas brīvības 
tieksmes, kā to ziņojuši sakarnieki ārzemēs, atbalstīs 
Sabiedrotie. Tāpēc Kārlis Ulmanis vēl paplašina sa- 
vu slepeno darbību Vidzemē. Kā Rīgas lauksaim- 
niecības centrālbiedrības sekretārs un Baltijas lauk- 
saimnieka redaktors, viņš var izmantot visu šās or- 
ganizācijas plašo darbinieku skaitu, kas nešaubīda- 
mies seko nu jau visiem pazīstamā zemniecības un 
tautas tiesību aizstāvja aicinājumam. Tie, par spīti 
vāciešu nodomiem, kļūst par Kārļa Ulmaņa jauno 
nodomu čaklākiem sējējiem latviešu zemniecībā. 
Atjaunojot gaitas, Baltijas lauksaimniekā parādās 
garš viņa redaktora ievadraksts, Mūsu darbs, ar skai- 
dri redzamu tendenci, zemniekiem vairot zemkopības 
ražību, kas vāciešiem viņu trūcībā likās tik viļinoši. 
Tajā runā gan par lauk-, gan lopkopību, lai novērstu 
vācu kara administrācijas uzmanību no īstām do- 
mām, kas šā raksta noslēgumā lasāmas starp rindām, 
un kuras īsteni izlasīja un izjuta katrs latvietis: «Tā- 


lāk tad atkal reiz jāuzsver kopdarbības no- 
zīme visos mūsu pasākumos. Pareizu atziņu par 
kopdarbības nepieciešamību būs neatlaidīgi jāno- 
stiprina un pareizi uzskati par kopdarbības svētību 
visur jāizplata... Ja mēs gatavojamies uz svarīgu 
un plašu darbību nākotnē, ja mēs negribam, ka citi 
mūs pie malas piespiež un mums garām aiziet, tad 
nepiemirsīsim, ka visnepieciešamākais un visdrošā- 
kais ierocis darbā un dzīves cīņā būs zināšanas. Pēc 
zināšanām mums jādzenas, pie zināšanām mums tikt 
vajaga. Tikai tad mēs bez bailēm varēsim nākotnei 
pretim raudzīties, pilnīgi droši būdami, ka saites, kas 
mūs saista pie mūsu dzimtās zemes, ar katru dienu 
paliks stiprākas, un ka mēs laidīsim šai zemē allaž 
dziļas saknes... Mums vajadzīga mūsu garīgās dzī- 
ves pacelšana, "mums vajadzīga cenšanās ik katra 
dzīvi padarīt pilnīgāku, bagātāku un dzīvot vērtīgā- 
ku. Mums vajadzīgs meklēt un atrast mūsu dzīves 
mērķi... Un visās šajās vietās un visās šajās iestā- 
dēs mums vajadzīgi cilvēki, kuriem latvju zemnieks 
un visa latvju tauta dārga; cilvēki, kuri cēlušies no 
latvju zemnieku vidus, kuri dzīvē daudz mācījušies, 
bet latvju zemniekam nav sveši palikuši; cilvēki, 
kuri runā latvju zemniekam saprotamā valodā, kas 
runās vārdiem, kuri dzimuši viņu sirdīs no mīlestī- 
bas pret latvju zemnieku, latvju tautu un mūsu 
dzimtenes zemi; cilvēki, kuri ticēs latvju zemnie- 
kam, un kuriem latvju zemnieks ticēs un uzticē- 
sies... 

Lai svešumā vai mājās pavadītie četri gadi, ar vi- 
sām viņu briesmām, bija grūti, un grūtības stāv 
mums vēl priekšā, bet tik ilgi, kamēr mēs ticēsim 
paši sev, ticēsim, ka mūs gaida labāka, pašu rokām 
darināta nākotne, ticēsim saviem spēkiem un mācī- 
simies uz viņiem paļauties, tad mēs savās vietās arī 
pastāvēsim un savus uzdevumus un darbus veiksim, 
nesdami prieku un laimi ne tikai sev, bet sagatavo- 
sim ceļu arī tiem, kas reiz mūsu pēdās mīs un mūsu 
tekas staigās.» Tāpat kādā citā rakstā pēdējais tei- 
kums, kas skan «Kopdarbība pataisīs mūsu zemnie- 
cību visās viņas daļās stipru, uzņēmīgu un izturīgu,» 
satura pietiekoši skaidru mājienu krāt un pulcēt 
spēkus gaidāmai lielai cīņai, par kuras tuvošanos 
Kārlis Ulmanis jau skaidri zināja. "Tāpat viņš, pēc 
pirmās revolūcijas novērojumiem, zināja, ka tikai 
zemniecība varēja būt tā drošā tautas daļa, kas ne- 
šaubījās par savu ceļu un kas nevēlējās saistīties ne 
ar austrumu, ne rietumu kaimiņiem. Lai saites ar 
Vidzemes zemniekiem būtu vēl tuvākas, un lai dar- 
bu varētu veikt bez tik ciešas kontroles, kādai Rīga 
bija pakļauta jebkura rīcība, ar 1918. g. 1. jūniju Rī- 
gas lauksaimniecības galvenais birojs, līdz ar Balti- 
jas lauksaimnieka redakciju, pārceļas uz Priekuļiem 
pie Cēsīm, kur jau vairāk gadus pastāvēja lauksaim- 
niecības vidusskola, un kur tuvu un tālu izkaisīti 
dzīvoja arī Kārļa Ulmaņa domu draugi un atbalstī- 
tāji. No šejienes viņš vadīja ne tik daudz lauksaim- 
niecisko, kā valstisko propagandu. Reizē jārūpējas 
arī par galīgi izpostītiem vācu okupētiem apvidiem. 
Visu zemi bija noplicinājušas krievu, bet īsti sevišķi 
vāciešu rekvizīcijas un kara nodevas, taču katrs de- 
va cik spēja, un atkal daudzu izpostīto dzīvības iz- 
glāba Latviešu zemnieku pabalstu komiteja. Ar vie- 
nu aci un ausi vērojot savas tautas atmodu, sāpes un 
ciešanas, bet ar otru raugot un klausot notikumus 

rietumos, Kārlim Ulmanim pagāja 1918. gada vasa- 
ra, un pienāca rudenis. Iestājās tumšie vakari, bet 
tie bija pēdējie posta un nelaimes visvairāk pie- 
meklētai, tomēr ne salauztai tautai un zemei. Gan 
vēl vācieši, sasaucot no 5.—9. novembrim vācu muiž- 
nieku Baltijas zemes sapulci, cerēja ar tās lēmumu 
par pievienošanos Vācijai maskēt rietumu priekšā 
lātviešu pašu īstos brīvības centienus, bet tie bija 
veltīgi soļi, jo pēdējā sapulces dienā, 1918. g. 9. no- 
vembrī, arī Vācijā revolūcija gāza no troņa Vilhel- 
mu II līdz ar viņa iekarotāja plāniem. Rīgā šajā 
laikā, pēc muižniecības plāniem sastādījusies Balti- 
jas valsts valdība, kurai gan ir valdības locekļi, nau- 
da, karaspēks un ieroči, sabrūk, jo tai trūkst paša 
galvenā, kas valsts nodibināšanai vajadzīgs, proti, ze- 
mes un tautas, ko ar savu sirdi jau bija iekarojis 
Kārlis Ulmanis. 


18. novembris 


Pēc Vācijas revolūcijas un viņai sekojošā pa- 
miera ar Sabiedrotiem, kas noteica vācu armijai pēc 
iespējas drīzā laikā atbrīvot ieņemtās zemes, lai tur, 
pēc Amerikas Savienoto Valstu prezidenta Vilsona 
deklarācijas par tautu pašnoteikšanās tiesībām un 
Klemanso sauciena izmantot tautām laiku brīvības 
iegūšanai, varētu izveidoties nacionālas valstis, Rīgā 
varēja attīstīties rosīga darbība valsts varas nodibi- 
nāšanai. Kaut jau drīzi pēc vācu armijas iesoļošanas 
Valkā, te pārradās daļa Nacionālpadomes locekļu, 
kamēr citi pārcēlās uz Pēterpili, no kurienes popu- 
lārizēja Latvijas vārdu Vakareiropā, taču pa-visu 9 
mēnešus ilgo okupācijas laiku nebija varējusi attīs- 
tīties kaut cik saskaņota kopdarbība starp Rīgas dē- 
mokratisko bloku un Nacionālpadomi. Tas nenotika 
arī vēlāk, še pārrodoties citiem padomes locekļiem 
no Krievijas. Veselu mēnesi pirms Vācijas revolūci- 
jas nesekmīgi bija vilkušās oktobrī sāktās sarunas 
par visu latviešu organizāciju un partiju apvienoša- 
nos valsts radīšanas darbam, lai līdz šim viņu katras 
atsevišķi aizstāvēto domu par neatkarīgu Latviju 
piepildītu dzīvē. Sevišķi šīm apvienošanas darbam 
pretojās sociālistiski noskaņotie darbinieki, kas, pre- 
tēji pilsoņu uzskatiem par organizāciju padomes di- 
bināšanu, prasīja pēc partiju padomes. Šajā laikā, 
jau pirms Latvijas valsts nodibināšanas no pašu lat- 
viešu puses, sākās tas partiju savstarpējo ķildu gars, 
kas vēl 15 gadus Latvijā traucēja ražena darba ap- 
garotas dzīves izveidošanos. 

Kamēr pilsētā literātu un brīvo profesiju aprin- 
das cīnījās savā starpā, kurai no tām lai piekristu 
svarīgākā loma jaunajā valstī, Kārlis Ulmanis, kaut 
cik nolīdzinājis domstarpības abu grupu uzskatos, 
devās uz Ziemeļlatviju, kur Valkā 1918. gada 15. no- 
vembrī sasauca Zemnieku savienības konferenci. 
Tajā viņš runāja par lielajiem notikumiem un īsto 
brīdi, kuru nedrīkst palaist garām tālab, ka viņš tik 
ilgi sagatavots un sagaidīts. Konference nedalīti iz- 
teicās par tūlītēju Latvijas nodibināšanos un nozī- 
mēja savus pārstāvjus jaunajai padomei. Ar izvēlē- 
tiem Vidzemes zemniecības pārstāvjiem viņš atgrie- 
zās Rīgā un. Rīgas nesamierināmākiem runātājiem li- 
ka saprast, kādi ir īstā Latvijas spēka avota, lauku, uz- 

skati šajā brīdī, kad kavēties nav laika. Redzot kā 
Kārļa Ulmaņa noteiktos ieskatus, tā arī ar apvieno- 
tās zemniecības pārstāvju ierašanos jauna spēka pa- 
rādīšanos, lai šim spēkam pēc dienām varbūt ne- 
būtu jāatdod lielāka vara un noteikšana, pēdīgi 17 
novembra vakarā starp 8. un 10. stundu Rīgas lat- 
viešu amatnieku krājaizdevu kases telpās, Kr. Ba- 
rona ielā 3, nodibinājās Latvijas tautas padome. 
Tautas padomē iegāja visu partiju priekšstāvji, at- 
skaitot galējos labos, kas kija prasījuši Vilhelma II 
personālūniju, un galējos kreisos, kas meklēja fede- 
rāciju ar komūnistisko Krieviju. "Taču nodoms par 
no partijām neatkarīgu organizāciju pārstāvniecības 
nodibināšanu, sociālistisko partiju pretestības dēļ, 
bija izjucis, un nu Latvijas tautas padomē sastapās 
cilvēki ar pilnīgi pretējiem uzskatiem, kurus tiem 
noteica nevis rūpes par tautas labklājības un kultū- 
ras pacelšanu, bet partijas programmas un statūti. 
Pretešķības paredzot, kāds tā laika avīžnieks raksta 
atjaunotajā Baltijas Vēstnesī: «Kopā ejot apvienotās 
grupas būs stipras un veicinās arī savus atsevišķos 
mērķus, kamēr saskaldītas tās zaudēs savu nozīmi 
un tiks salauztas no saviem pretiniekiem, vēl vai- 
rāk, — tad cietīs visas tautas intereses un to tā ne- 
piedos nekam no saviem tagadējiem varas nesējiem, 
ja tie caur savu vainu viņas cerības un ilgas pēc 
laimīgas nākotnes būs izputinājuši veltīgi. Lielas 
tiesības uzliek arī visai lielus un atbildīgus pienāku- 
mus.» 


Latvijas tautas padome nodibinājās kā territē- 
riāli valstiska vara, kas pārstāvēja visus Latvijas 
iedzīvotājus, ieskaitot cittautiešus, kuri gan dibinā- 
šanas laikā vēl nedarbojās līdzi un vispār bija nai- 
dīgi noskaņoti pret jauno, topošo valsti, taču viņu 
pieaicināšanu liberālo partiju pārstāvji uzskatīja kā 
nepieciešamību. Pēc sastādīšanās, Latvijas tautas 
padome vienbalsīgi pieņēnia turpmākā darba nosacī- 
jumus valsts dzīves izveidošanai: 1) par Satversmes 
sapulci, 2) valsts formu un attiecībām pret citām 
valstīm, 3) suverēno varu un valsts un polītisko un 
saimniecisko iekārtu, 4) cittautiešu tiesībām, 5) pil- 
soniskām brīvībām, 6) valsts apsardzību un 7) vie- 
tējām pašvaldības un pārvaldības iestādēm. Par 
Latvijas tautas padomes priekšsēdētāju ievēl J. 
Čaksti, kurš patreiz nav Rīgā, un nolemj uzdot vi- 
ņam vadīt otrā dienā plkst. 4 pēcpusdienā paredzēto 
valsts proklamēšanas aktu Latviešu operas namā. 
Turpinot organizēšanas darbu un pārejot pie pagai- 
du valdības sastādīšanas, kurai pēc Latvijas tautas 
padomes iepriekšējā lēmuma līdz Satversmes sapul- 
cei atrodas visa izpildu vara, par ministru prezidentu 
vienbalsīgi ievēl Kārli Ulmani, kurš visiem bija pa- 
zīstams kā nelokāms patriots un pašaizliedzīgs un 
nesavtīgs cīnītājs pagājušos grūtos pārbaudīšanas 
gados. Varbūt klusībā bija arī citi šā amata kārotāji, 
taču visus baidīja mizīgais darbs, kas stāvēja jauna- 
jai Latvijas pagaidu valdībai priekšā, kuru vaja- 
dzēja pārspēt un ne no kā izveidot valsti ar tām 
iestādēm un spēkiem, kas apsargā valsts ārējo un 
iekšējo mieru, un kas var sagādāt un apmierināt tās 
neskaitāmās prasības, kas dzimst brīvībā izkļuvušā 
tautā, atbaidīja tos. Kārļa Ulmaņa vārds un darbs 
bija plaši pazīstams, tāpat kā viņa zināšanas un lie- 
tišķība visos jautājumos, kālab arī viņa ievēlēšana 
par Latvijas pirmo ministru prezidentu notika vien- 


balsīgi. Aplausu pavadīts, Kārlis Ulmanis paziņoja, 
ka viņš pieņem šo uzdevumu, apsolīdams, ka viņam 
darbā būšot viena vienīga programma un stāvoklis 
— patstāvīga, neatkarīga Latvijas valsts. 


Nākošā dienā, par spīti okupācijas karaspēkam, 
jau vairākās vietās Rīgas ielās plīvoja nacionālie ka- 
rogi un pēcpusdienā ļaudis pulcējās teātra namā, 
kas kā lielākās pieejamās telpas bija izraudzītas svi- 
nīgajam notikumam. Kad tautas padomes locekļi un 
viesi bija saradušies, tad padomes priekšsēdētāja 
biedrs G. Zemgals aktā neatnākušā Čakstes vietā 
paziņoja Latvijas tautas padomes sēdi par atklātu, 
pēc kam padomes sekretārs nolasīja viņas iepriek- 
šējā vakara sēdes protokolu par Latvijas valsts nodi- 
bināšanu. Pēc visu kopīgi nodziedātās valsts himnas 
runāja Kārlis Ulmanis kā jaunās valdības ministru 
prezidents un vadītājs, teikdams sekošo: 


«Apzinoties šī soļa svarīgo nozīmi, kad Latvijas 
tautas padome mani ieceļ par Latvijas izpildošās 
varas vadītāju, es smeļos sev drošību no tās vien- 
prātības, kādā izteicās šis aicinājums; tāpēc neturēju 
par iespējamu atteikties. Pagaidu valdības uzdevums 
būs Latvijas valsts izbūve un nostiprināšana uz 
ārieni un uz iekšieni. Valsts jānostiprina uz ārieni, 
lai tā stāvētu spēcīga un apvienota, labās attiecībās 
ar tāliem un tuviem kaimiņiem. Iekšējā pārvaldīša- 
nas darbā stāv daudz uzdevumu priekšā; bez kavē- 
šanās jāizved zemē dēmokratiskas reformas. Visus 
uzdevumus tagad neattēlošu sīkumos; minēšu tikai 
svarīgākos un neatliekamos. Mūsu priekšā atrodas 
grūti atrisināmais pārtikas jautājums; viņa nokār- 
tošanai valdība izlietos visus spēkus un līdzekļus un 
var cerēt, ka izdosies šo darbu veikt, ja visi pilsoņi 
uz laukiem, tāpat kā pilsētās nāks valdībai talkā. 
Otrais uzdevums — nokārtot agrāro jautājumu. Vis- 
pārīgi valdības sociālās reformas un sociālā likumdo- 
šana būs plašas un dziļas, lai nodrošinātu darba ļau- 
žu tiesības un stāvokli. Valdība arī apzinās savu pie- 
nākumu gādāt par to, lai visi gūstekņi varētu at- 
griezties mājās un ātri atrastu darbu un maizi. 
Pilnīgi apzinādamās, ka darbs un maize visiem vis- 
pirmā kārtā gādās un nodrošinās mūsu zemei tik 
nepieciešamo sociālo mieru, valdība arī šai ziņā da- 
rīs visu, kas stāvēs viņas spēkos. Neatliekami jāsper 
stingri soļi, lai nolīdzinātu visas grūtības, kuras sa- 
vienotas ar šo ārkārtējo pārejas laikmetu. Bez mi- 
nētiem jautājumiem valdībai stāv citi "uzdevumi 
priekšā, kas savienoti ar Latvijas valsts uzbūvi un 
nostiprināšanu. Lai veiktu šo darbu, vajadzīga visas 
tautas jo plaša un sirsnīga pretimnākšana, kā arī 
viņas ticība, ka patiesi tagad ejam pretim savu ilgu 
un vēlēšanu piepildīšanai. 

Darbs nebūs viegls, bet mani stiprina apziņa par 
Latvijas tautas spēku, izturību un ciešu apņemšanos 
novest iesākto lietu līdz galam. Šai brīdī atcerēsi- 
mies, ka ilgiem gadiem daudzi mūsu tautas locekļi 
lolojuši šo mūsu cerību, jau agrāk klusībā vai at- 
klāti strādājuši priekš viņas un nesuši domu par 
brīvo Latviju savās sirdīs. Ar pateicību mums jāpie- 
min tie, kas centušies turēt tautas garu možu šai 
virzienā un nesuši brīvai Latvijai vislielāko upuri — 
savu dzīvību. Ja strādāsim ciešā kopībā, tad nav 
šaubu, ka rosīgs darbs aizvedīs pie mērķa. I.dosies 
dziedēt brūces, ko karš sitis. Atplauks atkal lauk- 


saimniecība, mūsu rūpniecība un tirdzniecība, atjau- 
nosies dzīvība visā mūsu dzimtenē un pārspēs visu, 
kas līdz šim mums bijis. Pie šī darba varēs ņemt da- 
lību visi Latvijas pilsoņi, un visi varēs baudīt labu- 
nus, kas saistīti ar mūsu neatkarību. Visi pilsoņi, 
bez tautības izšķirības, aicināti palīdzēt, jo visu tau- 
tību tiesības būs Latvijā nodrošinātas. Tā būs dē- 
mokratiska taisnības valsts, kurā nedrīkst būt vie- 
tas ne apspiešanai, ne netaisnībai.» 


Šos vārdos izskan tā pati doma, kuru Ulmanis 
bija sevī pirmo reizi saklausījis studiju gados Šveicē 
un kas viņu nekad nebija atstājusi — par visas tau- 
tas kopdarbību un līdzdalību savas dzīves izveido- 
šanā, par visu radošo spēku vienošanu tās garīgā 
pacelšanā un saimnieciskās labklājības vairošanā, 
kā arī par vienādu tiesību piešķiršanu līdz tam lsj- 
kam daudzās dzīves nozarēs beztiesiskai latviešu 
tautai. Bet šis darbs nebija viegls un to varēja veikt 
tikai ar tādām darba spējām un gribu apveltīts 
valstsvīrs, kāds bija Kārlis Ulmanis, kura darba sā- 
kumu laikmeta liecinieks dzejnieks Ed. Virza tēlo 
šādās rindās: 

«Viņa rokās nodeva visas pilnvaras un valsts 
robežu aizsardzību, bez neviena kareivja un bez.ne- 
viena ieroča. Viņa rokās nodeva gādību par galīgi 
izpostīto tautu un valsts kasi bez neviena graša nau- 
das. Šim tukšumam un izpostīšanai viņš nostādīja 
pretī savu ticību un savu prieku pārvarēt visas grū- 
tības. Viņam vajadzēja nu paņemt sauju nodegušo 
māju pelnu un no tiem radīt vēl nebijušu pasauli. 
Viņam vajadzēja saūvināt kopā vecās tranšejās, iz- 
postītās mājās un zemju zemēs izkaisītos latviešus 
un pūlēties no tiem iztaisīt tautu ar Tēvijas mīlestī- 
bu un ieročiem apbruņotu.» 


Tā Latvijas brīvvalsts visas zemes un tautas la- 
bāko ļaužu apsveikta iesāka savas pastāvēšanas pir- 
mo gadu, un viņas dzīves vadītājam Kārlim Ulma- 
nim vajadzēja kļūt tautas vēl nenoteikto, bet sirdī 
sen izjusto brīvības un raženas dzīves alku piepildī- 
tājam. 


Cīņa par dzimto zemi 


Latvijas pagaidu valdībai uzsākot darbību, tai 
priekšā atradās nevien vācu karaspēka okupācijas 
pārvaldes iestādes, bet arī vāciešu dibinātās Kurze- 
mes hercogistes un 9. novembrī pasludinātās Baltijas 
valsts valdības. Pēc Vācijas revolūcijas gan tās zau- 
dēja savu nozīmi, bet viņu ideologi palika un arī 
sociālistiskā Vācija tāpat meta kāras acis uz Baltijas 
jūras austrumu krastu. Priecināja vienīgi Anglijas 
valdības ārlietu ministra A. J. Balfura parakstītais 
raksts par latviešu nacionālās pašnolemšanās tiesību 
atzīšanu de facto jau 11. novembrī, t. i. priekš Lat- 
vijas neatkarības oficiālās pasludināšanas, kas stip- 
rināja Latvijas starptautisko stāvokli. 


Šādā, pagalam grūtā stāvoklī, atradās Latvijas 
pagaidu valdība, kuras ministru prezidentam Kār- 
lim Ulmanim bija jānokārto itin viss: jādibina iestā- 
des, jāvāc karaspēks, jāgādā nauda nepieciešamiem 
izdevumiem, jāiepērk pārtika trūkumā nonākušai 
Rīgai, un visbeidzot, jātiek galā ar vācu okupācijas 

iestādēm, kas arī pēc revolūcijas, pretēji pamiera 
noteikumiem ar Sabiedrotiem, vēl mēģināja paturēt 
varu. Sastādījis pirmo ministru kabinetu, Ulmanis 
nevar nodoties radošam darbam, jo jau nākošā tau- 
tas padomes sēdē sākās sociāldēmokratu pieprasīju- 
mu birums un ministru prezidentam viņiem starp 
citu jāatbild par komūnistiskās sapulces nepieļau- 
šanu. Šis notikums jau pašā sākumā norādīja, uz 
kuru pusi sveras kreisā spārna polītika un kādi ir 
viņa patiesie nolūki. Līdztekus bija jādibina Latvijas 
bruņotie spēki, kam vajadzēja stāties atejošo vācu 
pulku vietā, kam, pēc pamiera noteikumiem, bija jā- 
sargā austrumu robežas līdz tam laikam, kamēr jau- 
nās valstis pašas būs spējigas uzņemties robežu aiz- 
sardzību. Bet vācieši, neļaudami nodibināties lat- 
viešu armijai, redzot savus sapņus līdzšinējā veidā 
nepiepildāmus, tūdaļ pēc Latvijas nodibināšanas sā- 
ka strauji atiet, pametot zemi likteņa varā. Velti bija 
arī uzsaukumi brīvprātīgiem, iestāties jaundibinā- 
mās Latvijas karaspēka vienībās — vēl latviešu vai- 
rumam valsts lieta nebija kļuvusi par pašu lietu. 
Sākumā karaspēks sastādījās tikai no Latviešu ka- 
reivju nacionālās savienības biedriem. Šo biedrību 
pēc 1917. g. marta revolūcijas bija nodibinājuši na- 
cionāli noskaņotie strēlnieku pulku dalībnieki. Armi- 
jas pulcēšanu viņi uzsāka jau pāris nedēļas pirms 
Latvijas proklamēšanas, savācot ap 400 bijušo virs- 
nieku, studentu un skolnieku, ietērptus pašu apģēr- 
bos un bruņotus pašu ieročiem. Šis spēks varēja uz- 
ņemties apsardzību vismaz pa daļai Rīgā. Citās jaun- 
dibinātās rotās, redzot vāciešu straujo atkāpšanos 
un viņiem pa pēdām sekojošās lielinieku armijas tu- 
vošanos, sastājās galvenokārt komūnistiski noskaņo- 
tie Rīgas iedzīvotāji, kuriem ar apvērsumū aizmu- 
gurē vajadzēja sekmēt lielinieku uzbrukumu, kā arī 
sagūstīt pašu ministru prezidentu. Pateicoties val- 
dības modrībai, pučistu nodomi neizdevās, taču tā 
jau nelielie latviešu valdības spēki, nodevīgo rotu 
atbruņojot, vēl samazinājās. Pēc decembra vidū 
Daugavpilī notikušās vācu kareivju padomes ap- 
spriedes ar lielinieku pārstāvi, vācu armija vairs ne- 
lika šķēršļus komūnistu kustībai. Tie pa visiem ce- 
ļiem ieplūda Latvijā, lai organizētos tās valdības 
aizmugurē, kolīdz vācieši atstātu zemi. Jau decembra 
sākumā vācieši pameta Latgales austrumu un zie- 
meļu daļu, ko tūdaļ ieņēma lielinieki. 


Pēc līguma, vāciešiem bija jāapgādā ar iero- 
čiem un apģērbiem latviešu nacionālā karaspēka 
vienības no vācu armijas noliktavām, bet tas netika 
darīts un jaundibinātie spēki Valkā, Gulbenē un ci- 
tur palika bez apgādes un nevarēja iziet iebrucējiem 
pretim. Valku vācieši atdevi lieliniekiem 16., bet 
Valmieru 22. decembrī. iebrukušo lielinieku priekš- 
galā nāca latviešu strēlnieku pulki; tie paši pulki, 
kas pirms diviem gadiem solījās izkarot Tēvzemei 
brīvību, nu nāca šo brīvību iznīcināt. Bez atbildes 
palika uzaicinājums, stāties Latvijas valdības rīcībā. 
Ja tas toreiz būtu noticis, būtu aiztaupītas daudzas 
asiņu upes, kas plūda pēc tam un Latvija būtu jo 
drīz brīvību atguvusi visiem saviem novadiem. Bet 
bija tā, ka visam kā rūdai Lija jāpārkūst un jāizdeg, 
lai pēc tam varētu mirdzēt tīrā spožumā, un brīvība 
atnāca tikai pēc ilgām cīņām. Tā kādreiz slavenie 
latviešu strēlnieku pulki 1918. gada decembrī uz vi- 

siem laikiem apkaunoja savus goda karogus, gribē- 
dami Tēvzemi nodot svešas valsts klēpī un vēlēda- 
mies nokaut savas tautas tikko iegūto brīvību. Bet 
Vācija, kas neko nepārdeva latviešiem, 1lsi nepabal- 
stītu Latvijas karaspēku, apgādāja lieliniekus, tiem 
pametot pilnas noliktavas apģērbu, ieroču un muni- 
cijas, bruņotos automobiļus un vilcienus. Savu rī- 
cību vācu armijas vadība motīvēja gan ar savas ar- 
mijas sabrukumu, gan ar latviešu pagaidu valdības 
nedraudzīgu izturēšanos pret vācu minoritāti, kas 
nozīmēja vācu muižnieku tiesību atcelšanu, kuras 
šeit aizstāvēja vācu sociāldēmokratijas pilnvarnieks 
A. Vinnigs. Pēdiīgi vācieši prasīja par savu palidzī- 
bu vācu kareivjiem piešķirt tiesības uz zemi Lat- 
vijā, ko 22. decembra ministru kabineta sēde katē- 
goriski noraidīja. Decembra beigās jau arī visa Vid- 
zeme bija lielinieku rokās, jo Cēsu rota viena ne- 
spēja turēties pretim lielajam pārspēkam. Sākumā 
šķita, ka Sabiedrotie palīdzēs aizstāvēt Rīgu pret lie- 
liniekiem, kā to 31. decembrī bija ziņojis angļu piln- 
varnieks par angļu eskadru, bet jau 1. janvārī ziņo- 
jumu atsauca, kam par pamatu bija Francijas un 
ZASV izturēšanās, kas vēlējās atjaunot veco ķeiza- 
risko Krieviju viņas agrākās robežās. Ar to bija iz- 
šķirts arī Rīgas liktenis. Kā gan varēja vēl aizstā- 
vēt Rīgu, kā gan vēl varēja iedomāties cīnīties par 
neatkarīgu Latviju, kad Tautas padomes lielākā par- 
tija, sociāldēmokrati, šajās dienās pēc centrālkomi- 
tejas sēdes paziņoja, ka tie atsauc savus padomes lo- 
cekļus tādēļ, ka «pēdējo dienu notikumi un viņu ra- 
dītais stāvoklis liecina, ka cīņa ar lieliniecisko komū- 
nismu pieņem dēmokratijai necienīgu un necilvēcīgu 
veidu un Pagaidu valdība, kā arī Tautas padome ir 
galīgi nespējīgas novērst tuvojošos pilsoņu karu.» 
Tas notika pēc tam, kad Pagaidu valdības noorgani- 
zētās karaspēka vienības kā pie Cēsīm, tā pašā Rīgā 
bija ar ieročiem stājušās pretim iebrucējiem. 


Tādā veidā pats pirmais Latvijas parlaments jau 
pierādīja, ka par valsts dzīvi nevar lemt iestāde, kurā 
ietilpst cilvēki, kas pret valsti pašu jau noskaņoti 
naidīgi. Sociāldēmokratiem pievienojās arī daži pil- 
soņu pārstāvji, kas domāja, ka cīņa ar lieliniekiem 
nevarēšot būt sekmīga, kālab izdevīgāki esot jau 
laikus pāriet viņu pusē. Saprotams, ka pagaidu val- 
dība šādus iesniegumus noraidīja, taču tas viss lielā 
mērā kavēja valdības darbību jau tā ārkārtīgi grū- 
tajā laikā. 


Tādos apstākļos nācās darboties pirmajam mi- 
nistru kabinetam, kura galva un sirds bija Kārlis 
Ulmanis, un tikai pateicoties tam, ka viņu neatstāja 
aukstasinība un drosme, pagaidu valdība varēja tur- 
pināt Latvijas atbrīvošanas darbu. Vēl 1. janvāra 
vakarā, kad lielinieki jau bija gan pie Rīgas vār- 
tiem, gan slepeni pašā zalvaspilsētā, notika pēdējā 
ministru kabineta sēde Rīgā, kas lēma par tās eva- 
kuāciju, jo vairs nebija iespējams viņu aizsargāt, 
kad to atstājuši kā vācieši, tā Sabiedrotie. «Kad tas 
viss izdarīts, Ulmanis viens pats paliek sēdot pie 
prezidija galda sekretajā pagaidvaldības miteklī. Tā 
viņu pēdējo reizi redzēju Rīgā, gan briesmīgu sāpju 
pārņemtu, bet ne satriektu; šo vīru, kurš šinī brīdī 
gan vissmagāk sajuta jauno pārbaudījumu un postu, 
kāds tagad veļas pār Latvijas valsti, kuras nodibi- 


nāšanā viņas ministru prezidents bija ielicis visu 
sirdi un dvēseli», stāsta O. Nonācs savos memuāros. 
Vēl arī Zemgale un daļa Kurzemes krita lielinieku 
rokās, līdz fronte nonāca pie Ventas, vietām snieg- 
damās pat pāri tai. 


Bet no šām grūtām dienām, kad Latvijas valdību 
viņas darbā atbalstīja tikai Virsnieku, Studentu un 
Cēsu, kopskaitā ap 500 vīru stiprās rotas, Latvijas 
vārds un Kārļa Ulmaņa vārds tika saistīti kopā uz 
mūžīgiem laikiem. Liepājā jaunās valdības stāvok- 
lis nebija labāks. Vācieši, tāpat kā Rīgā, arī še ne- 
ļāva Pagaidu valdībai pārņemt iestāžu darbību, ka- 
vēja mobilizāciju un iesaukto apbruņošanu, stādot 
visu to sakarā ar vācu valdības iesniegto priekšliku- 
mu pieņemšanu, kuriem vajadzēja še nodrošināt Vā- 
cijas virsvaldību. Zinādams, ka tikai Sabiedrotie un 
kaimiņi lietavieši un igauni var palīdzēt grūtā brīdī, 
1919. gada 11. janvārī Kārlis Ulmanis devās uz Ko- 
penhagenu, lai tur gūtu tiešus sakarus ar Vakareiro- 
pu, kurus ne no Rīgas, ne Liepājas nevarēja uzturēt 
citādi, kā ar vāciešu starpniecību. Te izdevās ieva- 
dīt sarunas ar angļu sūtni Dānijā — Kilmarnoku, 
kurš palīdzēja Latvijas karaspēku Liepājā apgādāt 
ar ieročiem un citiem kara piederumiem. Te atra- 
dās arī amerikāņu pārtikas izdalīšanas centrāle 
Austrumeiropai un arī tās palīdzību še varēja no- 
drošināt. Bet vissvarīgākais ministru prezidenta 
uzdevums še bija — cīnīties ar Skandinavijas valstīs 
Baltijas vācu muižniecības izpaustām melu ziņām 
par Latvijas brīvības centieniem, notēlojot to par 
lieliniecisma kustību. 'Tāpat jau Kopenhagenā viņš 
vienojās arī par Latvijas atbrīvošanas uzsākšanu no 
ziemeļiem, no Igaunijas puses, kas ar Somijas atbal- 
stu jau veica sekmīgu cīņu ar lieliniekiem. No Ko- 
penhagenas ministru prezidents caur Stokholmu de- 
vās uz Helsinkiem un Tallinu, kur ar Igaunijas pa- 
gaidu valdību, kas tikko bija padzinusi lieliniekus, 
noslēdza militāru aizsardzības līgumu. Pēc tā, Igau- 
nijas karaspēks, izdzinis ienaidnieku no savas zemes, 
turpināja to vajāt arī Latvijā, mobilizējot šim nolū- 
kam Latvijas iedzīvotājus un apgādājot šeit nodibi- 
nātās latviešu karaspēka daļas, protams, pret atlīdzī- 
bu, kura apskaitāma vēlāk. No Igaunijas 7. februārī 
ministru prezidents Kārlis Ulmanis devās atpakaļ 
uz Stokholmu, kur noturēja apspriedes ar Lietavas 
ministru prezidentu Slezeviču par kopējiem saim- 
nieciskiem sakariem un cīņu pret lieliniekiem. Bet 
vissīvākā cīņa te bija jāved ar Baltijas muižniecības 
pārstāvjiem, īpaši bijušo Vidzemes landmaršalu H. 
Striku, kas šeit mēģināja panākt Latvijas valsts iz- 
veidošanu muižniecībai pieņemamā garā, Kamēr 
ministru prezidents atradās Stokholmā, šis Baltijas 
muižniecības organizētājs mēģināja Liepājā sarīkot 
vācu bruņoto spēku apvērsumu un nodibināt vācis- 
ku valdību, bet viņa nodomus 18. februārī atklāja un 
laikā novērsa muižnieku jaunu uzkundzēšanos Lat- 
vijai un latviešiem. No Stokholmas ministru prezi- 
denta ceļš veda uz Kauņu, kur Lietuvas valdība ap- 
stiprināja Stokholmas sarunu lēmumus. Kad tā bija 
nokārtotas visnepieciešamākās darīšanas apgādes un 
ārējās sadarbības lietās, Kārlis Ulmanis 1. martā at- 
griezās Liepājā, veicis panākumiem vaiņagotu saru- 
nu rindu, starp kurām ievērojamākās bija vienoša- 
nās ar Lietuvu un Igauniju par kopēju cīņu ar ko- 
pēju ienaidnieku. 


Bet iepriekšējais stāvoklis pa šo laiku vēl nebija 
noskaidrojies. Vācieši arī pēc Strika sazvērestības 
atklāšanas turpināja pa vecam valdīt Liepājā, bet 
blakus šiem bija nodibinājusies 19. janvārī ievēlētās 
sarkanās Liepājas pilsētas domes «valdība», kas Pa- 
gaidu valdības darbību ne tikai necentās atbalstīt, 
bet bieži kavēja, piem., vilcinoties nodot tās rīcībā 
muitas un ostas valdes. Visā pārējā Latvijā saim- 
niekoja lielinieki un vēsts par viņu šausmu darbiem, 
kas bieži ar pārbēdzējiem nonāca Liepājā, lika pa- 
steigties gādāt par šo novadu atsvabināšanu. Zināms 
labums lielinieku valdīšanai bija — daudzi neticīgie 
un šaubīgie kļuva neatkarīgās Latvijas piekritēji un 
sāka sekmēt atbrīvošanu arī lielinieku aizmugurē. 
Tomēr vissvarīgākais bija tas, ka Latvijas karaspēks 
kopš 24. janvāra bija sācis virzīties uz priekšu, pār- 
ejot jau Ventu, pie kam bija atbrīvotas arī Kuldīga 
un Ventspils. Nākošās kaujas nesa latviešiem sma- 
gus zaudējumus, jo tajās 6. martā nejaušā sadursmē 
starp latviešiem un vāciešiem lieliniekus vajājot 
krita Latvijas armijas virspavēlnieks pulkvedis O. 
Kalpaks. Viņa pēcnācējs, pulkv. J. Balodis sekmīgi 
turpināja iesākto uzvaras gājienu, un jau 26. martā 
latvieši bija Slokā. 


Laukos vietām vēl klīda dezertieri un laupītāji, 
tālāb 1919. gada 20 martā ministru prezidents parak- 
stīja noteikumus, pēc kuriem katrā pagastā bija di- 
bināma aizsargu nodaļa, lai radītu drošības un liku- 
mības pamatus un vispār sekmētu miera uzturēšanu 
valstī. Aizsargos iestājās visi tie, kas frontē bija 
par jauniem vai veciem, bet kas tomēr gribēja dar- 
boties līdzi valsts drošības sargāšanā. 


Bet visi pēdējie panākumi zemes atbrīvošanā un 
valsts dzīves izveidošanā nedeva mieru vāciešiem, 
kas kādu laiku bija piepalīdzējuši veikt Kurzemes 
atbrīvošanu. Latvija draudēja kļūt pārāk spēcīga, 
lai ar to vēl vēlāk tiktu galā. "Tagad, kad latviešu 
karaspēks atradās tik tālu no Liepājas, bija izdevīgi 
sākt rīkoties un varas ceļā atgūt zaudēto. Karaspē- 
ka virspavēlniecība atradās vācu rokās un tā norai- 
dīja Pagaidu valdības prasības, turpināt tālāk Zem- 
gales un Rīgas atbrīvošanas kara darbību. Kara- 
spēks palika stāvot pie Rīgas vārtiem un aiz Jelga- 
vas. Rīgas atbrīvošanu vācu karaspēka virspavēl- 
nieks Baltijā, Golcs, apsolīja tikai pēc viņa noteiku- 
mu pieņemšanas, kas prasīja Rīgas ieņemšanu atzīt 
vienīgi par vāciešu darbu. Tā, protams, bija maskē- 
šanās jaunas sazvērestības gatavošanai. Vācu kara- 
spēka nodaļas sāka no frontes atgriezties Liepājā un 
provocēt nekārtības, par ko ministru prezidents ie- 
sniedza pieprasījumu Golcam, kas palika bez atbil- 
des. Dienu vēlāk vācieši pārtrauca Liepājā vietējo 
telefona satiksmi, bet nākošā, 16. aprīļa rītā, pār- 
trauca sakarus arī ar karaspēku frontē un uzbruka 
Latvijas valdības iestādēm, lai arestētu Pagaidu val- 
dības locekļus un ierēdņus. Saņēmis ziņu par noti- 
kušo, pie ģen. Golca devās ministru prezidents ar 
iekšlietu ministru un ar dažiem kara ministrijas dar- 
biniekiem. Notikumu pulkv. Ramats attēlo šādi: 


«Pirmais pie ģen. Golca griežas ministru prezi- 


dents ar jautājumu: — Vai grāfa kungam kas zi- 
nāms, kas notiek šai acumirklī karaostā, ka tur no- 

tiek uzbrukums mūsu štābam, kareivjiem un ir arī 
jau upuri? — Golcs izliekas pārsteigts un, laiciņu pa- 
domājis tas atbild, ka nekā nezinot, bet zinot gan to, 
ka vestfaliešiem (Pfefera bataljona ļaudīm) esot kar- 
stas asinis un ļoti varot būt, ka viņi uzbrukuši, lai 
atriebtos par aizvazātiem diviem viņu kareivjiem. 
Kad mūsu karaostas klātesošais adjutants noteiktā 
balsī atbild, ka tā nav taisnība, ka viņš, kā kara- 
ostas adjutants, var noteikti apgalvot, ka neviens 
vācu kareivis nav aiztikts, Golcs pieceļas un ļoti uz- 
trauktā tonī aizrāda uz pārdrošību, ka viņu jaunais 
virsnieks iedrošinoties atklāti apstrīdēt un teikt, ka 
tas, ko viņš gandrīz ņemoties apgalvot, ir patiesība, 
jo viņa ziņotāji reti maldoties. 

Ministru prezidents pāriet uz galveno tematu, 
mierīgi aizrādīdams, ka nupat jārunā par to, kas 
notiek karaostā un jāizšķiras, ko darīt. Grāfs atsēžas 
un liek savam adjutantam apvaicāties, vai nav ie- 
nākušas ziņas par notikumiem karaostā. Tas aiziet 
un drīzi atgriežas un ziņo, ka nekas nav ienācis. 


Tālāk ministru prezidents jautā ģen. Golcam, kā- 
dēļ pārtraukta telefona satiksme ar karaostu, apkār- 
tējām latviešu komandantūrām un laupīta iespēja 
sazināties ar fronti, kas ir ļoti nepieciešami. Golcs 
jautājoši paskatās uz savu štāba priekšnieku un pē- 
dējais atbild, ka nekas ar nolūku šajā ziņā nav da- 
rīts, un ka, jādomā, še noticis technisks traucējums. 
Tad ministru prezidents rāda jaunformējamo spēku 
priekšnieka ziņojumu, kurā redzams, ka galvenā 
centrālē uz jautājumu, kāpēc nesavieno karaostu ar 
pilsētu, ka tas notiek uz «visaugstāko» varu, un jā- 
jautā, kas tā par varu. 

Vāci saskatās un Golcs, pārdomājis, atbild: «Jūsu 
šaubām, ministru prezidenta kungs, ka še iejaukta 
polītika, nav vietas. Es pieļauju tikai tādu varbū- 
tību, ja satiksme pārtraukta, tad tikai technisku ie- 
meslu dēļ. Došu rīkojumu izsūtīt montiepus remon- 
tēt vadus. — Kā vēlāk izrādījās, «remonts» nelī- 
dzēja. 

Lai novirzītu sarunu no nepatīkamā temata, Golcs 
pāriet uz iekšējo drošības un ķildīgo policijas jautā- 
jumu. Runājot par iekšējo drošību, Golca štāba 
priekšnieks saka, ka viņam esot ziņas, ka latviešu 
strādnieki rīkojot sacelšanos pret vāciem, runājot 
par vācu sišanu un Pagaidu valdība uz to nereāģējot 
un negribot ne zināt. Golcs uzsver, ka viņš to ne- 
pieļaušot un speršot visus iespējamos soļus, lai no- 
vērstu sacelšanās iespējamību. 

Ministru prezidents, atbildot, liek manīt, ka viņš 
zinot par tādām lietām, bet zinot arī to, ka tāda sa- 
celšanās sagaidāma nevis no latviešu strādnieku, bet 
gan no citas puses un pret ko citu. 

Turpmākā sarunā vācu ģenerālštāba priekšnieks 
atkal izsakās, ka viņi visu ko darīs, lai novērstu 
pārsteigumus no latviešu puses, kuri, tā bruņojoties, 
topot stipri. 

Saruna vēršas arvien asāka. Beidzot Golcs ar 
svaru saka ministru prezidentam: «Es jums atgādi- 
nāšu tikai vienu vārdu un tas ir — Goldfelds, vairāk 
nekā neteikšu.» 

Ministru prezidents jautā: «Vai grāfa kungs to- 
mēr nedomā, ka, kamēr mēs te tērzējam, tur, kara- 
ostā, notiek nelietības no vācu kareivju puses un ka 
būtu kas darāms, lai novērstu veltu asinsizliešanu?» 

Nolemj lietas izmeklēšanai izsūtīt divus vācu 
štāba priekšstāvjus un divus latviešu virsniekus. 

Izmeklēšana, zināms, nekādus rezultātus nedeva, 
jo vāci liedzās dot kādu ziņu par notikumu gaitu un 
nespēra nekādus soļus vainīgo atrašanā. Izdodas ti- 
kai atsvabināt mūsu arestētos karavīrus.» 


Pēc šām sarunām ministru prezidentam, kad val- 
dības locekļu gūstīšanā piedalās viss vācu Liepājas 
garnizons, izdodas nokļūt angļu priekšstāvniecībā. 
Ar to arī vācieši, kā viņi to paši atzinuši, bija zau- 
dējuši iespēju uzvarēt: «Šinī notikumā, ka latviešu 
ministru prezidentam Ulmanim izdevās izbēgt, ir sa- 
skatāms Baltikuma traģēdijas īstenības smaguma 
punkts.» Atbruņojuši nelielās latviešu karaspēka 
sardzes, nolaupījuši tikko iespiesto Latvijas naudu 
un visu citu, kas vien licies derīgs, vācieši domāja 
kļūt stāvokļa kungi. Taču arī šoreiz tas viņiem ne- 
izdevās pilnīgi — paguvuši apcietināt tikai divus mi- 
nistrus, vācieši atdūrās uz divu latviešu rotu pretes- 
tību, kuras bija paguvušas iziet ārpus pilsētas un uz- 
brucējiem nodarīja smagus zaudējumus, 

Nu ministru prezidents Ulmanis vadīja Latvijas 
valsts lietas no angļu militārās pārstāvniecības nama, 
kurā ielauzties vācieši, baidīdamies angļu karakuģu 
lielgabalu, neiedrošinājās. Notika, ka viņa rīkoju- 
mus klausīja un pildīja kā latviešu karaspēks, tā arī 
iestādes, cik vien tas bija iespējams vēl pēc tam, 
kad vācieši bija nodibinājuši jaunu valdību, kuru 
maskēja ar sev draudzīgu latviešu piedalīšanos, tās 
priekšgalā noliekot muižniecības pusē jau kopš 1905. 
gada pārgājušo mācītāju Andrievu Niedru. Tagad 
Rīgas atbrīvošanu no lielnieku jūga saistīja vienko- 
pus ar sazvērnieku prasību pieņemšanu. Kaut arī 
tur iedzīvotāji pārcieta šausmu pilnas dienas, Pagai- 
du valdība nekādos izlīgumos neielaidās, it sevišķi 
tāpēc, ka jaundibinātā ziemeļarmija igauņu atbalstī- 
ta, sāka veiksmīgi atbrīvot Vidzemi un virzīties uz 
Rīgu no ziemeļiem. Niedras valdība pastāvēja vārda 
pēc, jo nekādus lēmumus tā nepieņēma un visur 
rīkojās tikai Goles pēc sava prāta. Pēc 1. maija Pa- 
gaidu valdība pārcēlās Liepājas ārējā ostā uz tvai- 
koņa Saratovs un tur angļu karakuģu apsardzībā tur- 
pināja savu darbu tālāk. 'Tas galvenokārt pastāvēja 
ārlietu kārtošanā un sazināšanā ar kaimiņvalstīm, 
īpaši Igauniju. Visās valstīs, izņemot Vāciju, pastā- 
vēja Pagaidu valdības pārstāvniecības. Tāpat arī 
visas iestādes un latviešu dienvidarmija vēl arvienu 
saņēma un pildīja vienīgi Pagaidu valdības rīkoju- 
mus. Ar varu tai uzbrukt un piespiest paklausīt vā- 
cieši vēl neuzdrošinājās, jo latviešu spēki jau bija 
diezgan spēcīgs pretinieks, bet sevišķi, lai neradītu 
aizdomas sabiedrotiem par saviem īstiem nodomiem. 
Kad vāciešiem vara, kuru tie kāroja, šķita jau rokās, 
viņi atjaunoja uzbrukumus Rīgai, pie kam šajā kara- 
gājienā piedalījās arī latviešu karaspēka vienības, 
izcīnot sīvākās kaujas jūrmalas rajonā. 22. maijā 
Rīga bija atbrīvota no lieliniekiem, bet nonākusi vācu 
rokās, kas te izdarījās tāpat kā komūnisti. No Rīgas 
vācieši vis nedevās pakaļ bēgošiem lielinieku pul- 
kiem, atbrīvot Latgali, bet pretim Ziemeļlatvijas un 
Igaunijas pulkiem uz Cēsīm, kur 3. jūnijā sastapās 
ar latviešu karaspēku. Pēc veltām sarunām par vā- 
ciešu griešanos pret lieliniekiem vai arī atiešanu, 
vācieši 19. jūnijā iesāka uzbrukumu pret latviešu un 
igauņu spēkiem uz Cēsīm un Raunu. Pēc pirmajām 


sekmēm viņi 22. jūnijā cieta pilnigu neveiksmi. Pēc 
tās 23. jūnijā, pēc sabiedroto pieprasījuma, vācu ka- 
raspēks un iestādes atstāja Liepāju, pārceļoties uz 
apkārtējām pilsētiņām, un te 27. jūnijā Pagaidu val- 
dība varēja atjaunot darbību uz Latvijas zemes. 


Ja šī diena varēja pienākt, tad vienīgi pateicoties 
Pagaidu valdības rosīgam darbam, kas ne brīdi ne- 
bija apstājies gan labvēlīgi noskaņojot ārzemniekus, 
gan sazinoties ar savu karaspēku. Ka Pagaidu val- 
dība šajā tautas pārbaudījumu laikā bija iemanto- 
jusi vēl vairāk piekritēju, apliecināja milzīgais sa- 
gaidītāju pulks, kas apsveica valdību ar tās ministru 
prezidentu Kārli Ulmani, viņam atgriežoties pilsētā. 
Grūtākās dienas bija pārlaistas. Dažas dienas vēlāk, 

jūlijā pulkveža 
Baloža pavēles, Rīgas iestādes līdz valdības atgrieša- 
nās dienai pārņēma dienvidarmijas karaspēks; 6. jū- 
lijā Rīgā ienāca ziemeļarmija ar pulkvedi Zemitānu, 
bet 8. ar Saratovu atgriezās Pagaidu valdība. Pēc 
6 pārbaudījumu mēnešiem ministru prezidents va- 
rēja, pateicoties savām nenogurstošām pūlēm un ticī- 
bai savam darbam, atgriezties atpakaļ Rīgā, bet kā 
atgriezties! Ja toreiz visās malās valdīja nedrošība 
un tikai retais ticēja Latvijas patstāvības iespējai, 
kurpretim lielais vairums izjuta slepenu draudzību 
pret vāciešiem vai lieliniekiem, tad tagad tas bija 
pārdzīvots. Ikviens bija pārliecinājies, ka šīs naidī- 
gās varas Latvijai nesa tikai badu, postu un asinis 
No niecīgās sēklas īsajā laikā bija izaudzis kupls 
koks, kas arvien tālāk izplēta pār Latviju savu lapu 
zaļumu. Un ja iepriekšējās rindās ir mazāk rakstīts 
par pašu šā darba darītāju, bet vairāk par panāku- 
miem, tad tādēļ, ka šā viena cilvēka lielās ticības ap- 
garotais darbs noritēja klusībā un viņa slepenās pa- 
vēles saņēma tikai izredzētie uzticamie lielo dienu 
līdzgaitnieki, kamēr darba panākumus redzēja, tos 
līdzi veica un tie sajūsmināja visu tautu. Un no šīm 
pat dienām Kārļa Ulmaņa vārds un jaunās Latvijas 
vārds ikviena latvieša domās kļuva nešķirami savie- 
noti. 


Bet Prezidentu vēl iepriecināja tas, ka tieši Zie- 
meļlatvijas vīri, kuriem viņš brīvības mācību, viņu 
vidū agrākos gados darbodamies, pats bija potējis 
sirdīs, bija pieveikuši vāciešus. Tie nu bija kļuvuši 
drošākie valdības atbalstītāji baigo notikumu dienās 
un viņu atbalsts bija tikpat vērts, kā dažus gadus 
atpakaļ Kārļa Ulmaņa valmieriešiem sniegtās zelta 
vērtās pamācības. Kad Prezidents no viņiem, patei- 
cies par lielo vienprātību un izturību pagājušās cī- 
ņās, atvadījās vārdiem: «Uz redzēšanos darbā un 
darba svētībā!» tad sacēlās gaviles, kādas latviešu 
Rīga līdz tam laikam vēl nebija piedzīvojusi, jo tā 
vēl nekad arī nebija apsveikusi savu īsto saimnieku. 


Bet tapšanas dienu grūtības vēl nebija beigušās. 
Sabiedrotie, vācu pārstāvju ietekmēti, sāka iejauk- 
ties arī Latvijas iekšējās darīšanās, un viņu norādī- 
jumi bija jāuzklausa, ievērojot viņu iepriekšējās die- 
nās sniegto un vēl nākotnē vajadzīgo palīdzību. Pēc 
Sabiedroto 3. jūlija pamiera noteikumiem bija jāļauj 
vāciešiem no Zemgales izvākties miera ceļā. Šos no- 
teikumus diktējot, dažām Sabiedroto valstīm vēl ar- 
vienu bija padomā agrākās Krievijas atjaunošana, ja 
ne arī agrākās robežās, tad vismaz ar Sabiedrotiem 
draudzīgu iekārtu, un to cerēja panākt, ar ārēju 


vāru mainot Krievijas iekārtu. Šim nolūkam varēja 
noderēt arī vācu armijas atliekas. 

Valdības rīcībā nu bija nonākusi visa Latvija, 
atskaitot Latgali. Pirms varēja uzsākt viņas atbrī- 
vošanu, vajadzēja iekārtot jau iegūtajā daļā pārval- 
dības iestādes un nodrošināt viņas pārtikas apgādi 
un mieru, jo mežos vēl slēpās bijušo armiju bandas, 
kas terrorizēja iedzīvotājus. Iekšējās drošības nostip- 
rīnāšanai aizsargu organizācija izveidojās plašumā, 
jau savā pirmā pastāvēšanas gadā izdarot daudzus 
svarīgus pakalpojumus valstij. Tāpat papildināta un 
paplašināta tika arī armija, lai tā varētu jo drīzākā 
laikā atbrīvot arī Latgali. 

Bet vācieši, kas ar Versaļas 24. jūnija mierlīgu- 
mu bija zaudējuši cīņu rietumos un kolonijās, zau- 
dēto gribēja atgūt austrumos un sāka te par jaunu 
papildināt savu Cēsu kaujās cietušo karaspēku, pie 
tam tik uzmanīgi, zem Rietumkrievijas armijas mas- 
kas, ka to, kaut Pagaidu valdība Sabiedrotos vairāk-. 
kārt brīdināja, domādami par Krievijas iekšējās 
iekārtas grozīšanu, viņi aizrādījumus neielāgoja. 
Ģenerālis Golcs atklāti atteicās no amata, vietā at- 
stājot dēkaini kapelmeistaru Bermontu, kas zem 
Avalova vārda turpināja segt Golca vadītas jaunas 
vācu ekspansijas sagatavošanu. Neredzot Sabied- 
roto stingru uzstāšanos pret šo jauno armiju, Pagai- 
du valdība dibināja un apbruņoja jaunus pulkus. 
Tagad ar 5. septembri Kārlis Ulmanis uzņēmās arī 
kara ministra pienākumus. Reizē bija veikts ari 
likumdošanas darbs, bija pieņemts likums par Sa- 
tversmes sapulci, kuru vajadzēja ievēlēt pēc visu 
Latvijas zemju atbrīvošanas, ievēlēt šo apgabalu ie- 
dzīvotājiem. Bija jau pabeigti Latvijas ūniversitā- 
tes dibināšanas priekšdarbi, tā kā to varēja atklāt 
23. septembrī. Ar to tika piepildīta sena Kārļa Ul- 
maņa vēlēšanās, dot latviešiem augstskolu, pie tam 
daudz plašākā apjomā, jo tai bez lauksaimniecības 
bija vēl desmit citas fakultātes. Lielinieku frontē 
3. oktobrī sākās armijas virspavēlnieka plkv. Baloža 
vadīts pēdējais atbrīvošanas gājiens, kas gar Dauga- 
vu ātrā gaitā ieņēma vienu pēc otras svarīgas vietas 
un tuvojās Daugavpilij. Diemžēl uzbrukums bija 
jāaptur visā drīzumā, jo pēkšņi šo jaunveidošanas un 
atbrīvošanas darbu pārtrauca pēdējais nodevīgais 
vācu uzbrukums, kas sākās naktī no 7. uz 8. oktobri 
no Jelgavas uz Rīgu. Šis vāciešu nodevīgais uzbru- 
kums, līdzīgi visiem vāciešu pasākumiem cauri gad- 
simteņiem, visā tautā aizdedza vēl nebijušo naidu un 
modināja tādu vienprātības sajūsmu un varoņu garu, 
kādu latvieši nebija piedzīvojuši pat strēlnieku pul- 
kus dibinot. Tautā atmodās tautiskā apziņa tās aug- 
stākā veidā un tā darīja visu savas pilngadības ap- 
liecināšanai. Kaut vācieši pienāca līdz Daugavai, 
pāri tai viņiem neizdevās tikt. Kad šajās bēdu die- 
nās Tautas padome un Pagaidu valdība jau mita Cē- 
sīs, ministru prezidents viens palika Rīgā un paziņoja 
Sabiedrotiem, kuyu divkosīgās polītikas dēļ bija 
izveidojies jaunais iebrukums, ka latvju nācija 
un viņas valdība aizstāvēs savu neatkarību pret ieka- 
rotājiem līdz beidzamai asins pilei. Ka šie nebija 
vārdi vien, pierādījās tālāko notikumu gaitā, kad 
ministru prezidents, būdams arī kara ministrs, ar- 
vienu apmeklēja savus cīnītājus viņu sargvietās 
Daugavmalas ierakumos, nebēdādams par šāviņu 
brāzmām, kas dažbrīd trakoja pār galvu. Kādā šādā 

gājienā uz Daugavmalu Īekšrīgas ielā Kārli Ulmani 
sprāgstošas granātas šķembele ievainoja kājā. Tas 
nekavēja pretošanos turpināt ar vēl lielāku sparu. 
Sabiedrotie atkal nostājās Pagaidu valdības pusē un 
palīdzēja satriekt uzbrucējus, kurus bija uzaudzinā- 
juši savā aizvējā. 15. oktobrī pirmo reizi ierunājās 
Sabiedroto karakuģu lielgabali, kurus komandēja 
franču komandieris Brisons, un Daugavgrīva pārgāja 
atpakaļ latviešu rokās. Šeit notika uzbrukuma saga- 
tavošana ienaidnieka padzīšanai, kas iesākās 3 no- 
vembrī. Vēl pagāja dažas dienas laika, tad 11. no- 
vembrī Rīgas Pārdaugava jau bija atbrīvota no ie- 
naidniekiem, kas steigšus atgāja uz Jelgavu. 12. no- 
vembra Tautas padomes sēdē ministru prezidents 
varēja ziņot: 


«Mēs varam tikai atzīmēt, ka visi panākumi un 
ieguvumi ir ārkārtīgi lieli, un mes visi varam ap- 
vienoties vienā sajūtā un šī sajūta ir pateicība mūsu 
kareivjiem. Šis slavenais gājiens vispirmā kārtā bija 
iespējams tādēļ, ka mūsu kareivji gāja cīņās ar paš- 
aizliedzību, spēcināti no ticības un pārliecības, ka 
viņiem katram skaidrs un gaišs mērķis, ka viņi cīnās 
par taisnu un svētu lietu. Tā bija tā lielā izšķirība 
starp mūsu un ienaidnieka armijām. Viņā pusē bija 
algādži, kuri cīnās par to, ko viņi dabū kā dienas 
algu un ko viņi var salaupīt. Mūsu pusē bija pār- 
liecība un ticība pašiem uz saviem spēkiem, Tēvu- 
zemes mīlestība, cenšanās ziedot visu, visu, pat sa- 
vu dzīvību par savas Tēvijas gaišāku un labāku nā- 
kotni. Izšķirība bija arī tā, ka mūsu augstākā kara 
vadonība stāvēja savu uzdevumu augstumos, un ie- 
vērojot to, ka starp mūsu armiju un viņas vadoņiem 
valdīja vislielākā saskaņā, vislielākā saprašanās, mēs 
bijām droši jau no paša sākuma, ka iznākumam 
vajag būt tādam, kāds viņš ir, un citāds nemaz ne- 
varēja būt. Mūsu armija vēl nav apstājusies, viņa 
savā gājienā iet uz priekšu. Še nav vairs divu domu, 
vai ir vēl ceļš atpakaļ. Nav apstāšanās, nav ceļa 
atpakaļ! Nav nekāda runa un nevar būt runa par 
kaut kādiem līgumiem vai izlīgumieem, kamēr 
ienaidnieks nebūs tur, kur viņam vajag atrasties, ka- 
mēr viņš nebūs atstājis mūsu zemi, kamēr mums 
nebūs pilnīga garantija par to, ka mēs varēsim redzēt 
mūsu sirds vēlēšanos piepildāmies, ka mūsu tiesības 
ir nodrošinātas un nevienam nenāk ne prātā nākt 
šurpu un tās mums atņemt! Un to es varu teikt 
tādēļ, ka mūsu Latvijas valsts, Latvijas zeme jūtas 
stipra un spēcīga. Mums ir armija, armija stipra un 
spēcīga, kura pierādījusi savas spējas savā dzimšanas 
stundā, jo visas izgājušās nedēļas kaujas par Latvi- 
jas atbrīvošanu rādīja visai mūsu tautai, mūsu ze- 
mei, visai pasaulei, mūsu draugiem un naidniekiem, 
ko mēs spējam un ko mēs varam un tas ir tikpat 
svarīgs un liels ieguvums, kā katrs ieguvums kaujas 
laukā. Visi Latvijas iedzīvotāji šajā cīņā stāvēja aiz 
mūsu armijas. Man bija izdevība jau agrāk atzīmēt, 
ar kādu sajūsmu tauta atsaucās uz uzaicinājumiem. 
To mēs piedzīvojām pagājušo nedēļu, kad uznāca 
aukstais laiks, kad tauta redzēja, ka armijai nāksies 
ciest no sala un aukstuma, kad valdība un kara va- 
donība griezās pie iedzīvotājiem ar uzaicinājumu, lai 
ziedo katrs, ko spēj. Nāca pierādījums, ka visa zeme 
Zina, ko šī cīņa nozīmē, priekš kā armija lej savas 
3 priekš kā armija ir ar mieru atdot savu dzī- 
vību. 

Mūžīga piemiņa visiem tiem, kuri mūsu vidū 
vairs nav! Lai viņu piemiņa paliek mūsu atmiņā uz 
visiem laikiem! Un netikvien viņu piemiņa, bet arī 
tas gars, kas viņus sauca cīņā, kas deva viņiem spēku 
pastāvēt, lai mēs tāpat varētu izturēt un pastāvēt, un 
cīņu līdz galam, līdz pilnīgai uzvarai vest. Ja mēs 
paliksim vienoti un vienprātīgi, tad nav ne mazāko 
šaubu — ko es saku kā ciešu pārliecību — ka nove- 
dīsim šo cīņu līdz neapšaubāmai uzvarai, pēc kā mēs 
esam cīnījušies un cīnāmies no paša iesākta gala!» 

Bet šī pati Tautas padome, atjēgusies no pirmām 
bailēm, ko tai iedvesa uzbrucēju šāvieni, bija starp- 
laikā nodarbojusies ar dažādu jautājumu uzstādīša- 
nu valdībai, kuriem ar tā brīža svarīgo valsts aizsar- 
dzības, darbību bija maz kopēja. 'Tagad viņi aplau- 
dēja Rīgas atbrīvotājiem un šo atbrīvotāju nerimsto- 
šajam iedvesmotājam. Ne velti Tautas padomi sa- 
stādīja nevis no valstī nozīmīgu organizāciju locek- 
ļiem, bet gan partiju cilvēkiem, kas ne darbu, bet 
runāšanu bija paraduši uzskatīt par savu īsto pienā- 
kumu. Un atkal pēc tam, kad vācieši kā pie Rīgas, 
tā Liepājas bija sakauti un pānikā atkāpās, iejaucās 
Sabiedroto komisija, kas vēl reizi gribēja nokārtot 
vācu izvākšanos «miera ceļā». Šos ultimātīvos priekš- 
likumus Pagaidu valdība katēgoriski noraidīja, atce- 
roties Sabiedroto pārstāvju panākumus agrākos līdzī- 
gos notikumos. Kad vācu pulki bija jau iziršanas 
stāvoklī, Vācijas valdība noņēma masku un viņas 
vārdā kāds ģenerālleitnants Eberhards uzaicināja 
Pagaidu valdību sākt miera sarunas. Arī tās valdība 
noraidīja un turpināja uzbrukumu. 21. novembrī 
Latvijas karaspēks iegāja vandaļu izpostītā Jelgavā, 
kurā bija nolaupīts viss vērtīgais un nodedzinātas 
visas lielākās un sabiedriskās celtnes un skolas, ie- 
skaitot Jelgavas pili. 28. novembrī Zemgale un Kur- 
zeme bija galīgi atbrīvotas no vāciešiem un uz visiem 
laikiem. Vācijas ģenerālis Golcs šķīrās no Latvijas, 
nepiepildījis priekš septiņiem ar pusi gadsimtiem ie- 
sākto vācu austrumu misiju, kā nožēlojams blēdis 
un melis, kādi allaž bijuši tie vācieši, kas šeit nākuš: 
ar iekarošanas tieksmēm, atstādami visu latviešu 
sirdīs pret sevi neizdzēšamu sašutumu un naidu. 

Tikai tagad varēja visus spēkus griezt pret lieli- 
niekiem, lai atbrīvotu Latgali, kas nu jau divus ga- 
dus cieta smago jūgu. Latgales atbrīvošana arī vairs 
nebija tik viegli iespējama, kā tā bija veicama pus- 
gadu atpakaļ, tūdaļ pēc Vidzemes atbrīvošanas, jo 
lielnieciskā Krievija pa šo laiku bija sākāvusi savus 
stiprākos pretiniekus — Kolčaku, Deņikinu un Jude- 
ņiču. Bez tam Igaunija 31. decembrī bija noslēgusi 
separātu pamieru ar lieliniekiem. Pašā Latvijā so- 
ciāldēmokrati traucēja valdības nodomus izvest drī- 
zu uzbrukumu, rīkojot dzelzceļnieku streikus tanī 
laikā, kad karaspēks pēc Bermonta padzīšanas bija 
jāpārved no Vidzemes uz Latgali. Saskaņojot kara 
darbību ar Poliju, kas arī šajā rajonā cīnījās ar lieli- 
niekiem, 1920. gada 3. janvārī mūsu armija iesāka 
uzbrukumu, kuram vajadzēja atbrīvot šo vēl svešā 
varā esošo apgabalu. Līdz janvāra beigām visa Lat- 
gale bija atbrīvota. 1. februārī karojošās puses va- 
rēja noslēgt pamieru, kas gan netika ieturēts, jo lieli- 
nieki turpināja uzbrukt, taču bez sekmēm. Tāpēc 
arī viņi 16. aprīlī piekrita uzsākt miera sarunas, 
kuras nobeidzās vasaras otrā pusē. Tā 11. augusts 
Latvijai atnesa mieru arī austrumos. Jau agrāk, 5. 


maijā, bija noslēgts mierlīgums ar Vāciju. Protams. 
arī miera līguma laikā sociālistiskās partijas nostājās 
pretinieka pusē, tā kavējot valdības darbu izdevīga 
līguma noslēgšanai. 

Cīņas par dzimto zemi bija beigušās. Tautai un 
valstij bija beidzies grūtākais pārbaudījuma laiks, 
kurā daudzus, ļoti daudzus pilsoņus bija uzturējusi 
mošus vienīgi ministru prezidenta Kārļa Ulmaņa 
nesalaužamā griba un nenokausējamais spars. Jāie- 
vēro, ka tas nevarēja tikt vērsts vienīgi pret ārējo 
ienaidnieku, jo itin viss par jaunu bija jānodibina 
un jārada vāciešu un lielinieku izpostītā un galējā 
anarchijā novestā zemē. Visbeidzot, tai tautai, kas 
tikko īsteni sāka apzināties tautas vārda svaru un 
nozīmīgumu, bija jāmāca vēl kāda nepieciešama mā- 
cība par tautu un valsti. Tāpat bija jānosprauž valsts 
dzīves izveidošanas virziens. Tautas padomes 1919. 
gada 8. decembra sēdē, ziņojot par jaunā, sava trešā 
ministru kabineta nākamiem soļiem, Kārlis Ulmanis, 
valstij pa daļai ieejot ceļā uz miera stāvokli, no- 
sprauda programmu visai tālākai Latvijas iekšējās 
dzīves attīstībai. Bet daudziem viņa ierosinošiem 
priekšlikumiem vajadzēja vēl nogaidīt daudzus ga- 
dus, līdz tauta nāca pie savas sabiedriskās pilngadī- 
bas un sāka saprast, pa kādiem ceļiem ejot tā nokļūs 
pie garīgas un laicīgas labklājības, cieņas, slavas un 
laimes. Sis plāns atsevišķās nozarēs piepildīties sāk 
tikai šobrīd, piem., ar saimnieciskās dzīves uzdevumu 
noskaidrošanai nodibināto saimniecisko padomi. 


1920. gada janvāra beigās jau bija atbrīvota visa 
Latgale, tāpēc varēja notikt Satversmes sapulces 
vēlēšanas, kurai vajadzēja noteikt, kāda iekārta lat- 
viešiem un Latvijai būs turpmāk. Satversmes sa- 
pulci ievēlēja 17. un 18. aprīlī, viņas sanākšanu no- 
liekot 1. maijā. Šajā Satversmes sapulces sanākšanas 
dienā savu darbību reizē ar Latvijas tautas padomi 
izbeidza arī Pagaidu valdība un viņas ministru pre- 
zidents Kārlis Ulmanis šķīrās no pagātnes šādiem, 
jaunajā iestādē teiktiem vārdiem: 

«Ir pienācis arī brīdis, kad Pagaidu valdība var 
nolikt savas no Tautas padomes saņemtās pilnvaras 
Satversmes sapulces rokās... Grūtību un šausmu 
pilns bija šis laiks. Bet raudzīsim aizmirst tagad 
melnā un sarkanā terrora laikus Latvijā, pāriesim 
tiem pāri un atstāsim to vērtēt vēsturniekam mierī- 
gākos laikos. Visi darbi nobāl un paliek mazi to 
varoņu darbu priekšā, kuri par Latvijas un Latvijas 
valsts tapšanu ir savas galvas ķīlā devuši, kuru kau- 
lus tagad sedz Tīreļa smiltis, kurus mūža miegā aijā 
sirmās Daugavas sēru dziesma Nāves salas malā, 
kurus sedz garās, balto krustu rindas Brāļu kapos. 
Mūžam lai paliek iemītas tekas uz viņu atdusas vie- 
tu — viņi mūsu svētie, kuriem uz mūžu paliks mūsu 
pateicība. "Tomēr, sērodami par viņiem, celsim viņu 
spēkā un garā sev drosmi un enerģiju katrā laikā 
būt viņu cienīgiem. Ko viņu piemērs spēja, to katru 
dienu rāda mūsu varonīgā armija, kura ar pārcilvē- 
ciskām pūlēm pusotra gada laikā neaprakstāmi grū- 
tos apstākļos pierāda katram mūsu valsts apdraudē- 
tājam no ārienes, ka latvieši reiz ņēmuši savu likteni 
paši savās rokās, to vairs citiem veidot nepieļaus. 
Latvija ir brīva, brīva ir latviešu tauta. 

Blakus šai enerģijai stiprākais pamats mūsu pa- 
gājušā darbā un drošākā ķīla sekmēm nākotnē ir tā 
vienprātība, ar kuyu visos svarīgākos momentos 


latvju un Latvijas dzīves balto un nebalto dienu 
krustceļos visi tautas slāņi ir gājuši kopējus ceļus 
un kopējo mērķi. Lielajos kritiskos momentos tautu 
vada viena doma, viena jūta — nacionāla apziņa un 
apklust viss, kas traucētu valsts aizstāvēšanas darbu. 
Aprīļa smagās dienas 1919. gadā Liepājā; drausmī- 
gais oktobris 1919. g. Daugavas krastos — vai tie 
nebija liesmaini brīži, kad tautas svētās dusmas aiz- 
sedza visas darbadienu rīvēšanās viņas atsevišķās 
daļās, kurās nesatricināma bija ticība, pārliecība un 
cerība, par Latvijas spožo nākotni.» 

Bet vēl priekšā bija daudzi neparedzētu grūtību 
pilni gadi, pirms tauta sagaidīja to raženas dzīvošanas 
laikmetu, pēc kura tās ideālisti kāroja neaizmirsta- 
majās brīvības cīņu dienās. 


UŪz vecā drupām 


Ar lielām ilgām gaidītā un lieliem ziedojumiem 
pirktā brīvība pēdīgi bija saņemta. Likās, ka nekas 
vairs nestāvēs ceļā Latvijas vienības nostiprināšanai 
un uzplaukšanai. 1920. g. 1. maijā sanāca Latvijas 
Satversmes sapulce, kurai bija jāpieņem valsts sa- 
tversmes pamatlikumi, jānosaka pilsoņu pienākumi 
un tiesības un jānosprauž, kādās robežās turpmāk 
noritēs Latvijas iedzīvotāju savstarpējās attiecības 
un viņu attiecības ar valsts varu. Visbeidzot, Sa- 
tversmes sapulcei bija jānodibina arī valsts uzbūves, 
likumdošanas un pārvaldīšanas kārtība pēc princi- 
piem, kas atspoguļotu tautas centienus un vēlēšanās. 

Savu darbu izbeigušās Pagaidu valdības vietā 
tagad varēja stāties valdība ar satversmē ietvertiem 
uzdevumiem un tiesībām. Pirmo ministru kabinetu, 
saskaņā ar 1. jūnijā pieņemto jauno likumu, uzdeva 
sastādīt Pagaidu valdības veiksmīgajam Latvijas iz- 
vadītājam no nemiera un posta gadiem mierīgas dzī- 
ves laikmetā, Kārlim Ulmanim un 16. jūnijā viņš kā 
jau ar pašas Latvijas likumiem nodibinātā pirmā mi- 
nistru kabineta vadītājs ziņoja par tiem uzdevu- 
miem, kādi bija jāveic jau tuvākā nākotnē jaunajai 
valdībai un kuru piepildīšana nozīmētu visas tautas 
cerību piepildīšanos. Šā ministru kabineta deklarā- 
cijā jau uzsvērtas visas tās lietas, kuras Prezidents 
ar tālredzīgu skatu bija redzējis guļam apslēptas ' 
latviešu zemapziņā un kuru piepildīšana atnestu 
tautai gaidīto taisnību un nodrošinātu tai vienotību 
un spēku viņas tālu ejošo mērķu sasniegšanā. Savā 
kabineta deklarācijā, Prezidents Satversmes sapulcei 
sola un prasa: 

«Es gribu uzsvērt, ka mūsu galvenā cenšanās 
būs; nodrošināt un nostiprināt valsts stāvokli uz 
ārieni, tālāk izbūvēt un izkopt valsts iekšējo dzīvi, 
sekmējot tiklab mūsu materiālo, kā arī garīgo kul- 
tūru, nostādīt mūsu zemes saimniecisko darbu uz 
plašākiem un drošākiem pamatiem, izstrādāt un iz- 
vest dzīvē nosacījumus par fiziskā un garīgā darba 
darītāju stāvokļa uzlabošanu un nodrošināšanu, ar 
noteiktību un stingrību gādāt par to, lai nostiprinātos 
likumības, taisnības un godīguma apziņa... 

Attiecībā uz lauksaimniecību jāuzsver sekojošais: 
steidzama agrārreformas izvešana; agrārlikuma pro- 
jekta izstrādāšana; agrārlikuma nekavējoša izvešana 
dzīvē; zemes fonda dibināšana piespiedu atsavināša- 
nas kārtībā no muižnieku, bruņniecības, baznīcu un 

klosteru zemēm, stājoties vispirms pie to zemju iz- 
dalīšanas, kuras no viņu īpašniekiem netiek pienācīgi 
apstrādātas; nekavējoša bezzemnieku apgādāšana ar 
zemi resp. galīga ielikšana iedalītās saimniecībās uz 
līdzšinējo valdības rīkojumu pamata, ievērojot pirmā 
kārtā kareivjus un viņu ģimenes; jauno saimniecību 
ierīcības veicināšana ar pabalstiem ēkām, inventā- 
ram un saimniecības iekārtošanai, kā materiāliem, tā 
kultūrāliem līdzekļiem, sevišķi ar plašu instruktoru- 
speciālistu palīdzību... 

Atzīdami strādnieku jautājuma nokārtošanas ne- 
atliekamību, kas veicinātu normālu apstākļu iestāša- 
nos kārtīgai saimnieciskās dzīves atjaunošanai, val- 
dība visu šo jautājumu izšķiršanu uzlikusi darba 
ministrijai. Viņa apvienos visu valdības darbību at- 
tiecībā uz sociālo likumdošanu, darba aizsardzību un 
sociālo apgādību. Lai atvieglotu strādniekiem viņu 
stāvokļa uzlabošanu un darba algas normēšanu, dar- 
ba ministrija rūpēsies par sociālo likumdošanu, stā- 
dot pirmā vietā likumus par samierināšanas kame- 
rām, tarīfu komitejām un šķīrējtiesām, par juridisku 
personu tiesību piešķiršanu arodu un darba devēju 
savienībām... 

Latvija ir brīva un Latvijas suverēnā tauta caur 
saviem priekšstāvjiem šinī augstā namā pasludina, 
ka Latvija ir patstāvīga un neatkarīga valsts. Mūsu 
priekšā stāv lielais, smagais un atbildības pilnais 
darbs par mūsu valsts uzbūvi un nostiprināšanu. Es 
varu tikai no sevis un valdības vārdā teikt, ka mēs 
netaupīsim nekādas pūles, ka mēs liksim darbā vi- 
sas mūsu zināšanas, lai varētu šo darbu uz priekšu 
virzīt un veicināt, bet, ievērojot tagadējos apstākļus, 
ievērojot to, ka darbs būs ārkārtīgi grūts, man jā- 
saka, ka tas, ko valdība uzņēmusies darīt, tiks sa- 
sniegts un tas atkarāsies lielāka vai mazākā mērā no 
tam, cik lielu piekrišanu un atbalstu valdība savos 
darbos atradīs pašā sabiedrībā un pie pilsoņiem. 
Mana vēlēšanās ir, lai mūs uz priekšu vienotu doma 
par Latvijas labklājību, par mūsu Tēvijas uzplaukša- 
nu. Es gribētu uzsvērt to, ka mēs līdz šim uz priek- 
šu esam tikuši, palaizdamies uz pašu spēkiem, tad arī 
es vēlētos, lai pirmā vietā stāvētu mūsu spēks un 
stiprums. To valdība ievēros un nekad par visām 
lietām neaizmirsīs. Es tomēr gribētu uzsvērt, ka 
valdība savā turpmākā darbā sagaida to, ka viņa 
atradīs šinī augstā namā allaž labvēlīgu atbalstu... 
Ja tā mēs stāsīmies pie darba, tad nav šaubu, ka 
mūsu darbs ies uz priekšu, un ka viņš sekmēsies par 
labu mūsu dzimtenei, par labu mūsu Tēvijai, Lat- 
vijai.» 

Taču jau drīzi pierādījās, ka tās ir tikai vēlēša- 
nās, kuru piepildīšana iespējama pamazām un ar 
lielām grūtībām. Nemaz nerunājot par vienību visas 
Satversmes sapulces darbībā, tādu ļoti grūti nācās 
atrast pat to pilsonisko partiju darbā, kas bija stā- 
vējušas plecu pie pleca blakus Latvijas brīvības 
radīšanas dienās. Iestājoties miera apstākļiem, ne- 
vien frontēs, bet arī iekšzemē izrādījās, ka vairs nav 
nekādas vienprātības par turpmāko valsts dzīves 
izveidošanu. Un te nu pierādījās, ka ne tikdaudz 
pati tauta, kuras daļai brīvība šķita ne ilga un rūpīgi 
sagatavota darba panākums, bet kā nogatavojies 
ābols, kas pats no sevis nokritis tautas klēpī, ir vēl 
valsts sabiedriskā ziņā nenobriedusi, bet ka vairumā 
vēl mazāk nenobrieduši un tagad piešķirtās tiesībās 

pārlieku iedomīgi kļuvuši arī lielais vairums sapul- 
ces dalībnieku. Jo vai citādi var izskaidrot niekoša- 
nos nopietnu vīru darba sanāksmēs ar nenozīmīgu 
jautājumu uzdošanu ministriem un pat Prezidentam 
par tādiem sīkumiem, par kuriem varēja atbildēt 
jaunākais armijas instruktors vai policijas kārtīb- 
nieks. Bet otra polītisko darbinieku daļa, kas nāca 
no Krievijas pagrīdes bijušām intelliģento revolūcio- 
nāru aprindām, kas jau tad bija pazīstamas ar savu 
lielo daiļrunību un mazo izvedību, mēģināja sēt pir- 
mo nesaskaņas sēklu kā pašas Satversmes sapulces 
locekļu, tā arī Sapulces, valdības un tautas vidū 
centās modināt šaubas, neuzticību un pretestību. 
Tie, kuriem brīvā Latvija nebija mērķis, bet vienīgi 
līdzeklis uz kādu citu dzīves iekārtu un veidu, va- 
rēja sev atļauties darīt šādu posta darbu, jo tas jau 
bija viņu mācības pamatā, skaldīt un valdīt. Aiz šīm 
balsīm Prezidenta vārdi par vienotu tautu un vienī- 
bas valsti likās kā neapdomīga fantasta teikti. Pati 
tauta, kas tikko modās no gadusimtu snaudas, sa- 
biedrisko uzskatu ziņā bija stipri sadrumstalota, jo 
tā bija gan no tēvu tēviem mācījusies art un sēt, bet 
domāt par valsts lietām vēl nebija paradusi. Tagad 
vajadzēja viņu, kā tā bija mācīta laukkopībā pie- 
griezties jaunlaiku paņēmieniem, iepazīstināt arī ar 
jaunlaiku sabiedrības un valsts iekārtas pamatiem. 
Diemžēl, ievēlētā Satversmes sapulce tādu paraugu 
nedeva. 

Lai tomēr viss vajadzīgais tiktu padarīts, viņa 
veikšanu uz saviem pleciem uzņēmās pats ministru 
prezidents. Šajā laikā, neraugoties uz darba pārpil- 
nību, ik brīvā dienā viņš izbrauca ārpus Rīgas, drīzi 
uz vienu, drīzi uz otru valsts malu un runāja plaša- 
jās tautas sapulcēs, kurās ļaudis arvienu bija sapul- 
cējušies no plašas apkārtnes, lai dzirdētu, kādus la- 
bumus gan dos pašu jaunā valsts, kā arī lai redzētu 
to vīru, kas savos plecos bija iznesis šīs valsts radī- 
šanas smagumu. Visu laiku viņš bija turējies kopā 
ar savu tautu tās bēdu dienās un tauta ar viņu, ne- 
viens cits neprata tautai pateikt tik saprotami un 
labi, tik vienkārši un skaidri, ko nozīmē Latvijas 
vārds, kādu svētumu tas sevī ietver, kā viņas brīvī- 
bas izauklētājs to varēja. 

Brīvības cīņu laikā tam nebija laika, griezties pie 
tautas citādi, kā ar uzsaukumiem, laikrakstiem un 
skrejlapām. Tagad nokavēto varēja atgūt, dodot 
gandarījumu saviem atbalstītājiem par visu, ko viņi, 
darot valsts un tautas labā, bija darījuši paši sev. 
Bet šie braucieni, kuros Kārlim Ulmanim arī tos no- 
vados, kur viņš pirms Latvijas nodibināšanos vēl 
nebija personīgi pazīstams, sagādāja milzīgu piekri- 
šanu. Nu visur tauta vēlējās viņu redzēt kā zemes 
saimnieku un neierobežotu valsts lietu kārtotāju. 
Tauta savu uzticību dāvā tikai retiem izredzētiem, 
bet pirmais ministru prezidents to jau pilnīgi bija 
ieguvis 1920. gadā. 

Līdztekus tautas sabiedriskās un Tēvzemes mī- 
lestības audzināšanas darbam šai valdībai bija jā- 
kārto arī ļoti plašas un ļoti sarežģītas valsts lietas, 
kādas uzdeva ar valsts nodibināšanu radies stāvoklis. 
Jau tūdaļ valsts sākumā atsevišķām kārtām, īpaši 
muižniecībai, bija atņemtas visas viņu tiesības un 
priekšrocības, kādas tām piederēja agrāk. Tagad 
vajadzēja spert pirmo soli vislielākās tautai nodarī- 
tās netaisnības izlīdzināšanā — atdot tai viņai piede- 


rošo zemi. Tā jau Pagaidu valdības laikā Kārlis Ul- 
manis bija izšķīries par visplašākās robežās izveda- 
mas agrārreformas nepieciešamību, apsolīdams mui- 
žu zemju izdalīšanu bezzemniekiem dzimtsīpašumā. 
Pilnīgi tas varēja notikt tikai pēc Satversmes sapul- 
ces agrārreformas likuma pieņemšanas, bet tas bija 
ļoti liels darbs, kurš savos apmēros un sarežģījumā 
pārspēja visu citu, kas līdz tam bija darīts. Valsts 
zemju fondā tika ieskaitītas pāri par 3.300 valsts un 
muižnieku muižas, vairāk kā trīs miljonu ha koppla- 
tībā. Meži palika valsts īpašumā, bet pārējā zeme 
tika piešķirta gandrīz 50.000 jaunsaimniecību. Gan 
viss šis darbs viņa pilnīgai pabeigšanai prasīja dažus 
gadus darba, taču viņa izvešanas pamatu likšana no- 
tika tūdaļ pēc tam, kad Kārlis Ulmanis bija vēstījis 
par šā darba uzsākšanas nepieciešamību. Bet jaun- 
saimnieku lielais vairums bija trūcīgi darba ļaudis, 
no kara gaitām pārnākuši tukšinieki atbrīvotāji, 
bēgļi, kas atgriezās dzimtenē vai citādi mazturīgi 
ļaudis, kam griba zemi apstrādāt gan bija liela, bet 
trūka līdzekļu nepieciešamāko rīku un mājkustoņu 
iegādei. Arī te valdībai bija jāatrod līdzekļi jauno 
saimnieku dzīves iesākšanas nodrošināšanai. Pastā- 
vošās saimniecībās pilnīgi nopostītas bija vairāk kā 
100.000 ēkas un viņu atjaunošanai, tāpat kā jaun- 
saimniecību ēku celšanai šī valdība ievadīja koku 
izsniegšanu un naudas aizdevumu piešķiršanu dzīves 
jauncelšanas darbam. Vajadzēja uzplēst kara laikā 
atmatā palikušo zemi, kādas vienā Jelgavas apriņķī 
bija 55%. Kad sāka atgriezties bēgļi, tad Latvija ar 
lielu mīlestību saņēma 300.000 cilvēku, bet viņai arī 
vajadzēja šiem ļaudīm, kas svešuma bija zaudējuši 
itin visu — mantu, piederīgos un savu veselību, pa- 
līdzēt uzsākt jaunu dzīvi, lai atmatās atkal atgriez- 
tos arāju lemeši un druvu zaļumā paceltos jauni 
jumti. "Tas viss bija jādara, valdībai visam bija jā- 
nosprauž virziens, un visu šo svarīgo likumu ierosi- 
nātājs bija viņas ministru prezidents Kārlis Ulmanis. 

Reizē ar dzīves atjaunošanos radās darbs arī 
strādniekiem, kas varēja piedalīties daudzos un da- 
Zādos darbos, sagrautā novākšanā un jaunā celšanā. 
Pamazām sāka atjaunoties fabrikas, kurās atrada 
darbu sava aroda pratēji. Likēs, ka dzīvei patiešām 
vajadzētu iegriezties normālos apstākļos, un pēc 
stingri nosprausta plāna dienu pēc dienas, gadu aiz 
gada, arvienu celt Latviju augšup. 

Un lai šī nākošā Latvija nebūtu tikai augstāku 
vai zemāku saimniecisku sasniegumu virkne kādas 
zemes iedzīvotāju labklājības vairošanai, bet lai tās 
pārākais darbs izpaustos īpatnējas garīgas kultūras 
izveidošanā, kas paliek pāri tad, kad saimnieciskie 
panākumi zaudējuši savu nozīmi, ministru prezidents 
Kārlis Ulmanis ierosināja Kultūras fonda nodibinā- 
šanu. Kultūras fondam vajadzēja kļūt par līdzekļu 
krātuvi latviskās gara dzīves un rosības modināšanai, 
veicināšanai un stiprināšanai, lai visas attīstības spē- 
jīgās kultūras dzīves parādības sasniegtu augstāko 
briedumu. Kultūras fondu nodibināja un viņa nozī- 
mi, saredzot arī viņa darbības vēlākos posmos pie- 
laistos pārspīlējumus, visā Latvijas pastāvēšanas lai- 
kā, var novērtēt tikai kā ļoti izcilu garīgās rosmes 
sekmētāju, vistālākos valsts novados ļaudis apgādā- 
jot ar tautas namiem, grāmatām un citādi visdažādā- 
kā veidā pabalstot viņu kultūras centienus. 

Taču tik lieli viena vīra sasniegumi var ierosināt 


skaudību pārējos, lai tie būtu draugi vai pretinieki, 
ja vien tie pietiekoši stipri nespēj valdīt par savām 
pašlepnuma tieksmēm. Vispirms pretdarbību uzsāka 
tie ļaudis, kuriem Kārlis Ulmanis nepatika kā prezi- 
dents, cenšoties viņu nodabūt malā, lai tā atvērtu 
ceļu sajukumam un anarchijai, kurai vajadzēja sekot 
apdāvinātā ministru kabineta vadītāja nāvei. Šajā 
laikā tie loloja piepildīt savus noziedzīgos plānus par 
valsts iekārtas mainīšanu. Ministru prezidentam, 
dodoties braucienā uz Malienu, Lubānas ceļā pie 
Liedes kroga šie ļaundari sarīkoja pirmo uzbrukumu, 
uzspridzinot un gāžot priedi uz automobili un atklā- 
jot uz braucējiem uguni. Otrreiz uzbrukums notika 
Zemgales sirdī pie Mežotnes. Tur, kur jau reizi no- 
devīgi ļaudis bija pievienojušies vāciešiem, uz Prezi- 
denta automobili meta rokas granātu. Kā pirmā, tā 
otrā uzbrukumā cieta vienīgi mašīna, bet Prezidentu 
Laimas likums arvienu neskārtu pasargāja latviešu 
tautai. 

Kad izrādījās, ka neredzamas rokas sargā Prezi- 
dentu nevien pret ienaidnieka, bet arī pret pašu ze- 
mes nodevēju raidītām lodēm, viņa pretinieki izvēlē- 
jas citu ceļu, kā nogādāt malā Kārli Ulmani, kas tiem 
sāka likties pārāk bīstams. Šajā jaunajā uzbrukumā 
nu apvienojās visas partijas, no vidus sākot un bei- 
dzot ar kreisajiem un tas pastāvēja nemitīgā viņa 
darba nopaļāšanā un iznīcināšanā. Kad radošs darbs 
vairs nebija iespējams, valdība, kas tik daudz bija 
veikusi, bet kas ne ikreiz klausījās Sapulces runātā- 
jos, izbeidza darbību. Tomēr arī pēc atkāpšanās no 
ministru prezidenta amata, Kārļa Ulmaņa vārdam 
tautā palika vislabākā un cienījamākā nozīme, kuru 
velti centās izdzēst visi tie, kam tautas vienība un 
stiprums likās šķērslis viņu šķiras vai partijas spēka 
vairošanai un mērķu sasniegšanai. 

Un tā, pēc divi ar pus gadu ilgas Satversmes 
sapulces darbošanās, bija izrādījies, ka velti cerēt uz 
viņas vienprātību tāpēc, ka tautas priekšstāvju lielo 
vairumu nevadīja domas par Latvijas labklājību. 
Vēl vajadzēja pielikt milzu pūles visas tautas pār- 
audzināšanas darbā, vēl vajadzēja paiet gadiem, lai 
nobriestu cilvēku uzskati par viņu pienākumiem un 
tiesībām. Vajadzēja turpināt iesākto tautas audzinā- 
šanas darbu, sabiedrisko skološanu, vajadzēja viņai 
visu to iemācīt tāpat, kā tā bija kādreiz jāmāca citādi 
dzīvot un strādāt savā pašu sētā. 

Šā nolūka dēļ, atstājis valdības locekļa pienāku- 
mus, Kārlis Ulmanis uzņēmās Brīvās Zemes Zemes 
Spēka redaktora pienākumus un līdztekus tautas au- 
dzināšanas darbam, tautas sapulcēs, tajā sāka mācīt 
arī rakstos tautas pamata slāni, zemniecību, ne tikai 
saimniekot, bet arī domāt un just tā jaunā laika ga- 
rā, kas latviešiem gan bija atnācis, bet kuru pieņē- 
muši tie vēl nebija. Priekšā bija darbs, bet darbs 
nebaidīja vīru, kas visus panākumus bija dibinājis 
uz neatlaidīgas darbošanās pamatiem. Viņš mācīja 
saviem domu biedriem neatlaidību un iedvesa cerī- 
bas uz panākumiem, ar to pārliecību, kas bija pašam, 
jau pirmās Zemes Spēka burtnīcas ievadvārdos Svē- 
tīts lai ir darbs rakstīdams: 

«Gaidīt uz izdevīgu nejaušību ir tikpat kā cerēt, 
ka mēness stari pārvērtīsies sudrabā. Nekas patiesi 
liels nav izdarīts, ne arī sasniegts uz nejaušībām un 
laimi paļaujoties, nekas nav sasniegts bez darba un 
neatlaidības. Darbs ir grūts, un tā cena ir augsta, 

bet nav cita ceļa, kā pacelties ikvienam no mums un 
mūsu zemei un valstij. Darbā esam, darbā paliksim, 
svētīts lai ir darbs.» 

Un darba svētība viņu pavadīja. Tad, kad tautas 
priekšstāvju vairums darbu sāka pasludināt par 
lāstu, tad tauta, kas pati bija darbīga no laika gala, 
atcerējās to un sauca atpakaļ vietā, no kuras viņš 
bija šķīries, nevēlēdamies ilgāki satikt ar tautas un 
Tēvzemes svētumu iztirgotāju pūli. 


Neierobežotās patvaļas gadi 


1922. g. novembrī sanāca pirmā Latvijas Saeima. 
Tas vēl visā Eiropā bija parlamentārisma ziedu 
laiks, atskaitot Latvijas austrumu kaimiņu, kur no 
tā, kādai ļoti šaurai partijai valdot, nebija ne vēsts. 
Parlamentārisms jau pašās pirmās valsts pastāvēša- 
nas dienās tika aplami saprasts, jo tā tas polītiķiem 
atļāva ļoti lielas cerības, pacelties ātri augšup pa pū- 
ļa skaļas piekrišanas kāpēm, vajadzēja tikai mācēt 
viņam izdabāt un glaimot. Bet šāda celšanās bija 
ļoti vilinoša, jo tā deva iespēju gūt dzīves ērtības, 
baudīt labklājību un no šās labklājības augstumiem 
ar nievāšanu nolūkoties uz to pašu pūli, kas augstu- 
mos bija pacēlis. 

Īsts savas zemes patriots nekad nevar samieri- 
nāties ar apstākļiem, kad vienaldzīgi jānoraugās, kā 
visi cēlie nodomi, kuru dēļ tautai vajadzēja atgūt sa- 
vu brīvību, tiek viens pēc otra pamesti, lai dzīvojot 
tikai vienai dienai, dzīvotu nožēlojamu verdzisku 
dzīvi. Viņam jākļūst dedzīgam cīnītājam par jaunu 
dzīves veidu, jaunu tikumību, lai vēl pie laika no- 
maldījušos atgrieztu uz īstā ceļa. 

Šajā laikā Kārlis Ulmanis gan piedalījās Saei- 
mā, bet viņa darbība šeit atšķīrās no citu darbošanās 
ar to, ka viņš runāja tikai reti, sevišķi svarīgos gadī- 
jumos, kad cīņa bija sasniegusi augstāko pakāpi, un 
kad jautājums tika likts svaru kausos, tam būt vai 
nebūt. Kaut arī viņa pretinieku skaits auga augu- 
mā, līdz ar Kārļa Ulmaņa darba svara un nozīmes 
augšanu, tie arvienu vēl sajuta lielu respektu pret 
valsts pirmo dienu sarežģīto likteņu izvadītāju, vi- 
sos svarīgos jautājumos viņa vārdiem palika svarīga 
nozīme. "Taču savu īsto darba lauku Kārlis Ulmanis 
šajā laikā atrada zemniecības, tautas īstās pamatšķi- 
ras organizēšanā par stingru varu, lai tā ieņemtu 
valsts dzīvē vietu, kāda tai pēc savas nozīmes un 
svara patiešām pienākas. Bet šis darbs nebija vie- 
nas dienas darbs. 

Kārli Ulmani nekad nebija atbaidījušas darba 
grūtības daudz sarežģītākos apstākļos, un tās, kas 
viņu sagaidīja tautas vienošanas darbā, viņš apņē- 
mās pārveikt kā neskaitāmas citas, kuras jau bija 
uzvarējis. 1922. gadā viņš Zemes Spēkā iespieda sa- 
vus atzinumus par zemnieka darba svarīgumu: — 
Kam mēs ticam un uz ko mēs ceram, — lai ikvienam 
iedvestu lepnumu par to, ka viņš ir dzimis zem- 
nieks, un rādīja viņa lielos pienākumus: «Manas, 
latvju zemnieka domas, mans darbs, viss mans spēks 
un viss es pats piederēšu manai dzimtenei un Tēvi- 
jai, mūsu valstij un Latvijai.» Lai sabiedrībai atvai- 
rītu dažbrīd jau uzvarošo ieskatu, ka zemnieks ir ze- 
mes vergs, nākošā 1923. gadā Zemes Spēks iespieda 
rakstu Lauki un pilsēta, un citus nozīmīgus sacerē- 

jumus, kuros bija aprādīts zemnieka dēla īstais uz- 
devums, paliekot pie savas Tēvu zemes, paliekot par 
savas tautas mūžīgās dzīvības nesēju un likteņa pie- 
pildītāju. Šajā pat gadā, valsts piecu gadu pastāvē- 
šanas svinību laikā, kad jau daudziem bija aizmir- 
sies valsts tapšanas laiku ideālisms, viņš publicēja 
arī rakstu Zem Latvijas karoga, kas ievadīja apzinī- 
guma mācību visiem valsts locekļiem: «Latvija 
priekš mums, ap mums un iekš mums! Pats galve- 
nais ir pēdējais — Latvija iekš mums, mūsu sirdīs, 
mūsu pārliecībā, mūsu ticībā!» 

Tā lielās līnijās nospraudis turpmākās valsts un 
sabiedrības attiecības, viņš ķērās pie to piepildīšanas 
dzīvē. Līdztekus šim darbam, Kārlis Ulmanis neaiz- 
mirsa gādāt par lauksaimniecības stāvokļa uzlabo- 
šanu. (Gan nu jau bija piepildījies un piepildījās 
pirms 25 gadiem iecerētais, bet arī dzīve bija gājusi 
uz priekšu, daudz kas bija pārgrozījies un prasīja 
arvien pēc jauniem uzlabojumiem un pārmaiņām kā 
pašā saimniekošanā, tā viņas likumdošanā. Te kaut 
ko panākt zemniecības labā nācās visai grūti, jo 
valstī saimniekoja no Saeimas visos sīkumos atka- 
rīgs ministru kabinets, bet ka šī Saeima nebija no- 
skaņota zemnieciski, to pierādīja viņas vienpusīgā, 
pilsētām par labu noskaņotā darbība. 

Sevišķi lielas rūpes Kārlim Ulmanim sagādāja 
desmitais Latvijas pastāvēšanas, 1928. gads, kad lie- 
tus gāzes, plūdi un nakts salnas iznīcināja ražu, at- 
nesot lielu postu nevien zemniecībai, bet visiem Lat- 
vijas iedzīvotājiem. Vajadzēja sevišķi lielas ener- 
ģijas, lai varētu novērst draudošās iekšējās nelaimes 
un sarežģījumus. Vajadzēja rūpēties par to, kā lau- 
kiem un pilsētām novērst pārtikas trūkumu, apgādāt 
sēklas labību nākamajam gadam, nokārtot desmitus 
citus palīdzības jautājumus, lai tikko nostiprināties 
iesākušā latviešu zemniecība pilnīgi nesagrūtu un 
neizputētu. Lai zemnieks saņemtu kaut daļu viņam 
pienākošās, taisnīgās samaksas, pēc ilgām cīņām Sa- 
eimā, 30-gadu sākumā izdodas nosacīt noteiktas 
cenas dažiem lauksaimniecības ražojumiem, lai zem- 
nieks, pavasarī sēklu izsējis, zinātu, ka labas ražas 
gadījumā viņam savs ienākums nodrošināts, lai ne- 
būtu vairs tā, kā agrāk bija, ka labai ražai sekoja ār- 
kārtīgi zemas cenas, un kopējie ienākumi palika tā- 
di pat, kā neražas gados. Noteiktu cenu nolikšana 
stiprināja lauksaimniecību un jau pa daļai nodroši- 
nāja tās stāvokli. Tāpat viņš nekad neaizmirsa rū- 
pēties par zemnieku māju izsargāšanu no ūtrupēm, 
kad tās saimniecisko apstākļu dēļ bija nonākušas 
maksāšanas grūtībās. Visas šīs zemniecības apstākļu 
nodrošināšanai nepieciešamās prasības ierosināja un 
aizstāvēja Latviešu zemnieku savienība, kura no 
1917. gadā Ziemeļlatvijā dibinātās organizācijas jau 
bija izvērtusies par visu Latviju aptverošu spēcīgu 
tautas partiju. Viņu arvienu vadīja un nostiprināja 
Kārlis Ulmanis. Tikai viņi «nes no paaudzes paau- 
dzē netikvien labības maisus, bet arī tautas dzies- 
mām un pasakām pielocītus pūrus. Viņi baro tautu 
netikvien ar laicīgo, bet arī ar garīgo maizi. Tā 
gudrība, kas sakrājusies zemniekos un kas nav mai- 
nījusies gadu simteņiem, ir neizsakāmi vērtīgāka par 
modernās dēmokratijas gudrību, kas mainās katru 
gadu desmitu.» 

Un Ulmanis uzsāk lielo kalpošanas darbu. Kat- 
ru dienu viņu redz Zemnieku savienības birojā do- 


dam rīkojumus un sastādām projektus, kā labāki pie- 
iet zemnieku garīgai pasaulei, lai tajā modinātu ak- 
tīvitāti. Pie viņa ierodas sūtītie no pagastiem un ap- 
riņķiem ar savām vajadzībām. Vecajām pazīšanām 
rodas jaunas klāt, un tā pamazām no Ulmaņa izvei- 
dojas cilvēks, kas vaigā pazīst vadošos cilvēkus vi- 
sos Latvijas pagastos. Viņš netikvien tos pazīst, 
bet zina viņu māju un ģimeņu būšanu. Neko nepār- 
spīlējot, var sacīt, visu Latvijas apgabalu ļaudis ir 
iegājuši viņa atmiņā. Viņš zina no galvas nosaukt vi- 
su Zemnieku savienības nodaļu valžu locekļus, un 
nekas nepazūd no viņa uzmanības. "Tā viņam paiet 
nedēļa pēc nedēļas, gads pēc gada starp darbu biro- 
jā un parlamentā.» 

Tā šo ievērojamo Prezidenta darbības posmu 
raksturo dzejnieks Ed. Virza. Un tā desmit gadus 
ilgais savstarpējās neiecietības uzplaukšanas, šķiru 
cīņas veicināšanas, viendienas saimniekošanas un 
dzīvošanas laiks nepagāja veltīgi ne Kārlim Ulma- 
nim, ne pašai latviešu tautai viņas labākajā daļā. 

Sākot ar 1931. gadu, kad zemniecības spēks bija 
pietiekoši nobriedis, arvienu lielāku nozīmi valsts 
dzīvē sāka iegūt Zemnieku savienības kongresi. No 
šā laika Prezidents savas īstās runas tautai sacīja un 
nākošās darbības plānus nodeva ne vairs Saeimā, no 
kuras neviens nespēja sagaidīt nopietna un apdomā- 
ta tālredzīga darba sākšanu, bet šām lielajām, tūk- 
stošus lauku delegātus pulcējošām zemniecības sa- 
nāksmēm. 1931. g. 1. februāra sanāksmē Kārlis Ul- 
manis runāja: «Mums vajaga vēl ciešāki kopā stā- 
ties, kopā turēties un vēl ciešāki noslēgt mūsu rin- 
das, pilnā mērā apzinoties un ne uz brīdi neaiz- 
mirstot pārdzīvojamā laika nopietnību. Miera un 
paļāvības sēklu sēt! Nezaudēt ticību uz pašu spē- 
kiem saimniecībā un polītikā. Mācīties arī cīņas 
laukā godā turēt zemnieka spēju gaidīt, kamēr zemē 
liktā sēkla uzdīgs un graudi ienāks. Stiprināties uz- 
ticībā vienam pret otru un gatavībā pie katra liela 
darba strādāt līdzi, viens otram palīdzot. Strādāt 

uzvarai, darbā liekot ir dzīslas, ir smadzenes. — 


Mums nevajaga aizmirst upurus, kas nesti un 
ziedoti, lai latviešu valsts taptu, lai tā varētu augt 
un plaukt. Šo upuru dēļ stāvēsim un pastāvēsim 
katrs savā vietā, savu pienākumu pildīdami un citus 
aizraujot līdzi ticībā un darbā.» 

Šī Latviešu zemnieku savienības polītika negāja 
vienas šķiras kundzības izveidošanas ceļu, kā to da- 
rīja citas partijas. Zemniecība, atcerēdamās, ka vi- 
ņa ir mūžam dzīvā zaļā sakne visam, ko tauta un 
valsts radījusi — arī izglītoto ļaužu un rūpniecības 
strādnieku māte, neaizmirsa sniegt arī viņiem pienā- 
košos daļu. Visstraujākā krizes uzbrukuma laikā, 


1931. gada 20. aprīlī, atkal, kā tās pašas Saeimas, kas 


bija desmit gadus apkarojusi viņa darbu, ministru 
prezidents aicināts, Kārlis Ulmanis zemniekiem mā- 
cīja: «Mūsu dzīvē mainīsies prieki un bēdas, bet 
cauri visiem priekiem un bēdām zemnieks paliksies 
un zemnieks pastāvēs. Un tas darīs savu darbu un 
pildīs savu pienākumu. Zemnieks turēs prātā, ka 
valstij tikai tad var labi klāties, ja zemniekam labi 
klāsies, un pieķersies saviem uzdevumiem ar visu 
spēku. Zemnieks cīnīsies nevien par savu, bet arī 
par visas valsts labklājību.» 

Bet ar šādu viņas vadītāja atzinumu pieņemša- 
nu Zemnieku savienība bija beigusi palikt partija 


sava vārda šaurā apjomā, kļūstot par visas tautas 
ražojošos un radošos spēkus vienojošu savienību, 
par valsts celšanas partiju. Gan tas daudziem redza- 
miem biedriem ar šaurākiem uzskatiem nepatika un 
tie, kā tas bija visās partijās modē, mēģināja sacel- 
ties un ar negodīgiem līdzekļiem atstumt no viņas 
vadības tās nopelniem bagāto nodibinātāju, kuram, 
kā Latvijas lauku, tā pilsētu labākie ļaudis nekad 
nebija šaubījušies dāvāt savu uzticību. 

Šo uzticību visgaišāki apliecināja reizē ar 1931. 
gada septītiem vispārējiem dziesmu svētkiem 21. jū- 
nijā notikušās latviešu zemniecības pirmās sanāk- 
smes 50-gadu atceres svinības, kurās piedalījās priekš 
tiem laikiem nepiedzīvots dalībnieku skaits, un kas 
Kārlim Ulmanim uzgavilēja tā, kā līdz tam vēl lat- 
vieši nebija suminājuši savus sabiedriskos darbinie- 
kus. 

Pagājušie desmit gadi, kuros visi latviešu tum- 
šie spēki bija pulcējušies vienkopus, lai iznīcinātu to 
vīru, kas latviešiem bija pavēris ceļu uz augšanu, uz 
augšu, nebija spējuši viņam nodarīt ne nieka. Tie 
gan visu laiku bija vairojuši viņa īsteno piekritēju 
saimi, sirmajiem saimnieku tēviem piepulcinādami 
to dēlus, un skaidri norādīdami to ceļu, pa kuru jā- 
iet turpmāk, lai Latvijai nodrošinātu saules dienas. 


Pretim jaunam laikmetam 


Tā šī lielā 21. jūnija sanāksme, kurā piedalījās 
visu latviešu novadu zemnieki, kļuva par robežu, 
līdz kurai bija turpinājusies zemniecības pasīvā lo- 
ma valstī, un no kuras tā uzsāka aktīvu cīņu par 
valsts dzīvē nepieciešamās vietas iekarošanu un pār- 
veidošanu uz jauniem, cildenākiem pamatiem, nekā 
bija izrādījušies līdzšinējie. Sava nenogurstošā va- 
dītāja iedvesmota, zemniecība uzņēmās turpināt 
Latvijas jauncelšanas darbu pēc tiem uzskatiem, kā- 
dus lielo cīņu gados bija nodibinājuši Latvijas atbrī- 
votāji, kas tagad paši bieži palika aizmirsti. Šā dar- 
ba priekšgalā arvienu stāvēja Kārlis Ulmanis. 

Vispirms bija jāpārvar arvienu plašumā ejošā 
saimnieciskā krize, kas, iznīcinot Latvijas lauksaim- 
niecību, draudēja nodarīt neaprakstāmu postu. Šajā 
laikā, 1932. un 1933. gadā viņš sarakstīja grāmatas 
Kas jādara un kā trīs daļas, kurās apskatīja Lat- 
vijas saimnieciskās dzīves izveidošanos no tās sāku- 
miem līdz aplūkojamiem gadiem, un deva lietderī- 
gus norādījumus krizes pārvarēšanai visas valsts 
mērogā. Šās grāmatas pirmā daļa runā par saimnie- 
ciskās rosības vispārējo pacelšanu, otrā — par lauk- 
saimniecības un rūpniecības nozīmi Latvijas ekspor- 
tā, tirdzniecisko sakaru jauniem noteikumiem, no- 
darbinātību un ceļu uz veselīgu valsts budžetu, bet 
trešā — par valsts saimniecību un viņas iespējamo 
palīdzību tautas saimnieciskās labklājības pacelšanā. 
Līdztekus darbam saimniecisko nozaru spēcināšanai, 
turpinājās rosīga sabiedriskās dzīves izveidošana, lai 
pati sabiedrība kļūtu par spēku, kas var uzturēt 
valstī mieru un kārtību, un pašu valsti nostādīt cie- 
nījamā un godājamā stāvoklī. "Tas bija sevišķi ne- 
pieciešams tādēļ, ka valstī, smago saimniecisko un 
izvirtušo polītisko apstākļu dēļ, veidojās vairākas 
grupas, kas gan viena ar otru saziņā, gan viena pret 
otru, gatavoja Latvijā bruņotas sacelšanās, līdzīgas 

tām, kādas notika dažās citās zemēs, lai mainītu pa- 
stāvošo valsts iekārtu ne dabiskās attīstības ceļā, bet 
ieročiem rokās. Katram skaidrs, pie kāda posta var 
novest pilsoņu karš, kurā nav kontribūciju saņēmē- 
ju un maksātāju, uzvarētāju un sakauto, kur zaudē- 
tāja ik katros apstākļos ir visa tauta. Bez tam Lat- 
vijā it sevišķi bija pieaugusi minoritātu nozīme, un 
viņu pārstāvji no valsts, kuru viņi paši nebija cēlu- 
ši, prata visnekautrīgākā kārtā izkaulēt vislielākos 
labumus. Visā tautā par to sākās dibināts sašutums, 
un sauciens «laiks ir pienācis, kad latviešiem vajaga 
virsroku ņemt visās lietās,» Kārlim Ulmanim piepul- 
cināja vēl jaunus sekotājus. "Zemniecība bija pietie- 
koši spēcīga, lai varētu nostāties Latvijas glābējas 
lomā, sajūtot aiz sevis arī apzinīgās intelliģences, 
kas nebija aizrāvusies no svešzemju idejām, nedalītu 
atbalstu. 

Pretēji tam, kā varu domāja iegūt daži avantū- 
ristiski cilvēki, rīkojās Latviešu zemnieku savienība. 
Tā kā valsts lielākā pilsoniskā organizācija izvēlējās 
parlamentāro ceļu, un ar pašas Saeimas starpniecī- 
bu mēģināja panākt valsts dzīves plānveidīgu un 
mērķtiecīgu izveidošanu un miera nostiprināšanu. 
Tādēļ 1933. gada 24. oktobrī Latviešu zemnieku sa- 
vienības Saeimas frakcija iesniedza Saeimai samērā 
ļoti mērenu satversmes reformu projektu, pieturo- 
ties ieskatam, ka, varbūt, tomēr vēl daļa tautas 
priekšstāvju, kas paši arī likās nemierā ar veco ie- 
kārtu, pārdomās un, sekojot priekšlikuma iesniedzē- 
jiem, palīdzēs panākt pārmaiņu ievešanu dzīvē. Šis 
iesniegums arī nesaturēja sevī neko jaunu vai pār- 
steidzošu, kas agrāk nebūtu jau apspriests vai pār- 
runāts. Likumprojekts galvenā-kārtā paredzēja gro- 
zīt tos strīdīgos pantus, kas Satversmes sapulcē bija 
pieņemti tikai ar pāris balsu vairākumu, skaidri po- 
lītisku iebildumu dēļ, un kas sen jau izrādījās nove- 
cojušies. Bet šie satversmes grozījumi, kaut arī 
principā dažu satversmes noteikumu maiņai piekrita 
gandrīz visas partijas, sākumā uz ilgāku laiku ap- 
gūlās Saeimas komisijās, kur dažs likumprojekts uz 
pieņemšanu gaidīja jau desmit gadus. Vislielākos 
iebildumus pret sevi tas sastapa tālab, ka viņā bija 
sašaurinātas un pat atņemtas vairākas līdzšinējās 
Saeimas locekļu tiesības, kas, protams, nevarēja pret 
šiem grozījumiem labvēlīgi ietekmēt lēmēju domas. 
Bez tam, pēc grozījumu ieteikuma, valsts priekšgalā 
bija paredzēts tautas vēlēts prezidents ar daudz pla- 
šākām tiesībām, kā agrākiem prezidentiem, lai tas 
savu tautu patiešām arī pārstāvētu, kā saimnieks 
pārzina savu saimi; lai tas zinātu nevien spriest, 
bet arī darīt, izpildīt un atbildēt. Vispār, jaunais 
grozījumu saturs ietvēra sevī jaunu, vēl daudziem 
ne visai patīkamu mācību, ka «cilvēkam nav tiesī- 
bas dzīvot pasaulē, ja dzīvo tikai priekš sevis. Ne- 
vis par savu, bet par visas tautas labklājību ir jācī- 
nās,» teica, sakarā ar iesniegto grozījumu projektu, 
1933. gada 26. oktobrī Kārlis Ulmanis saviem domu 
biedriem. 

Pēc tam Kārlis Ulmanis runāja Saeimā, norādot 
iesniegto grozījumu pieņemšanas nepieciešamību, 
lai reizi nonāktu pie tautas vairākuma un labāko 
valdīšanas, pretēji līdz tam laikam pastāvējušai sīko 
grupiņu diktātūrai pār sabiedrības lielās daļas ieska- 
tiem. Tagad, kad viņu jau bija aizsniegušas noteik- 
tas vēstis par pretinieku asiņainas sacelšanās gata- 

vošanu, lai, pēc iepriekš apsvērta nodoma, izslepka- 
vojot labākos, vispārēja apjukuma brīdī sagrābtu 
varu un valdītu pār tautu despotiskiem paņēmie- 
niem, viņš bezbailīgi nosprauž savu viedokli, kas ir 
patiesais tautas uzskats, un saka: «Mēs neatkāpsi- 
mies no ceļa, ko reiz esam atzinuši par labu. Mūsu 
apņemšanās ir negrozāma un mūsu griba nelokāma. 
Mēs neatlaidīsimies, mēs iziesim, ja būs vajadzība, 
cauri visiem posmiem, kamēr savu mērķi būsim sa- 
snieguši. Jo lielāka būs pretestība, jo plašākas taps 
mūsu prasības. Mēs apzināmies, ko esam uzsākuši. 
Mēs to darām tautas un valsts drošības un labklājī- 
bas labā. Kas domā tāpat, lai pievienojas mums; 
vienotiem spēkiem uzvarēsim!» 

Šim uzskatam nedalīti piekrita savienības kon- 
ference, kas 10. februārī sanāca nebijuši kuplā skai- 
tā, jo izlemjamais jautājums bija tik dziļi sajusta 
nepieciešamība, kā neviens cits agrākos kongresos 
un konferencēs aplūkotais jautājums. Jo Latviešu 
zemnieku savienība savos sešpadsmit pastāvēšanas 
gados patiešām bija kļuvusi valsts partija. Tā reizē 
bija arī lielākā pilsoniskā partija, kas daudzkārt 
pārsniedza visas pārējās kopā ņemtas, un tāpēc arī 
dibināti varēja pieņemt, «ka satversmes grozījumi ir 
visas tautas un sabiedrības prasība.» 

Bet kamēr šās prasības iesniedzēju pusē nostājās 
visa tauta, pat ar tiem, kas agrāk no Zemnieku sa- 
vienības bija stāvējuši tālu nost, Saeimas locekļi, kas 
arvienu bija bezmaz vieni un tie paši ļaudis, nostā- 
jās pret grozījumiem. 'Tam par iemeslu viņi vēl arī 
tagad nevarēja atrast citu iemeslu, kā vien to, ka 
tautas nobalsošanā vajadzīgo balsu vairākumu iegūt 
varēja tikai viens Latvijas valstsvīrs, kura vārds bija 
visiem zināms jau kopš seniem gadiem. Šā paša ie- 
mesla dēļ satversmē pantu par tautas vēlētu prezi- 
dentu bija noraidījusi Satversmes sapulce. 

Pret gadījumu, ja pilsoniskie Saeimas locekļi to- 
mēr vienotos un grozījumus pieņemtu, agrāko sīko 
grupu apvērsuma gatavotājiem pievienojās lielākā 
Latvijas partija, kas Latvijas patstāvību no pat tās 
nodibināšanas dienas bija atzinusi tikai par tik, par 
cik tā varēja būt līdzeklis viņu sevišķo mērķu sa- 
sniegšanā valsts nodibināšanai uz sociālistiskiem un 
internacionāliem pamatiem. Šo pilsoņu kara draudu 
iebiedēts, nezinādams izeju, Saeimas pilsoniskais 
vairākums 15. maija vakarā otrā lasījumā apsprieža- 
mo Satversmes grozījumu projektu noraidīja. 


15. maijs 


Tajā pavasarī kā jauna vēlēšanu gada priekš- 
vakarā, neviens vairs nespēja strādāt radošu darbu 
arī tad, ja viņš to gribēja, vēlēdamies stāvēt tālu 
nost no jebkuras partiju dzīves un cīņām. Vēlēšanu 
gars arvienu saindēja gaisu, radīdams blakus idejis- 
kām cīņām un savstarpējai labāko ļaužu noķengāša- 
nai arī fiziskas sadursmes pretējo uzskatu locekļu 
starpā, tā tiešām sagatavojot apstākļus brāļu karam. 
Bet tik tumši mākoņi kā 1934. gada pavasarī, vēl ne- 
kad nebija aptumšojuši Latvijas debesis. Blakus ga- 
līgi neskaidrajiem polītiskiem apstākļiem, pilnīgu 
sabrukumu bija piedzīvojušas valsts naudas lietas. 
Labos gados uzkrātie prāvie līdzekļi bija sadalīti bez 
jebkāda plāna, sīku vēlētāju grupiņu apmierināšanai, 


jo daudz valdības bija balstījušās uz šādi pirktām 
deputātu balsīm. Vēl jo lielāki līdzekļi bija aizritē- 
juši dažu partiju kasēs nākamo vēlēšanu izdevumu 
segšanai, jo viņu deputāti to maksāšanu pašiem ar 
saviem līdzekļiem uzskatīja par kauna lietu, bet ne- 
kādu citu ienākumu partijām, kas pastāvēja tikai no 
dažiem simtiem vai tūkstošiem biedru, nebija. Kad 
valsts kase bija tukša, tad aizgāja pēdējā partiju vīru 
valdība, un vairs nebija neviena, kas labprāt vēlētos 
uzņemties jauna ministru kabineta sastādīšanu. 

Lai pildītu tautai Zemnieku savienības konferen- 
cē doto solījumu par latviskas un vienotas valsts va- 
ras radīšanu, sekmīgi veicinātu satversmes grozījumu 
izstrādāšanu un pēc to pieņemšanas lai pasargātu 
valsti no dēkaiņu sacelšanās, 1934. gada 18. martā 
Kārlis Ulmanis apstākļos, kas līdzinājās pilsoņu kara 
priekšspēlei, uzņēmās valdības sastādīšanu. Nu vi- 
ņam bija jāatrod iespēja glābt valsti no draudošā ne- 
miera un saimnieciska sabrukuma posta, pēc kuru 
pilnīgas iestāšanās Latvijas attīstība būtu apturēta uz 
daudz ilgāku laiku, nekā pēc Bermonta laupīšanas 
iebrukuma. 

Un kā baismīgajās Bermonta dienās, šis laiks 
prasīja aukstasinīgu un bezbailīgu rīcību, un tāpat 
kā uzbrucēju atsišana vienoja visu tautu, tā arī šā 
iekšējā sabrukuma pārvarēšanas griba tos pašus ļau- 
dis, kas balsošanās savas zīmītes bija nodevuši par 
visdažādākiem skaitļiem, sakala vienā saimē. Val- 
dībai tikai vajadzēja paklausīt tautas balsi un viņas 
aicinājumam sekojot, ar drošu rīcību izbeigt valstī 
nemierīgo un satraukto stāvokli un radīt iespēju ik- 
vienam, bez baigām domām par rītdienu, atgriezties 


savā darbā. Pati tauta bija gatava izdarīt šo pakal- 
pojumu valdībai, kas spētu viņu saprast un uz- 
klausīt. 


Pēc 15. maija Saeimas sēdes, kura, kā zināms, 
noritēja šīs iestādes visnecienīgākā garā, ar savstar- 
pējas neiecietības un nesaticības visspilgtākiem iz- 
paudumiem, un kurā, starp citu, otrā lasījumā norai- 
dīja arī satversmes grozījumus, bija jānotiek spējam 
apstākļu pagriezienam uz labo, lai turpmāk valsts 
dzīve būtu pasargāta no līdzīgiem satricinājumiem. 
Pie ministru prezidenta Kārļa Ulmaņa Ārlietu minis- 
trijas namā vēlā vakarā ieradās kara ministrs ģe- 
nerālis Jānis Balodis, iekšlietu ministrs Vilis Gulbis, 
Marģers Skujenieks un Alfreds Bērziņš, lai izbeigtu 
valstī valdošo graušanas un ārdīšanas garu. 

Un, pamatojoties uz Latvijas republikas satver- 
smes 62. pantu, kurš paredz, ka «ja valsti apdraud 
ārējais ienaidnieks, vai ja valstī vai tās daļā ir izcē- 
lies vai draud izcelties iekšējais nemiers, kurš ap- 
draud pastāvošo valsts iekārtu, tad ministru kabine- 
tam ir tiesība izsludināt izņēmuma stāvokli,» 15. 
maijā vienpadsmitā vakara stundā ministru prezi- 
dents parakstīja rīkojumu par karastāvokļa izsludi- 
nāšanu valstī. Bet lai vēl pēdējā brīd tie, kas visu 
laiku lolojuši sazvērnieku plānus, nespertu kādu ne- 
apzinīgu soli, tūdaļ pēc šā rīkojuma parakstīšanas Rī- 
gas ielās izgāja tautas un Tēvzemes brīvības sargā- 
šanai arvien modrās karaspēka vienības un nolika 
sardzes pie visu iestāžu un namu durvīm, kur tas 
bija vajadzīgs. 16. maija pirmajā pusstundā, kad 
Rīga vēl dusēja neziņā un nemierīgā miegā, viņas 
apsardzība bija nodrošināta. Neilgu brīdi vēlāk Rī- 
gas ielās atskanēja no visiem Latvijas novadiem iera- 


dušos aizsargu soļi, kas sabrauca Rīgā apliecināt savu 
uzticību tautas ilgu otrreizējam piepildītājam, savam 
vadītājam un vadonim. 

Tūdaļ Rīgā pacēlās sarkanbaltsarkanie karogi un 
tāds sāka plīvot arī tā nama tornī, kas par valsts 
naudu bija celts šīs pat valsts apkarošanai un kurā 
visaugstākos svētkos bija plandījies vienīgi sarkanais. 
«Tanī naktī, vienalga, kas tas bija — vai virsnieks 
vai kareivis, vai aizsargs, vai policists — ikviens sa- 
vus pienākumus, kas tam bija uzlikti, izpildīja ar 
tādu noteiktību un pat aizrautību, ar kādu valdības 
uzliktos pienākumus neviens sen nav pildījis. Noti- 
kuma dalībnieki šinī naktī apsveica viens otru kā 
kādos lielos gaviļu svētkos,» tā avīžnieks atstāsta ie- 
vērojamā notikuma sākšanos. Un kā nē — visi pie- 
nākuma pildītāji zināja, ka viņi ieiet jaunā dzīves 
posmā, kurš vedīs visu tautu pretim laimei, jo nu iz- 
beidzās nenoteiktības, nemieru un savstarpējā ienai- 
da laikmets. Desmitos vakarā izsludinātā trauksmes 
vēsts pavasara nakts īsajās stundās pārstaigājusi 
zemi. 

«Uzvaras vēsts ir jau aplidojusi visu Latviju. 
Aizsargus tā ir pārsteigusi citus miegā guļot, citus 
ar zirgiem un arkliem izejot caur vārtiem miglaina- 
jos laukos. Pavēli sadzirdējuši, viņi ir gatavi piecās 
minūtēs, un vai nu jāšus, vai skriešus dodas uz sa- 
pulcēšanās vietām, kur mašīnas viņus aizvizinās 
taisni uz Rīgu. Viņi ir bāli no uztraukuma un sa- 
jūsmas, ka ir līdzdalībnieki škīstīšanas gājienā, ka 
viņi beidzot varēs starptautiskās dvesmas pilnajās 
Rīgas ielās ieiet ar lauku kārtību. 

Prezidents jau redz pirmos pulkus ejam pa bul- 
vāri, stingrās rindās, šautenēm plecos. Tā :r lauku 
Latvija, kas tur iet brūnu seju, stipri bruņojusies, 
pirmo reiz pēc tik daudz mūžiem valdniece šinī pil- 
sētā. Kāds aizsargu pulks aiziet pa ielu dziedādams 
un pazūd saules miglā, kas nāk tam taisni pretim. 
Prezidents skatās viņam pakaļ, un viņa krūtis vareni 
cilājas; cauri plaši vērtiem vārtiem latvieši aiziet uz 
savas tautas zemi un savas tautas debesīm.» 

Tādiem spēcīgiem vārdiem notēlo šo aizsargu gā- 
jienu uz Rīgu dzejnieks Ed. Virza savā monografijā 
par Kārli Ulmani. 

Visas tautas nostāšanos lielās pārvērtības pusē 
apliecināja tas, ka visā Rīgā nepacēlās neviena roka 
pret jaunās kārtības ievedējiem, ka tās ielās neatska- 
nēja neviens šāviens. Visas apbruņoto jauno cilvēku 
nodaļas, kas agrāk tika no viņu vadītājiem sagatavo- 
tas izvest bruņotu sacelšanos, redzot latvju zemi ce- 
ļamies par jauno kārtību, pameta savus ieročus un 
atgriezās ikdienas darbā. Bet viņu vadītāju īstā tra- 
ģēdija sākās otrā dienā, kad dzīve ritēja mierīgi 
tālāk un par svarīgo notikumu vēstīja gan karogi, 
kas visā zemē bija izlikti bez kāda norādījuma no 
iestāžu puses, gan arī priecīgās ļaužu sejas, kas pau- 
da apmierinājumu par to, ka tautas pārbaudījuma 
laikmets izbeidzies. Nevienā fabrikā neviens strād- 
nieks neiztrūka darbā, nevienā strādnieku kvartālā 
neparādījās līdzjūtības izteicēju demonstrācijas sa- 
grautai valsts tā dēvētai dēmokratiskai un Rīgas pil- 
sētas sarkanai varai. 

Saeima, mēģinādama kavēt valsts attīstībai ne- 
pieciešamo jautājumu izšķiršanu evolūcijas ceļā, bija 
noraidījusi satversmes grozījumus. Tomēr arī tagad, 
lai gan notikumi risinājās mazliet citādākā veidā, tie 

notika tanī pat evolūcijas garā. "Tauta, kas savā lai- 
kā bija ietērpta bērna apģērbā, sen biia izaugusi no 
tā un tagad prasīja pēc vīram piemērota tērpa, lai 
to valkātu ar vīra godu. Un kaut viņiem neviens to 
nebija aizliedzis, Saeimas locekļi vairs nākamā sēdē- 
šanas dienā nesapulcējās, sajuzdami, ka viņu lētās 
runāšanas laiks, kas tautai bija tik dārgi izmaksājis, 
jau pagājis, bet viņas priekšsēdētājs ar nepatiesu 
goda vārdu cenzdamies glābt savas partijas ieroču 
krājumus, bija vēl pēdējo reizi apliecinājis šīs iestā- 
des īsteno seju. 

Tā bez neviena šāviena, bez neviena cietušā ve- 
cais laiks atdeva vietu jaunajam, patiesībā tam 
laikmetam, kurš tagad sekoja kā tautas brīvības iz- 
karošanas laika tiešs pēctecis un mantinieks, ar plašu 
soli pārkāpjot tautas vēsturē svarīgu, tomēr nenozī- 
mīgu piecpadsmit gadu strēki. 

16. maija rītā tauta lasīja manifestu, kas bija 
nācis no viņas ilgsadīvā audzinātāja lielu domu ap- 
garotās pieres un karstā Tēvzemes mīlestībā degošas 
sirds, un pati juta, ka tās piere un sirds jaunas lai- 
mes nojautā sāk kvēlot līdzi, jo tur atkal bija rak- 
stīti svēti vārdi, kas, kā 15 gadus atpakaļ bija sau- 
kuši kerties pie valsts robežu nospraušanas, tagad 
aicināja šaiās robežās ietverto zemi darīt stipru un 
latvisku. Un zem šā manifesta, blakus pirmā prezi- 
denta vārdam, stāvēja arī brīvības cīnu virspavēl- 
nieka ģenerāla Jāņa Baloža vārds. Viņu lasīja visi 
un viņš-aicināja visus: 

«Pirms 16 gadiem mēs iekaroiām Latvijas valsti 
gandrīz tukšam rokām, iedami cīņās ar degošu ticību 
un nesalaužamu paļāvību: mēs bijām vienoti. 
Tīreļpurvā, pie Ventas krastiem--Cēsu kaujās. Ar 
liesmojošu sirdi un sarkanbaltsarkanu karogu rokās. 
Tagad mums uzlikts vēl lielāks uzdevums, sargāt to- 
reiz iegūto brīvību un neatkarību un pierādīt visai 
pasaulei, ka tas mums pieder ar pilnām tiesībām kā 
vienotai, dzīves spējīgai, brīvības cienīgai tautai. 
Mēs nedrīkstam turpināt savas valsts veidošanu, ļau- 
jot partiju ķildām vēl vairāk sašķelt un vājināt tautu, 
mums jābūt stipriem — mums jābūt 
vienotiem. Šī pārliecība ir mūs vadījusi, kad 
mēs šai brīdī uzņemamies atbildību, kuras smagumu 
mēs pilnīgi apzināmies, bet arī stiprinājusi mūsu ce- 
rību, ka šo soli sapratīs un atzīs visi, 
kam dārga Latvija un viņas liktenis. 

Mūsu rīcība nav vērsta pret Latvijas dēmokrati- 
ju, viņa grib panākt, lai partiju cīņas nenomāktu 
tautas veselīgo garu un tautas gribu. Valdība vienī- 
gi vēlas iespējami drīz radīt apstākļus, kuros šis gars 
un šī griba var brīvi izpausties un ļaut atdzimt 
vienprātībai un nacionālai apziņai, 
kas bez kļūdīšanās mūs atkal atgriezīs uz pareiza ceļa 
un atkal dos mums vienotu, stipru un laimīgu Latvi- 
ju; dos mums Latvijas sauli, kas neatkarības cīņās 
un uzvarās mirdzēja mūsu dēlu un brāļu pierēs, kas 
dedza viņu sirdīs; Latviju, kur pacelsies vispārējā 
labklājība un uzziedēs mūsu nacionālā patstāvīgā, 
latviskā kultūra; Latviju, kur uzgavilēs latviskais un 
zudis būs svešais. 

Dos mums Latviju, kurā nebūs vietas ne 
šķiru, ne naida polītikai, kur vienādi 
būs visi Latvijas darbīgie tautas dēli — zemnieks un 
pilsētnieks, strādnieks un ierēdnis; kur nebūs plaisu 
starp pašu tautu un viņas izaudzēto intelliģenci, zem- 

nieku un strādnieku dēliem; Latviju, kur beidzot būs 
radīti droši pamati īstai tautvaldībai; Latviju, kur 
kopšanu un aizsardzību baudīs visas dzīves spējīgās 
saimnieciskās nozares, bet kur peļņas kāri nogrupē- 
jumi nevarēja nepielaižamā kārtā izmantot savu 
saimniecisko varu uz iedzīvotāju plašo slāņu rēķina; 
Latviju, kurā apvienosies krietnam un 
godīgam darbam visi tautas slāņi 
un visi zemes novadi stingras bez- 
partejiskas valdības vadībā. 

Dos mums Latviju, kuru katrs viņas pilsonis va- 
rēs cienīt un mīlēt, jo beidzot reiz piepildīsies tautas 
prasība pēc Latvijas — sitprās un latviskās. 

Mums priekšā grūts darbs un pielikt savu palī- 
dzīgu roku ir aicināti visi, kam Latvija patiesi dārga, 
bet sevišķi mūsu nākotnes nesēja — jaunatne. 

Lai stipra paliek tautas griba, 
tautas ticība un paļāvība Latvijas 
nākotnei!» 


Vienotās tautas saimnieks 


Kā to norādīja maija manifests, šie 15. maija no- 
tikumi nebija vērsti pret Latvijas dēmokrātiju. Sa- 
tversmes 1. vispārējais noteikums, ka «Latvija ir ne- 
atkarīga dēmokratiska republika», palika nepār- 
kāpts. Latvija palika dēmokratiska arī uz priekšu, 
kas nozīmēja to, ka visiem pilsoņiem tanī piešķirtas 
vienādas tiesības piedalīties valsts jauncelšanas dar- 
bā, ka visiem vienādas tiesības tikt uz priekšu pēc 
viņu spējām, un ka visiem vienādas tiesības saņemt 
taisnīgu atalgojumu pēc viņu darbiem. Kārlis Ulma- 
nis, pēc 15. maija pārgrozībām sastādīja jaunu minis- 
tru kabinetu, kurā par ministriem nāca izcili savu 
nozaru darbinieki, kuriem bez tam kopīgs bija tas, 
ka viņi kopā ar savu Prezidentu, tikai katrs savā 
vietā, stāvējuši jau pie Latvijas brīvības izkarošanas. 
Šāds ministru kabinets pēc veca paraduma būtu 
saucams par darba kabinetu, kāds viņš arī savā pa- 
stāvēšanā pierādījās. 

Nepārkāpts palika arī otrs satversmes pamatno- 
teikums, ka «Latvijas suverēnā valsts vara pieder 
Latvijas tautai». Pati tauta bija tā, kas savas tiesī- 
bas un izpildvaru nodeva cilvēka rokās, kuram viņa 
visvairāk uzticējās un kurš ar savu vispusību, lietiš- 
ķību un bezpartejiskumu bija iemantojis viņas acīs 
labākā tautas Vadoņa un valsts saimnieka godu. 
Tikai reizē ar šo notikumu skaidru nozīmi ieguva 
agrākos Saeimas laikos bieži pārprastais Latvijas 
tautas jēdziens. "Tagad noskaidrojās, ka Latvijas 
tauta, kā tas pats par sevi saprotams, ir latvieši un 
ka reizē ar šo atzīšanu viņu rokās jāpāriet visai su- 
verēnitātei pār Latvijas laukiem un pilsētām, tīru- 
miem un fabrikām, skolām un baznīcām, visam, it 
visam, kas vien ietverts robežās, kuras nosaka Latvi- 
jas valsti. 

Lai patiešām būtu izpildīti arī tie manifesta 
vārdi, kas izbeidz Latvijā šķiru un naida polītiku, 
valdības pirmais darbs bija izbeigt polītisko partiju 
darbību. Ģeniālākais Kārļa Ulmaņa mūža panākums 
ir savas tautas dzīves ie- un izkārtošana tādā ceļā un 
virzienā, ka tā var apmierināt visas biedrošanās, paš- 
darbības, izglītības, arodu sekmēšanas, pārvaldīša- 
nas un citas tieksmes un vajadzības, nesaistoties ar 


polītiskām partijām. Ar to viņa panākumi sevišķi 
krasi atšķiras no citu ievērojamu vīru valdīšanas pa- 
ņēmieniem un panākumiem. Lai mēs raudzītos, kur 
raudzīdamies, visapkārt redzam partiju valdības, lai 
tās būtu vienas partijas vai koaliciias dibinātas. Ik- 
vienā mums apkārtējā zemē ir plašāka vai šaurāka 
skaitliskā ziņā valdošā partija, kas savās rokās tur 
iestādes, bruņotos spēkus un ar viņu palīdzību tau- 
tai uzspiež savus uzskatus un gribu. Vienalga, vē- 
lēšanu vai apvērsuma ceļā iegūvušas noteikšanu, šās 
partijas tomēr neizteic visas tautas domas un uz- 
skatus, un arvienu pie tādas iekārtas paliek nevien 
no darba izslēgta ārpusē, bet pret šo darbu noskaņota 
tautas daļa. Latvijā viņas nodibinātāis centās pa- 
nākt un panāca īstu bezpartejisku tautvaldību. Kad 
pienāca laiks izbeigt polītisko partiju darbību, tad 
savu pastāvēšanu izbeidza arī tā partija, kurai ne tik 
biedrs, bet dibinātājs un vadītājs prezidents bija bijis 
visu viņas ilgo un nopelniem apveltīto pastāvēšanas 
laiku; izbeidza tālab, ka viņa savu misiju bija pievil- 
dījusi un nodevusi latviešu zemi pašu latviešu rokās 
un latviešu rokām atdevusi latviešu zemi; izbeidza 
tālab, ka viņa savu plašo mērku un tālā skata dēļ, 
kas nebija nekas cits, kā viņas Prezidenta mērku un 
gara lidojuma saskatītās nākotnes Latvijas vērojums, 
bija beigusi būt partija tās vecā un šaurā nozīmē, 
bet bija kļuvusi visas tautas apzinīgāko vīru savie- 
nība, savas valsts satversmē paredzētās suverēnitā- 
tes atgūšanai. Atguvusi varu, viņa nodeva to visai 
tautai. lai pēc tam reizē ar pārējām izbeigtu savu 
atsevišķo polītisko darbību. Sabiedrisko dzīvi pār- 
ņēma visa tauta, kas agrāk nebija sastāvējusi nekā- 
dās partijās, bet nu, pilngadību ieguvusi, varēja pie- 
dalīties lielajā un atbildīgajā valsts darbā. Prezi- 
denta rīkojums, kas darīja galu partijām, bija gata- 
vības apliecība, kuru saņēma visa tauta un visa tau- 
ta par to zināja Prezidentam izsacīt savu pateicību. 


Kas tad bija noticis 15. maijā? Bija noticis tā, 
kā notiek kara laukā, kur tad, kad nodaļas koman- 
dieris triecienā krīt, tam, kas ir vecākais un kas ap- 
zinās, ka viņš varēs veikt pienākumu un vadīt no- 
daļu pretim uzdotam mērkim, jāuzņemas komandie- 
pa pienākumi. Tāpat tas bija noticis valstī, kur ag- 
rākās suverēnās varas nesēja Saeima bija kritusi 
kaunā un negodā un kur vajadzēja pacelties vīram, 
kas tautu vadītu pretim tiem mērķiem, kādus sev 
sprauž ikviena brīva, attīstīta un svēcīga tauta. Jo 
tautas pastāvēšana ir tāda pat karošana un tiekšanās 
uz savu mērķi, kā atsevišķa kara pulka cīņa pēc uz- 
varas. Starpība šeit bija tikai tā, ka miera un lab- 
klājības laikā atšķīrās viņu darba paņēmieni, pēc 
kuriem šādu tautas vadītāju var vislabāk pielīdzināt 
saimniekam, kas sēj un pļauj, aiz šīs sēšanas saskatī- 
dams arī tos pienākumus, kas izpildāmi pret tām ne- 
skaitāmām iepriekšējām sējēju un pļāvēju paaudzēm, 
kuras viņš zina aiz sevis, un tikpat svēti pildīdams 
tos, kas darīs pilnīgākas tās paaudzes, kas vēl pēc 
mums piepildīs mūsu zemi ar balsu sasaukšanos un 
darba skubu. Tādējādi ar tautas aktīvu līdzdalību 
veidoto piecpadsmitā maija notikumu pirmais nolūks 
bija sasniegts. Bija radīta bezpartejiska un lietpra- 
tīga valdība, kurā darbojās visiem pazīstami izcili 
savu darba nozaru pazinēji, bet viņas priekšgalā tau- 
tas nolikts stāvēja cilvēks, kas visvairāk no sava 
mūža bija ziedojis, lai atrastu ceļu un līdzekļus viņas 


diženības vairošanai un, to atradis, neaizliedzās vi- 
ņai talkā iet. 

Kārlis Ulmanis, cēlies no vecas zemnieku cilts, 
sevī ietver īstas zemnieka īpašības un cieņu. Kā īsts 
zemes saimnieks viņš pats savās rokās ņēma lem- 
šanu, izpildīšanu un atbildību, lietas, kas tik svešas 
bija laikmetam, kurš ar 15. maiju, šķietas, jau palicis 
ļoti tālā senatnē. Mūsu zemes saimnieka un viņa 
daudzo talcinieku darbs Latviju izcēlis pienācīgā vie- 
tā citu valstu vidū. Līdz 15. maijam ārzemēs reti 
daudzināja Latvijas vārdu, un ja arī pieminēja, tad 
biežāk peļamā, kā labā nozīmē. Tagad Latvijas vārds 
ir ikdienas dzirdams vinu valodās, pie kam arvien 
tiek vieminēts ar vislielāko atzinību un cieņu kā vi- 
ņas Prezidenta Kārļa Ulmaņa, tā arī visas spēcīdās, 
čaklās, izglītotās un daiļumu mīlošās tautas vārds. 
Un tas viss noticis veidā, kāds vēsturē vēl nav atzī- 
mēts — bez masu apcietināšanām, bez sodiem, bez 
izsūtīšanas trimdā, aicinot darbā pat bijušos polī- 
tiskos pretiniekus, lai tiešām vienības doma būtu 
piepildīiusies darbos, kā darbos piepildīti tikuši visi 
Kārļa Ulmaņa vārdi. 


Visbeidzot, ka tauta patiesi ir vienota, apliecinā- 
jušas tautas svētku dienas, kurās tā pulcējusies ap 
savas zemes saimnieku, kuram tā devusi Vadoņa 
vārdu. Jau 1934. gada 20. jūlijā Atdzimšanas dzies- 
mas izrādē Vienības laukumā pulcējās ap piecdesmit 
tūkstošu klausītāju, kas viņu vēlējās dzirdēt un re- 
dzēt, un tas bija reizes trijas vairāk, nekā pirms 
trijiem gadiem, tā bija audzis viņa sekotāju pulks. 
Te jāievēro, ka vislabākā gadījumā, tikai katrs des- 
mitais iespēja nokļūt tur, kur viņu aicināja sirds. 
Tie piecdesmit tūkstoši bija Latvijā nekad vēl ne- 
piedzīvota, neiedomājama sanāksme, kas pārstāvēja 
piecus simtus tūkstošus, kas viņu bija atzinuši par 
savu Vadoni. Tomēr jau 1935. gads tālu pārspēja 
Atdzimšanas dziesmas sanāksmi ar neskaitāmiem gā- 
jiena dalībniekiem 15. maijā, ar kuplo viesu skaitu 
1. Darba svētkos un sevišķi ar vairāk kā simts tūk- 
stošu lielo saimi 1. Pļaujas svētkos Koknesē. Bet 
arī 1936. gadā it visos svētkos dalībnieku skaits vēl 
auga un ar otriem Pļaujas svētkiem Rēzeknē šajā 
saimē iesaistīja arī latgaliešus, kas ilgus gadus šķita 
šķirti no mūsu tautas kopējiem priekiem un bēdām. 
Viņu lielais un kārtību ieturošais pulks apliecināja 
viņu valstisko domu un sabiedrisko gatavību, kā arī 
prieku par atgriešanos vienotā tautā. Visu iedomā- 
jamo pārspēja šā gada 3. Darba svētki ar divisimt- 
tūkstošs dalībniekiem, tā kā viņos, ieskaitot tikko 
piedzimušos, bija ieradies katrs devītais Latvijas 
iedzīvotājs, kas ir skaitlis, kāds nekad nevienā tautā, 
nevienā gadījumā vēl nebija sasniegts. Viss šis ļaužu 
pulks draudzīgās valodās kopā pavadīja dienu, ar to 
apliecinādams savu kopību un saderību vienā saimē, 
un uzgavilēja savam Vadonim tā, kā to spēj no visas 
sirds darīt tiešām apmierinātas un laimīgas tautas 
locekļi. 


Latvijā nav valdības partijas, kā ir visās citās 
autoritārās iekārtas valstīs. Valdības partija te ir 
visa tauta, kas aktīvi ar savām dažādām biedrībām 
un viņu institūtiem piedalās valsts dzīvē un kas ar 
savu ierašanos kopējās zemnieku un strādnieku sa- 
nāksmēs apliecina kā abu darba nozaru savstarpējo 
uzticību, tā arī apsola uzticību un atbalstu savam 

vienotājam, visas zemes cildenāko spēku iemiesotā- 
jam, savam Vadonim Prezidentam Kārlim Ulmanim. 

Cik ļoti līdzīga šāda iekārta liekas būt seno lat- 
viešu dzīves kārtībai viņas uzplaukuma laikos. 


Celtniecības laikmets 


Kā tas allaž mēdz būt pēc nolaidīgiem saimnie- 

jēji stipri 

novārtā palaistu valsti, kuras dzīvē bija ieviesies 

daudz netikumu, nekārtību un trūkumu. Tie viņam 

sen jau bija dērdzušies un tāpēc vien viņš bija gaidī- 

jis dienu, kad kā jaunais zemes saimnieks varēs stā- 

ties darbā un gādāt, lai viss tiktu apkopts un uz- 

posts un godā mirdzētu kā agrāk celtais, tā tas jau- 

nais, kas jāceļ dzīves uz priekšu iešanas prasības 
piepildīšanai. 

Uzņemoties pēc 15. maija Ministru prezidenta 
pienākumus, Kārlis Ulmanis uz saviem pleciem pa- 
ņēma visas zemes izveidošanas darba smagumu. Bet 
tas bija tāds, kurā īsts darba vīrs varēja pierādīt 
veiksmi un prasmi. Tauta sen bija gaidījusi laiku, 
kad tā varēs sākt apzinīgi izveidot arī savu mājas 
dzīvi, tāpat kā tā bija novilkusi robežas ap sevi. Tā- 
pēc tā ar skaļām gavilēm apliecināja savu prieku 
par valsts dzīves sabiedrisko apstākļu noskaidrošanos 
tad, kad valsts priekšgalā stājās Kārlis Ulmanis. 
Tauta pareizi nojauta un saprata, ka tās likteņus var 
veiksmīgi veidot tikai tāds cilvēks, kas apbalvots ar 
plašām zināšanām, piedzīvojurniem, novērojumiem 
un vienotāja spējām, un kas nekad neatkāpjas nekā- 
du grūtību priekšā. Šādu vīru nu tā bija ieguvusi 
un vēlējās paturēt uz visiem laikiem. 

No tās nodibināšanas Latvija bija saukta par 
mazu zemi un latvieši par mazu tautu. Kārlis Ulma- 
nis pēc 1934. gada 15. maija vispirms latviešiem mā- 
cīja sajusties kā lielai tautai, kā nācijai, jo ne skaits, 
bet apziņa un darbs ir, kas noteic tautu nozīmību un 
vērtību. Lai arī latviešu Tēvzeme būtu ievērojams 
faktors, tad vienotai tautai sava valsts jāizveido na- 
cionāla, daiļa un varena. Bet tas panākams, ejot 
katram savā darbā, visiem valsts darbā. Šie vārdi 
saprotami tā, ka ikvienam viņa darbs jāpadara tik 
labi, cik vien tas iespējams, lai tas gūtu nozīmi arī 
visas valsts labklājības celšanā. Vienotās tautas 
iekšējam spēkam pieaugot, kad izbeidzas savstarpē- 
jās ķildas un nesaskaņas, atraisījās milzums darba 
prieka un gribas, un tautas Vadonis varēja aicināt no 
cīņas dedzības pie celtniecības dedzības. Blakus lat- 
viskās kultūras un garīgās dzīves izveidošanās sāku- 
mam, celtnieciskais darbs ir cēls vienotās Latvijas 
sasniegums, kas Latviju ar strauju rāvienu pacēla 
augstu pāri tās agrākajam līmenim un uz daudziem 
gadudesmitiem un pat simitem apzīmogoja divdes- 
mitā gadusimteņa otrās trešdaļas sākumu ar nemir- 
stības zīmogu. 

Par viņa ilggadējiem nopelniem Latvijas lauk- 
saimniecības pacelšanā un idejiskā nostiprināšanā 
Latvijas lūniversitātes lauksaimniecības fakultāte 
Kārli Ulmani 1934. gada 14. septembrī vienbalsīgi ie- 
vēlēja par agronomijas zinātņu goda doktoru, bet 20. 
septembrī par saimniecisko zinātņu goda doktoru arī 
tautsaimniecības un tiesību zinātņu fakultāte. Šo 
ūniversitātes svinību dienā, 1934. gada 15. novembrī 

izteiktās tautsaimniecības fakultātes pārstāvja cerī- 
bas, ka Kārļa Ulmaņa «domas, izvestas dzīvē, spēs 
izvest mūsu saimniecsko dzīvi no pasaules krizes 
žņaugiem un vadīs to lēnām pie atveseļošanās un tā- 
lākā ceļā uz tautas labklājību» ir nevien kā piepildī- 
jušās, bet daudzkārt pārsniegušas cerības, jo viņa 
vadīta mūsu saimnieciskās dzīves attīstība jau uzgā- 
jusi uz nacionālās taisnības, tautas celšanas prieka 
un valsts varenības izveidošanās ceļa. 

Jaunā tautas valdība, kas uzsāka darbu aicinot 
visus pilsoņus kopējā darbā, reizē ar to uzsāka arī 
ilgākam darba posmam derīga valsts celtniecības 
plāna izstrādāšanu. 

Lai izlīdzinātu agrākās tautiskai apziņai nodarī- 
tās pārestības, lai tauta varētu tieši līdzi runāt un 
strādāt valsts darbā un lai visi panāktu vienlīdzīgu 
taisnību, vispirms vajadzēja pārveidot sabiedrisko 
kārtību, kas organizācijas vietā balstījās uz dezorga- 
nizāciju, apzinīguma vietā uz paštaisnu patvaļu, na- 
cionālās attīstības un lepnuma vietā kalpoja minori- 
tātēm. Lai vienotā tauta patiesi sajustos vienota, 
bija jāatceļ viņas nebrīvība, kādā to bija turējušas 
vēlētās valdes, padomes un komitejas. 

Agrāko vēlēto neatbildīgo pilsētu domju vietā 
iecēla latviskas pilsētu valdes, kā viņu atbildīgos 
vadītājus un pilsētu saimniekus nolika pilsētu galvas. 
Pagastos valdes priekšgalā stājās pagasta vecākais kā 
pagasta saimnieks, tāpat apriņķos valžu vietā nāca 
apriņķa vecākie. Lieki minēt, ka viņu jaunie saim- 
nieki tika izmeklēti no neatkarīgu latviešu vidus un 
tā Latvijas pilsētas un pagasti pēc 15. maija kļuva 
latviski. 

Bet ne tik vien Prezidents deva savai tautai. 
Blakus latviskām un brīvām pašvaldībām viņš noor- 
ganizēja arī atsevišķo darba nozaru apvienību pār- 
stāvniecības, lai tās katra par sevi visas valsts mē- 
rogā veicinātu savu ļaužu darba vislabāko izveido- 
šanu un panāktu šo darbinieku taisnīgāko atalgošanu. 
Tā kā visas tautas un valsts pamatā stāv zemnieks 
un viņa darbs, tad ļoti plašu darba lauku ieguva 
Latvijas lauksaimniecības kamera, kas ar lauksaim- 
nieku biedrībām apvieno visu zemniecību, un veicina 
kā tās darba atvieglošanu, ražīguma pacelšanu un 
saimniecisko apstākļu uzlabošanu, tā arī rūpējas vis- 
pār par viņas nozīmības padziļināšanu, jaunās pa- 
audzes sagatavošanu un zemnieku tradiciju izkop- 
šanu. Lauksaimniecība, kuras attīstība un izveido- 
šanās ļoti lielā mērā ir paša Prezidenta ilgu darba 
gadu nopelns, viņu vēl arī šobrīd nodarbina tik ļoti, 
ka viņš pats, balstoties uz saviem ilggadējiem novē- 
rojumiem un piedzīvojumiem, izstrādāja kā lauk- 
saimniecības kameras, tā arī lauksaimniecības biedrī- 
bu statūtus, viņos ieliekot savus labākos centienus 
un novēlējumus. Šās kameras novietošanai Jelgavas 
pilī piešķirama dziļa simboliska nozīme — no vietas, 
kur agrāk valdīja Kurzemes hercogi, bet vēlāk arī 
Kurzemes gubernātori, pār Latvijas laukiem dota ie- 
spēja valdīt zemniekiem pašiem. No būdiņām uz 
pili — tādu latvieša zemnieka attīstības gājienu il- 
gus gadus bija savai tautai vēlējies Dr. Kārlis Ul- 
manis, līdz atnāca laiks, kad viņš šo vēlēšanos varēja 
piepildīt, Latvijas lauku rīcībā nododot lielāko Latvi- 
jas pili, reizē arī rūpējoties, lai no šīs pils nākošais 
jaunais gars ieietu katrā lauku sētā. Tas vispilnī- 
gāki būs paveicams tad, kad blakus Lauksaimniecī- 


bas kamerai Jelgavas pilī sāks darboties Prezidenta 
jaunībā iecerētā, gan vairs ne lauksaimniecības tau- 
tas augstskola, bet Lauksaimniecības akadēmija. 

Tirzdniecība un rūpniecība, kura it sevišķi viņas 
tanī daļā, kas strādā ar pašas Latvijas jēlvielām, un 
ieņem valsts saimniecībā izcilus lomu, tika organizē- 
ta Latvijas tirdzniecības un rūpniecības kamerā. 
Tirgotāju un rūpnieku biedrības šeit ar savu pār- 
stāvju starpniecību kārto kā savstarpējās attiecības, 
tā arī attiecības ar valsts varu, bet it sevišķi lemj par 
to, kādā ceļā panākt atsevišķu nozaru dabisku at- 
tīstību un uzplaukšanu. Arī šās kameras darbs jau 
ļoti lielā mērā vaiņagojies panākumiem, kā iekšze- 
mes tirgus apgādāšanā ar pašu ražojumiem ārzemju 
fabrikātu vietā, tā arī Latvijas rūpniecības ražojumu 
izvedumu nokārtošanā. 

Bet ir arī daudzas tādas darba nozares, kuru 
ražojumi tik ļoti lielā mērā pakļauti individuālām 
prasībām, gaumei un vēlēšanām, ka to apgādē iedzī- 
votājus nevar apmierināt lielrūpnieciska ražošana. 
Agrāk tāda darba meklētājus bija apmierinājuši 
amatnieki, bet pār pasauli ejot industriālizēšanās ga- 
ram, viņi bija izklaidēti, pievērsušies citām darba 
nozarēm vai iestājušies fabrikās. Lai celtu godā in- 
dividuālo darbu, kas daudzos gadījumos apmierina 
dzīves prasības daudz labāki par fabrikas ražoju- 
miem, kā arī lai sagatavotu jaunus darbiniekus atse- 
višķām — īpatnēju darbu nozarēm, ar Prezidenta 
ierosmi un atbalstu nodibinājās Latvijas amatniecī- 
bas kamera, kuras nozīmi un daudzpusību parādīja 
viņas līdzstrādnieku daiļamatniecības darbu izstāde. 


Lai organizētu strādniekus viņu dzīves vajadzību 
apmierināšanai un izkopšanai, arī strādnieku arod- 
biedrības pēc 15. maija ieguva pavisam jaunu un 
daudz lielāku nozīmi. Agrāk tās bija tikai ierocis 
kreiso partiju līderu rokās Saeimas un valdību baidī- 
šanai un demonstrāciju rīkošanai «tautas» dusmu iz- 
rādīšanai. Tāpēc arī visu arodbiedrību biedru skaits 
parlamentārisma laikos nesasniedza ne desmit tūk- 
stošu, kas sastādīja apmēram astoto daļu no visiem 
fabriku strādniekiem. Turpretim tagad, kad strād- 
nieku arodbiedrības ir kļuvušas par aroda prasmes 
iegūšanas atbalstītājām un aroda un darba tiesību 
aizstāvētājām, dalībnieku skaits pārsniedzis sešdesmit 
tūkstošus, kas no kopējā strādnieku skaita, deviņ- 
desmit tūkstošiem, sastāda vairāk kā divas trešdaļas 
un arodbiedrību biedru skaits tā tad procentuāli pie- 
audzis seškārtīgi, bet skaitliski pat deviņkārtīgi. 
Viņas sadarbojas ar Latvijas darba kameru, kas arī 
ir Prezidenta sen iecerēts institūts strādnieku pienā- 
kumu noteikšanā un tiesību kārtošanā, un kas ar 
sevišķa pilnvarnieka, ministra Bērziņa starpniecību 
atrodas paša Prezidenta pārziņā. Kamera pārzina 
darba aizsardzību, uztur Krišjāņa Barona tautas 
augstskolu arodniecisko un vispārējo zināšanu papla- 
šināšanai un citādi veicina strādnieku kultūrālo un 
sabiedrisko pašdarbību. Visbeidzot, kamera organizē 
pašpalīdzības fondus, ar kuriem nodibina strādnieku 
apgādāšanas jautājumu darba spēju zaudēšanas un 
vecuma dienās, tā atstājot pagātnei laikus, kad strād- 
niekiem vecumā draudēja trūkuma posts. 

Lai viņam būtu lietišķi padomdevēji, tad Pre- 
Zidents paredzējis kameru pārstāvju kopēju institūtu, 
Valsts saimniecisko padomi, kas nospraudīs Latvijas 
saimniecības turpmākās izveidošanās ceļu. 


Taču Prezidents bija domājis netikai vien par 
visu darba spējīgu roku un prātu organizēšanu valsts 
celtniecības darbam, jo ar tām vien, trūkstot saim- 
nieciskai iespējai, nevar neko lielu un paliekošu uz- 
celt, bet arī par darbam vajadzīgo līdzekļu sagādā- 
šanu. Bija jāpadara turīga pati tauta, jo tikai turīgi 
pilsoņi var uzturēt arī valsti turīgu. Tālab līdztekus 
ar sabiedrisko pārkārtošanos, netika aizmirsta arī 
saimniecisko jautājumu nokārtošana tā, lai augtu 
visu iedzīvotāju turība. Kad 1934. gada 18. martā 
Kārlis Ulmanis uzņēmās pēdējās parlamentārās val- 
dības sastādīšanu, kādreiz bagātais valsts rezerves 
fonds bija izsaimniekots līdz pēdējam, sīku partiju 
prasību apmierināšanai. Vajadzēja steidzīgi stāties 
pie jaunu līdzekļu uzkrāšanas. Lietpratīgi saimnie- 
kojot, līdzsvarojot ievedumus un izvedumus, taisnīgi 
sadalot nodokļus pēc ienākumiem un viscauri ieturot 
taupību lietderības robežās, valdība panāca lūzumu 
saimniekošanā un atlikumus budžetos, tā kā tagad 
nav vairs par naudas trūkumu jāsūdzas. 

Bet netik valstij, arī pašai tautai vajadzēja tikt 
bagātai. Vispirms bija jāpavairo tās ienākumi, jāat- 
rod tirgus Latvijas ražojumiem ārzemēs, jāpaceļ viņu 
cenas. Eksportējamo preču cenas tagad, pateicoties 
centrālizētai tirdzniecības sistēmai, vairākkārtīgi cē- 
lušās. Latvijas lauksaimniecības ražojumi ar to gu- 
vuši kvalitātes preces vārdu un kā tādi arī tiek sa- 
maksāti. Lai vairotu latviešu saimniecisko turību, 
bija jāpārņem latviešu rokās arī iekšzemes tirdznie- 
cība un rūpniecība, kas visu laiku bija atradusies 
sveštautiešu varā. Tautas tirdznieciskā un rūpnie- 
ciskā saimniecība tika pārkārtota uz sabiedriskiem 
pamatiem. Blakus dažiem pastāvošiem valsts uzņē- 
mumiem ar banku un kooperātīvu organizāciju kapi- 
tālu līdzdalību, dibinājās jauni. Tādi vārdi, kā Vai- 
rogs, Turība, Kaļķis, Ķieģelnieks, Ogle, Aldaris, Lai- 
ma, Ādu un vilnas centrāle un daudzi citi, be” pa- 
skaidrojumiem norāda visu svarīgāko rūpniecības un 
ārējās un iekšējās tirdzniecības vadošo uzņēmumu 
pāriešanu latviešu rokās. 

Šo uzņēmumu dibināšanas un pārveidošanas no- 
lūks ir visas tautas ienākumu vairošana. Tā grib uz 
kooperātīviem pamatiem organizējoties, izbēgt no 
ļaunuma, kāds ceļas lieliem kapitāliem sakrājoties 
nedaudzu ģimeņu rokās. Ne bagāti atsevišķi cilvēki, 
bet turīga tauta ir mērķis, kura piepildīšanu Prezi- 
dents Dr. Kārlis Ulmanis sekmējis visā savā darbības 
laikā, un šim ideālam vienotā Latvija sāk tuvoties. 


Tā tautai tika atdota arī saimnieciskā enerģija 
un tā ar gara un saimnieciskiem spēkiem bruņota 
kļūst spējīga veikt jebkuru uzdevumu sava celtnie- 
cības laikmeta piepildīšanai. 

Jau pati vienotā tauta ir daļa celtniecības laik- 
meta sasniegumu, tāpat celtniecības laikmeta sasnie- 
gumiem pieskaitāma arī visa jaunā tirdzniecības un 
rūpniecības organizācija, kas nodota vienotās tautas 
rokās. Bet visreālāk šis laikmets izpaužas tanī radī- 
šanas priekā, kura apgarotas smadzenes un rokas 
veic dižus darbus ikkatrā Latvijas pagastā un ikkatrā 
pilsētā. Vislabākās ērtības mūsu jaunatnei tiek gā- 
dātas ar jauniem skolu namiem, karavīriem ar jau- 
nām telpām, mūsu dabas bagātības tiek izmantotas 
ar Ķemeru viesnīcas un citu veselības iestāžu izbūvi, 
Ķeguma krāču spēka izmantošanai tiek celta milzīga 
spēkstacija, dzelzceļi un šosejas ar jauniem tiltiem 

atvieglos satiksmi un ražojumu apmaiņu. Bet reizē 
ar tautas turības vairošanos nav aizmirsts gādāt arī 
par valsts drošības sargāšanu, kas ir nostādīta labāki, 
kā jebkad. Arī pati tauta gājusi aizsardzības nostip- 
rināšanas talkā, gan ziedojot valsts aizsardzības ie- 
stādēm, gan pati aktīvi piedaloties aizstāvības darbā, 
sastāvot aizsargu, Latvijas aerokluba vai citu fizisko 
attīstību veicinošo un Tēvijas sargus gatavojošo or- 
ganizāciju rindās. 

Ja par visām minētām sabiedriskās un saimnie- 
ciskās dzīves nozarēm šeit rakstīts tik daudz rindu, 
kaut gan šis ir Dr. Kārļa Ulmaņa dzīves un darbu 
apraksts, tad gan tikai tādēļ, ka visas viņas ir tautas 
Vadoņa iecerētas un izdomātas, un ārpus savas tau- 
tas dzīves un darba viņam jau sen nav bijis citas 
dzīves un citu uzdevumu, un viņa un Latvijas vārds 
ir kļuvuši viens otra sinonimi. 

Bet kad runājam par valsts saimnieciskās vare- 
nības izveidošanu un celtniecības laikmeta sasniegu- 
miem, tad nedrīkstam aizmirst, ka tie pirmām kār- 
tām domāti tautai pašai. Jo spēcīgai miesīgi un ga- 
rīgi jābūt tai, lai viņa varētu veikt savu galveno dzī- 
vošanas uzdevumu — izveidot īpatnēju latvisku kul- 
tūru, kuras ierosmi mēs esam mantojuši no savām ie- 
priekšējām paaudzēm. Jau pašā 1935. g. sākumā, 
Prezidents, tikko paspējis uzsākt sabiedrisko un 
saimniecisko tautas organizēšanu, norādīja arī visu 
darbu kopējo gala mērķi, teikdams «... Mums jāie- 
vēro, ka, lai cik stipri mēs būtu, beigu beigās mūsu 
tautas ģenijs varējis uzliesmot un 
atspīdēt garīgos darbos un panāku- 
mos. Tāpēc gatavosimies uz to un augsim garīgi. 
Tas darba lauks ir neaptverams, kas mums priekšā 
saredzams un saskatāms.» 

Šim ievadītam laikmetam gan vairs nederēja 
vecie vārdi un vecā laika zvani. Jaunais laiks nāca 
ar jaunu garu un tādēļ blakus tautas lūgšanai radās 
jauna dziesma, kas izteica tautas apsolīšanos viņas 
uzsāktam darbam, un tā dzejnieka Plūdoņa vārdiem 
skan: 

«Lai līgo lepna dziesma, 
Tev, brīvā Latvija! 
Kā sauli uzlēcošu, 
Sirds tevi sveicina! 


Mēs spodrināsim tevi 
Par zvaigzni spožāku, 
Lai tautu dižā kronī 
Tu mirdzēt mirdzētu!» 


Mūžīgā Latvija 

1936. gada 11. aprīlī, pie viņa ļoti daudzajiem 
pienākumiem, Dr. Kārlim Ulmanim vajadzēja uzņem- 
ties arī Valsts Prezidenta amata pienākumus. Ār to 
piepildījās ideja par vienotu tautu un viņas Vadoni 
kā tautas un valsts vienīgo saimnieku. Šinī gadīju- 
mā teiktie vārdi, «Valdīšana ir darbs, strādāšana un 
atbildība» vislabāki izteic nevien Prezidenta panā- 
kumu noslēpumu, bet arī atklāj mūsu tautas seno 
ķēniņu valdīšanas gudrību. Un citādi arī tas nemaz 
nevar būt, kad viņš nācis kā tilta cēlējs no brīvās, 
bet dalītās senās Latvijas uz brīvo jauno vienoto 
Latviju. Tai jāpastāv gadu tūkstoši un mūsu pastā- 


34 


vēšana jāvaiņago darbiem, kas paaudžu paaudzēm 
rādītos brīvās un vienotās tautas cienīgi. 

Vēl arvienu Dr. Kārli Ulmani biežāk parasts 
novērtēt kā sabiedrisku un saimniecisku, nekā kul- 
tūrālu ierosinātāju un vadītāju. Vairumā tie paši ir 
saimnieciskie darbinieki, kam gar Latvijas kultūras 
dzīvi bijis mazāk daļas. "Turpretim kultūras darbi- 
niekiem jāatzīst, ka arī viņu darbā Prezidents ienesis 
ļoti lielu atziņu svaigumu un jaunu rosību. Mūsu 
kultūras dzīvē varam novērot asu robežu starp laik- 
metiem līdz lē. maijam un pēc lēš. maija. Pirms lā. 
maija gan arī bieži mēdza runāt par kultūras veido- 
šanas un veicināšanas darbu, bet tā kā darītāji ne- 
zināja, vai arī nevarēja vienoties, kādai šai kultūrai 
jābūt, tad viņas veidošana arī negāja uz priekšu. 
Daudzi gan gribēja veidot latviešu kultūru latviskā, 
tautiskā garā, bet liels bija arī to skaits, kas šādu 
rīcību uzskatīja par vecmodīgu, provinciālu un pra- 
sīja pēc pasaules vismodernāko virzienu pārdēstīša- 
nas Latvijā un arī sāka to darīt, netaujājot, cik tas 
vajadzīgs tautai pašai un ko viņa par to domā. Bet 
tautai šāda kultūra un māksla nepatika, viņa pa- 
rasti pret to izturējās noraidoši, un daudzu kultūras 
un mākslas darbinieku galvās radās ieskats, ka tauta 
par kultūru neko negrib zināt. 

Tikai tagad pierādījies, ka tās ir bijušas mainī- 
gas un aplamas domas. Tauta ir pierādījusi vēlēša- 
nos līdzdarboties savas kultūras celšanas darbā, bet 
iekams tas notika, vajadzēja atrast īsto virzienu, kas 
tai ir pieņemams un patīkams. Tikai, kad bija at- 
rasts kultūras dzīves attīstības īstais pamats un viņa 
izveidojās dabiski, arī tauta atsaucās un tagad ne- 
viens nevar vairs noliegt viņas lielo lomu kultūras 
celšanā. 

Tas notika itin drīzi pēc 15. maija. Jau sauciens 
par latvisku, daiļu un varenu Latviju ietvēra arī kul- 
tūras dzīves virzienu. Latviskai vajadzēja būt tai 
kultūrai, ko latvieši radīja latviešu zemē. Šai kultū- 
rai vajadzēja veicināt arī daiļuma vairošanu, jo lat- 
vieši kopš sendienām bijuši nevien daiļuma cienītā- 
ji, bet arī daiļi dzīvojuši, kā pēc dzīves materiālās, 
tā garīgās puses. Visbeidzot, šai kultūrai sevī vaja- 
dzēja iemiesot centienus pēc gara varenības, valdo- 
nības un mūžības, kā tas bija citos darbos, kam bija 
jārada iespēja izpausties garam. 

Prezidents par to bija domājis ļoti ilgi. Jau jau- 
nībā, runādams lauksaimniekiem par viņu ienākumu 
un labklājības vairošanu, viņš nebija aizmirsis arī 
atgādināt, ka tas viss vajadzīgs tālab, lai varētu vei- 
cināt un celt kultūras, gara kultūras dzīvi. Tāpat 
kultūras celšanai bija domāts Kultūras fonds, kas tie- 
šām veica daudzus atzīmējamus darbus. Bet viss 
tas bija sīka sēkla tam lielajam kultūras pacelšanas 
darbam, kuram bija jāpārveido kā visas pašu cilvē- 
ku dzīvošanas norises, tā arī jāatstāj nākamām lat- 
viešu paaudzēm un visai cilvēcei tās cildenās kultū- 
ras mantas, pēc kurām vienīgām raudzīs mūsu laik- 
metu un mūs pašus. Vēstures tiesa ir barga un ne- 
pielūdzama, bet arī ļoti taisnīga un žēlsirdīga tiesa, 
viņas priekšā nevar pastāvēt tukša iedomība un va- 
ras kāre, tik panākumiem bagāts un neatlaidīgs 
darbs. «Tauta — tā ir ideja par kopējām asinīm, 
par kopēju zemi, par kopējām parašām, par kopēju 
vēsturi, par kopēju godu. Un valsts — valsts ideja 
ir tautas pilngadības zīme un liecība, ka sajūta par 


kopējām saitēm ir palikusi jau tik stipra, ka viņa no- 
ved pie nojaustas un vēlāk arī pie apzinātas gribas 
uzturēt, nodrošināt, apsargāt tautas kopsajūtu, pada- 
rīt to mūžīgu,» teica Kārlis Ulmanis 1934. gadā At- 
dzimšanas dziesmas izrādē. Šīs kopsajūtas ir tās, 
ko varam arī saukt par tautas kultūras pamata sa- 
stāvdaļām, kas ierosina, veido, uztur un attīsta tau- 
tas kultūru. Un ja «kultūras lauks ir tas, kur mēs 
nekad nedrīkstam apmierināties ar sasniegto, jo pir- 
mais pēc kā vērtē tautas tiesības uz brīvību un neat- 
karību ir viņas kultūras līmenis,» tad nekad arī ne- 
drīkst apdzist šis tautas brīvības un patstāvības 
tieksmju ugunskurs. 


Vēstures tiesa mums piesprieda brīvību, redzot, 
ka mūsu galvas ir pietiekoši skaidras, lai mēs izvei- 
dotu, un rokas diezgan spēcīgas, lai uzturētu vienotu 
valsti, un tālab vēsturei mūsu kultūras dzīvē pienā- 
kas un piešķirta sevišķi ievērojama loma. Vēsture 
ir ceļa rādītāja tautas nākotnei, tālab atjaunotā vē- 
stures mācība tapusi par tautiskās apziņas mācības 
kodolu. Latvijas vēsture, kas sniedz pamata dotības 
latviskās kultūras celšanai, piedzīvojusi savu uzplau- 
kumu ne pēc 18. nomebra, bet pēc lē. maija, jo tad 
Prezidents deva tai nevien Latvijas vēstures institū- 
tu, bet pašu vēstures izpratni. 


Bez vēstures liela nozīme radīta arī citām zināt- 
nes nozarēm, kurām gan saimnieciskā, gan garīgās 
dzīves laukā jāpalīdz veidot mūsu kultūras dzīve. Te, 
blakus saimnieciskās dzīves nozaru pētniecībai attie- 
cīgās fakultātēs, jāmin godam arī latviešu tiesību at- 
došana, latviešu sabiedriskās dzīves nodibināšana uz 
latviskiem pamatiem un daudzi citi panākumi. 

Tālāk ļoti augsta nozīme piešķirta kā rakstniecī- 
bai, tā visām pārējām mākslas nozarēm, kas tagad 
piedzīvojušas tik teicamus attīstības apstākļus, kādi 
latviešiem nekad nav bijuši. Viņas atzītas vairs ne- 
vis kā šauru aprindu piekopts un cienīts laika kavēk- 
lis, bet kā daļa no tiem pasākumiem, kam jāveic sa- 
biedrības cēlāko jūtu modināšana un audzināšana un 
kam jāatstāj piemineklis par mūsu laikmetu visiem 
laikiem. Dodot tik lielas tiesības, protams, viņai ir 
arī savi pienākumi, kurus Prezidents ļoti skaidri iz- 
teica 1935. g. 3. novembrī, atklājot grāmatu nedēļu, 
bet šos vārdus var attiecināt uz sevi visi mākslinieki 
un visi kultūras darbinieki, kas savā darbā saskaras 
ar tautu un īpaši tās vieglāki ietekmējamo daļu, ar 
jaunatni. Lūk, Prezidenta vēlējums: 

«Domājiet par katru grāmatu, ko rakstāt- izdo- 
dat vai lasāt, par atbildību, kas krīt uz jums. Domā- 
jat par to, vai grāmata ir nopietni un pamatīgi uz- 
rakstīta, vai viņa uzrakstīta pēc labākās sirdsapzi- 
ņas, bet pāri visam jautājiet sev, vai šī grāmata nāk 
par labu manai tautai, manai valstij. Jo tauta un 
valsts ir mūsu atjaunotajā Latvijā katra darba cēlo- 
nis un mērķis, — tauta un valsts. 

Un grāmata pieder pie tiem darbiem, kam ir 
visplašākā nozīme valsts un tautas dzīvē. Gādājiet 
par to, lai grāmatas, ko jūs rakstāt, izdodat vai lasāt, 
ir ieturētas tādā garā, lai celtu latviešu kultūru, lat- 
viešu zinātni, lai tās tēlotu un modinātu latviskās jū- 
tas, latvisku pārliecību, lai tās stiprinātu latvisko 
raksturu, goda sajūtu un centību, lai tās celtu uz 
augšu latviešu tautu, lai tās palīdzētu celt latvisko 
Latviju.» 


Tagad kā grāmatas, tā mākslas darbi un izpil- 
došie mākslinieki nav vairs tikai Rīgas vai šauru iz- 
glītoto aprindu prieks, bet visai tautai pieejamas vēr- 
tības. Par to rūpējušās jau sengadus Kultūras fonda 
bibliotēkas, bet tagad viņām Prezidents piepulcinā- 
jis vēl citus iestādījumus, kas šo darbu daudzkārt 
padziļina un paplašina. Visvairāk atsaucīga pret vi- 
su daiļu un cēlu ir jaunatne un par viņu arī lūkojas 
Prezidenta gādīgās acis sevišķi rūpīgi. Savā vārda 
dienā, 1935. g. 28. janvārī, apdāvinādams savu dzim- 
tenes, Bērzmuižas skolu, viņš novēlēja visiem, visiem 
atcerēties savu pirmo skolu un savas skolas gadu al- 
kas pēc grāmatām dzēst, sūtot tagadējai skolu jau- 
natnei grāmatas, mākslas darbus, mācību līdzekļus 
un citas balvas, kas iepriecinās jaunatni, vairos vi- 
ņas zināšanas dzīves cīņai un dzīves un darba prieku 
savai vienotai un brīvai Tēvijai. Šis aicinājums ie- 
guva ļoti lielu atbalsi visu sirdīs, un skolēniem deva 
un vēl arvienu dod neskaitāmus tūkstošus jaunu vēr- 
tīgu grāmatu, bet reizē viņš veicina pašas rakstnie- 
cības attīstību. Arī daudzas gleznas un citādi māk- 
slas darbi rotā jauno skolas namu sienas, rādot jau- 
najai paaudzei savas zemes daiļumu un krāšņumu 
un ieaudzinot prieku skaisti un raženi dzīvot latvie- 
šu mūžu. Visam tam pievienojami labāko mākslinie- 
ku skolās sniegtie koncerti, teātra izrādes un citi sa- 
rīkojumi, tā tuvinot kultūru tautai un tautu kultūrai 
un atceļot agrāko aizspriedumu, ka kultūra ir tikai 
pilsētu un augsti mācītu ļaužu dzīves sastāvdaļa. 

Skolas beigušiem un karadienestu atstājošiem 
izsniegtās grāmatu balvas pilda Prezidenta nodomus 
visskaistākā veidā — allaž atgādina, kā savu skolu, 
vai pulku un viņā sadraudzībā pavadīto laiku, tā arī 
dod vērtīgus norādījumus turpmākā dzīvē, kad jā- 
jautā pēc padoma, pa kuru ceļu iet. 

Bet arī pašiem kultūras darbiniekiem par viņu 
pūlēm un nopelniem paredzēta atzinība, kā Preziden- 
ta atzinību gūst itin viss, kas pēc tādas taisnības pel- 
nījis. Vispirms, pateicoties viņu darba pieprasīju- 
mam, pieauguši pašu šo nozaru darbinieku ienāku- 
mi. Bet bez tam, blakus ilgus gadus pastāvējušam 
Kultūras fondam, kas atbalstījis un atbalsta kultūras 
darbu materiāli, nodibinātas Tēvzemes balvas fonds, 
kura paredzētās atzinības balvas visu kultūrālo no- 
zaru darbiniekiem ir tik lielas, kādas agrāk neviens 
latvietis nevarēja pat sapņot. Jāpiezīmē, ka arī šie 
pasākumi, tāpat kā viss, ko Prezidents darījis un da- 
ra, nav nekur noskatīti un mūsu zemē atdarināti, bet 
izauklēti viņa domās un viņa sirdī, iedēstīti latviešu 
tautā, piedzīvo brīnišķīgu uzplaukumu, tālab, ka tie 
ir latviski nevien pēc viņu izpildītājiem, bet arī to 
visdziļākā dvēseliskā būtībā. 

Mēs redzam, ka Prezidents daudzus savus jaunī- 
bas nodomus ir pārvērtis par dzīves spējīgiem pa- 
sākumiem, kas gadu desmitus un gadu simtus, kļūs- 
tot par mūsu kultūras labākām tradicijām, vēl tur- 
pinās mūsu garīgās dzīves celšanu. Un tad nu re- 
dzam vēl, ka latviskās kultūras pārākumu saskatīju- 
ši, pie savas tautas lieliem pulkiem atgriežas agrākie 
kaunīgie latvieši, kas vēl nesen turēja par piedienī- 
gāku skaitīties par citu tautu piederīgiem, to it kā 
augstākas vērtības labad. "Tā mūsu kultūras attīstī- 
ba, latviskā Latvija, nav vis aizbaidījusi no Preziden- 
ta viņa tautu, bet pulcējusi klāt pat tos, kas agrāk 
skaitījās svešnieku aizbildniecībā un uzraudzībā. 


35 


Tā vārdi par kultūras darbu nav palikuši vārdi, 
bet kļuvuši darbi, kā par darbiem kļūst viss, kam 
Prezidents pieskāries. Tā arī teiktais šeit simtkārtīgi 
attaisnojies, pierādījies, ka «l5. maijs no jauna pa- 
vēra vārtus latvju radošam garam, lē. maijs pašķīra 
ceļu latvju tautas atdzimšanai, atjaunotās vienības, 
spēka un drosmes spožumā.» 

Kultūras darbi tautas dara mūžīgas, kultūras pa- 
nākumi vaiņago viņas ar nemirstības lauriem. Mēs, 
kas ticam savas tautas spējām un spēkiem, ticam 
līdz ar Prezidentu viņa vēstures skolotājiem teiktiem 
vārdiem: «Ja visus šos gadu tūkstošus mums ir bi- 
jis savs uzdevums un mēs tā piepildīšanā esam pa- 
stāvējuši, tad, droši vien, arī uz priekšu mums būs 
kāds uzdevums, būs kāda misija. Ja arī vienmēr mēs 
to nevaram skaidri vārdos izteikt, pietiek, ka mēs 
to sirdīs jūtam.» Šie vārdi mūsu dzīvei un dzīvo- 
šanai piedod augstāko jēgu un nozīmi — dzīvot ne 
tikai tādēļ, lai vieglākā vai grūtākā darbā novalkātu 
savu mūžu, bet gan lai mūsu pašu un mūsu pēcnāka- 
mās paaudzes strādātu ar to priecīgo apziņu sirdīs, 
ka šis darbs ir nepieciešams visai cilvēcei viņas dvē- 
seles mūžīgās gara uguns kurināšanai. 

Vēl arvienu pārāk maz ievērota un izprasta mū- 
su šī Prezidenta mācības augstākā daļa, jo tā nav 
izpildāma vienā dienā vai viena cilvēka mūžā. Dau- 
dzas citas lietas mums stāvējušas un stāv daudz tu- 
vāki. Bet reizi nāks dienas, kad viņa ieguls sirdīs 
un sauks uz priekšu simtus un simtu tūkstošus tāpat, 
kā tagad ļaudis pulcē Prezidenta vārdi, kad viņš tiem 
atdod viņu īsto tiesu un viņu taisnību. Nekas vēl 
nav varējis kavēt viņa nodomus — pat negaiss mitas 
trakot un atspīd sāule, tāpat arī latviskā pasaules uz- 
skata uzvaras gājienam pieder nākotne. 

«Latviskais uzvarēs visās lietās! 
visās!» 

Vai tikai Latvijā? 
jiem. 


Visās, visās, 


Pasaule pieder neatlaidīga- 


Gala vārdi 


Lūk, tāds ir mūsu valsts un ministru prezidents 
Dr. Kārlis Ulmanis savā dzīvē un darbos. Viņa 
mūžs sākas Bērzmuižas Pikšu zemniekmājās, un no 
turienes iziet tālāk pasaulē, lai nemitīgi mācoties at- 
rastu īsto ceļu, pa kuru ejot vislabāki palīdzētu sa- 
vai tautai celties augšup, kur tā varētu stāvēt vairs 
ne aiz citu mugurām, bet daudzām citām blakus un 
priekšā. Gan lasītāji būs kārojuši dzirdēt daudz vai- 
rāk par viņa dzīvi un izlasījuši šo vēstījumu jutīsies 
alojušies. "Tas notiks, ja viņiem būs neievērots pa- 
gājis secen tas lielais darba prieks, kas Prezidentu 
sagrābis ikreizes, kad viņš varējis strādāt kopā ar 
savu tautu, un tāpat pagājis garām arī dziļais tra- 
ģisms, kas aizskāris tos brīžus, kad licies, ka iesāk- 
tais darbs būs jāatstāj nepabeigts. "Taču griba, ne- 
salaužama apņēmība un drosme, kas arvien bijušas 
Kārļa Ulmaņa pavadones, ir atkal un atkal izlauzu- 
šas ceļu tālāk uz priekšu, pārvarot milzu darbus, ku- 
ru notēlošanai šajās lapaspusēs ierādīta galvenā vie- 
ta. Šo darbu veikšanai pagājuši visi viņa mūža gadi, 
un Prezidentam nekad nav bijis laika nodoties savai 
personīgai dzīvei. "Tālab arī lasītājiem šeit iztrūkst 

biografijās parastie privātās dzīves tēlojumi. Prezi- 
denta dzīve vienmēr bijusi visas tautas dzīve, ietver- 
ta viena cilvēka izjūtās, pārdzīvojumos, centienos, 
nodomos un sasniegumos. Viņa mūžs daudzās darba 
nozarēs bijis tik bagāts sasniegumiem, ka mēs neva- 
ram vien atrast starp tām nozīmīgāko, jo nenozīmī- 
gu viņās nav. Viņš bijis jaunradītājs uzskatos, pasā- 
kumos, kuru pamata dotības ir tikai tautas tradici- 
jas, tautas izjusta patiesība un viņa paša zināšanas, 
pārdzīvojumi un atziņas, tālab tie ir tik savdabīgi un 
tik piemēroti mūsu dzīvei. Viņu izprašana prasa 
pēc lielas iedziļināšanās, un tikai lietpratēju pulks 
var šīs darbošanās dažādās nozarēs pienācīgi novēr- 
tēt un attēlot. Bet arī to pilnīgi iespēs darīt tikai 
nākošo laiku cilvēki, kas paši stāvēs ārpus notikumu 
loka un nebūs apreibuši no lielo notikumu un darbu 
kņadas un skubas, kas cilvēkus noreibina vairāk par 
tiem līdzekļiem, kādus lietoja tad, kad lielās dzīves 
vietā vēl bija tikai dzīvīte un dzīves vilkšana no die- 
nas dienā. Šī lielā dzīve mūs patiešām dara laimī- 
gus un mēs paši esam piedzīvojuši, ka «ne manta, ne 
dāvanas, ne bagātība padara cilvēku laimīgu un spē- 
cīgu, ceļ to uz augšu, to dara darbs un tikai darbs.» 
Mēs arī nezinām nevienu citu cilvēku Latvijā, kas tā 
visu savu mūžu būtu atdevis darbam savai tautai un 
tās lielākām idejām, sev neatstādams pat ne nieka, 
kā vien to prieku, ka tauta par to var augt un plaukt. 
Tikai vienu vienīgu reizi, 1934. gada 22. jūnija Val- 
mieras aizsargu svētkos Prezidents par to ir ieminē- 
jies. «Es esmu viens. Es savu mūžu nodzīvošu 
cenzdamies tāpat kā līdz šim kalpot savai tautai un 
Tēvijai. Bet jūs, jūs esat divi miljoni. Jums būs dzī- 
vot un jūs dzīvosiet mūžīgi!» Mēs dzīvosim, patei- 
coties viņa mūžam, kas dzīvots mūsu dzīvei, un mums 
nav citas iespējas atmaksāt to, jo citādu atmaksu 
Prezidents nepieņem, kā vienīgi diendienā neatlaidī- 
gi sekojot tām mācībām un atziņām, kuras esam 
mantojuši no sava ģeniālā Vadoņa izteiktām domām 
un paveiktiem darbiem. 


Ar tiem Prezidents ir nolaidies pavisam tuvu pie 
tautas, patiesībā ieaudzis visā tautā, iesūcies viņas 
asinīs, ieplūdis viņas sirdī un smadzenēs. Nav tādas 
darba vai domu nozares, kurā strādājot nenāktos dar- 
ba vīram sastapties ar sava Prezidenta darbu un tas 
mums dod prieka apziņu, spēku un izturību veikt sa- 
vus uzdevumus tik labi, cik vien tas iespējams. Pre- 
zidents katru dienu ir ap mums, pie mums un iekš 
mums, kā īstens saimnieks, kas nevien saimei uzdod 
darbu, bet arī rūpējas par viņu, kad saule riet un 
biržu ēnas slīd pār tīrumiem. 

Tādu pār sevi mēs brīnišķu redzam vislielākā 
latvieša Kārļa Ulmaņa tēlu mirdzam pret brīvās Lat- 
vijas augstajām debesīm. 

Šīs rindas ir gribējušas palīdzēt izprast Preziden- 
ta darbu mūsu Tēvijas izveidošanā, kas ir mūsu 
dzimtā zeme, mūsu kopējo asiņu devēja, mūsu kopējo 
parašu sargātāja, mūsu kopējās vēstures glabātāja, 
mūsu kopēja goda rādītāja, mūsu pilngadības tieks- 
mju atraisītāja un iemiesotāja. Tās lasītāju rokās no- 
dodot gribas vēlēties, kaut viņas vēl vairāk sekmētu 
vienībā saistītās un Tēvzemes mīlestībā degošās tau- 
tas lielo nodomu piepildīšanu ar to neatlaidību un 
dvēseles dedzību, kādu priekšzīmei rādījis mūsu tau- 
tas Vadonis un kura dzīves pilnībai jāmēģina tuvo- 
ties ikviena ražena latvieša mūžam! 

Bērzmuižas Pikšas. 


Bērzmuižas pamatskola. 

Bērzmuižas lauksaimniecības biedrība Druva, kur Kārlis Ulmanis 1902. gadā sarīkoja pirmos piensaimnieciskos kursus. 

Kārlis Ulmanis starp Allažu kursantiem 1903. gadā. 


Kārlis Ulmanis Leipcigas studiju gados. Kārlis Ulmanis Nebraskas ūniversitāti beidzot. 


Kārlis Ulmanis Valmieras lauksaimniecisko darbinieku vidū. 

Latvijas Pagaidu valdība uz Saratova 1919. gadā. 


Latvijas valsts paslud 

Rīgas iedzīvotāji sagaida ministru 


Ministru prezidents Kārlis Ulmanis atgriežas Rīgā. 


Ministru prezidents Kārlis Ulmanis darba kabinetā Bermonta uzbrukuma laikā. 


Ministru prezidents Kārlis Ulmanis Pārdaugavā pie ienaidniekam atņemtiem lielgabaliem Bermonta uzbrukuma satriekšanas laikā. 

Ministru prezidents Kārlis Ulmanis starp Latgales atbrīvotājiem. 


Ministru prezidents Kārlis Ulmanis ar armijas virspavēlnieku ģen. Jāni Balodi un armijas štāba priekšnieku ģen. Pēteri 
Radziņu. 


Ministru prezidents Kārlis Ulmanis noliek vaiņagu Brāļu kapos par Latviju kritušiem brīvības cīnītājiem. 

1931. gada 21. 


uivu uve- 


1934. gada vasarā visos Latvijas novados ziediem kaisīts bija tautas vienotāja, ministru prezidenta Kārļa Ulmaņa ceļš. 


Zemes saimnieks, ministru prezidents Kārlis Ulmanis iepazīstas ar dārzu 


un lauku stāvokli. 


ekiem. 


ājas ar zemni 


Valsts saimnieks Kārlis Ulmanis sarun 

Ministru prezidents Kārlis Ulmanis runā 1. Pļaujas svētkos Koknesē 1935. gadā 120.000 klausītājiem. 


Valsts un ministru prezidents Kārlis Ulmanis 2. Plaujas svētkos Rēzeknē 1936. gadā uzrunā apbalvojamos saimniekus un 
laukstrādniekus. 

Ministru prezidents Kārlis Ulmanis ierodas I Darba un strādnieku arodbiedrību karogu svētkos, 1935. gadā Brīvdabas 
mūzejā. 


Valsts un ministru prezidents Kārlis Ulmanis runā 200.000 klausītājiem III Darba svētkos, 1937. gadā Brīvdabas mūzejā. 

Valsts un ministru prezidentu Kārli Ulmani apsveic mazpulkos apvienotā lauku jaunatne, 


Valsts un ministru prezidentu Kārli Ulmani apsveic bērnu koris. 


Valsts un ministru prezidents Kārlis Ulmanis iepazīstas ar apstākļiem Rīgas tirgos. 


iepazīstas ar Ķeguma spēkstacijas celšanas darbiem. 


Valsts un ministru prezidents Kārlis Ulmanis paraksta finanču ministrijas nama pamatakmens guldīšanas dokumentu. 

Valsts un ministru prezidents Kārlis Ulmanis atklāj Latvijas amatniecības kameru. 

Valsts un ministru prezidents Kārlis Ulmanis ieved Jelgavas pilī Latvijas lauksaimniecības kameru. 


gada 11. aprīlī. 


Valsts un ministru prezidents Kārlis Ulmanis sasveicinās ar diplomātiskā korpusa pārstāvjiem. 


pec uzvaras. 


Valsts un ministru prezidents Kārlis Ulmanis apsveic sportistus 

Valsts un ministru prezidents Kārlis Ulmanis sasveicinās ar karavīru godasardzi, 


Valsts un ministru prezidents Kārlis Ulmanis pieņem aizsargu aviācijas parādi. 


ierindu Vienības laukumā. 


Valsts un ministru prezidents Kārlis Ulmanis sasveicinās ar aizsardzēm. 

un armijas komandieri 


Valsts un ministru prezidents Kārlis Ulmanis ar kara ministru ģenerāli Jāni Balodi 
ģenerāli Krišjāni Berķi Vienības laukumā pieņem karaspēka parādi. 


o era, 


Tautas Vadonis Kārlis Ulmanis māca 


un rāda, kā jāstrādā. 

